
Așezat în nordul României, al doilea ca 
mărime între județele ţării, JUDEŢUL 
SUCEAVA se întinde din Masivul Căliman 
pînă în albia Siretului. Munţii Bistriţei, 
obcinele și Podișul Sucevei își împart teri- 
toriul acestui ţinut de străveche populare. 
Lucrarea analizează caracteristicile fizico- 
și social-geografice. Pe fondul geologic 
variat se detaliază unităţile și subunitățile 
de relief. Cadrul natural este întregit cu 
date climatice, hidrogeografice, floristice, 
faunistice și pedogeografice. 

De o mare capacitate economică, resursele 
naturale ale solului și subsolului sînt variate 
şi abundente, asigurind județului un loc 
fruntaș în industria extractivă a ţării, iar 
munţii sînt acoperiți de importante masive 
păduroase în care predomină coniferele. 
Industria a luat avint în direcţia industriali- 
zării lemnului, firelor și fibrelor textile, 
laptelui etc. 

Terenurile agricole ocupă peste 40% din 
suprafaţa județului, avînd ca principale 
culturi cartoful și sfecla de zahăr, inul și 
cînepa. Taurinele ocupă locul întîi pe ţară, 
iar producția de lactate este superioară 
mediei ţării. 

Fondul cinegetic este foarte bogat. 
Producţia folclorică este diversă, iar fondul 
etnografic este impresionant de bogat. 
Frumusețţile peisagistice, varietatea monu- 
mentelor naturii și valoarea monumentelor 
de artă feudală fac din județul Suceava o 
regiune de prim interes turistic. Ă 
Lucrarea prin documentarea ei deosebit 
de bogată se adresează specialiştilor din 
domeniul ştiinţelor naturii, precum şi tu- 
turor celor dornici de a cunoaşte aspectele 
şi  particularităţile geografice ale unui 
ținut de străveche tradiție românească, 
Hărțile anexă vin în sprijinul iubitorilor 
de drumeție, fiindu-le ghid în străbaterea 
unor plaiuri pe cît de frumoase, pe atît de 
instructive de cunoscut. 

PREFAŢĂ 


În tezaurul de cultură şi civilizaţie românească, numele cu 
rezonanță de cronică al Sucevei se încorporeuză Jiresc și nece- 
sar, sporind temeiul frumuseții morale şi al demnităţii poporului 
nostru. 

Oriunde te-ar purta paşii în acest ținut, din Căliman pînă 
la vadurile Siretului, privirile vor stărui asupra peisajului 
natural de o aleasă armonie, iar gîndurile vor fi chemate să 
urmeze cu emoție firul istoriei, aici, atît de bogată în vestigii 
de inestimabilă valoare. 

" Fără mare efort, orice călător prin acest judet poate pătrunde 
esența multiplelor confruntări fericite dintre om și natură, în 
această parte a ţării. Semeția legendară a Pietrelor Doamnei de 
pe Rarău primește replica Cetăţii de scaun a Sucevei, niciodată 
biruită de cei mânaţi de setea de cucerire. O frîntură din albas- 
trul cerului a fost prefăcută de mîna unor meșteri iscusiți în 
bijuteria voronețiană, iar verdele codrilor de brazi şi auriul din 
septembrie al fagilor s-au adunat simbolic pe zidurile de la 
Suceviţa și Moldoviţa. 


Dar cel mai strălucit dialog se desfășoară astăzi între tre- 
cutul încărcat de glorie și prezentul în care istoria, clipă de 
clipă, concentrează faptele de eroism în muncă ale oamenilor, 
inspirați de nobilul ideal al făuririi societăţii socialiste multila- 
teral dezvoltate. 

Cu prilejul vizitei în județul nostru, tovarășul Nicolae 
Ceaușescu sintetiza într-o admirabilă alocuţiune această realitate 
a Sucevei contemporane: „astăzi nu mai ridicăm asemenea 
cetăți. Ridicăm însă noi cetăţi care nu vor mai putea fi distruse 

de nimeni. Cetățile noastre sînt industria, agricultura, știința și 
cultura. Un popor care are o industrie puternică, o agricultură 
puternică, o ştiinţă şi o cultură înaintate va dăinui peste veacuri 
şi nu va putea fi niciodată înfrînt”. Asemenea cuvinte, ca și 
îmtreaga politică a partidului nostru, continuatorul a tot ce 
are mai bun poporul român, al tuturor tradiţiilor de luptă pentru 
libertate socială și naţională, revarsă lumină și căldură în sufle- 
tele oamenilor de pe aceste plaiuri și-i înflăcărează, ca și 
pe întregul popor, pentru înfăptuirea exemplară a tuturor 
sarcinilor. 

Creșterea continuă a forțelor de producţie, apariţia pe harta 
industrială a județului a noi capacități industriale, răspîndite 
judicios în teritoriu, avântul nestăvilit al oamenilor muncii pen- 
tru creșterea productivităţii şi reducerea prețului de cost au 
drept urmare crearea unor produse finite competitive atît pe plan 
intern, cât mai ales pe plan internaţional. 

Transformări profunde au avut loc în agricultura judeţului, 
în viaţa satelor. Mecanizarea pe scară tot mai largă a lucrări- 
lor agricole, folosirea unor cantităţi sporite de îngrășăminte 
chimice, extinderea irigațiilor, aplicarea mereu mai riguroasă 
a regulilor agrotehnice și zonarea culturilor agricole pe baza 
cercetărilor științifice a staţiunilor noastre experimentale, dezvol- 
tarea unui puternic sector zootehnic, de rase mari producătoare 
de carne și lapte, au permis unităților agricole socialiste să 
mărească producțiile, să se întărească din punct de vedere eco- 
nomic și organizatoric. 

Rezultate deosebite s-au obținut în dezvoltarea învăţămîn- 
tului, culturii, ocrotirii sănătăţii, realizări care vorbesc de la 
sine despre grija permanentă a partidului și statului nostru 
pentru creșterea nivelului de trai și al bunăstării locuitorilo 
ju dețului. 

Înalta distincție „Ordinul muncii” clasa I acordată organi- 
zaţiei județene de partid Suceava, doi ani consecutiv, pentru 
rezultatele vemareabile obținute, în 1971 şi 1972, în industrie, 
investiții — construcţii, transporturi și circulaţia mărfurilor, 
pentru îndeplinirea şi depășirea angajamentelor asumate în între- 
cerea socialistă, vine să confirme o dată mai mult eforturile depuse 
de oamenii muncii pentru îndeplinirea sarcinilor trasate la 
Congresul al X-lea al P.O.R. și la Conferinţa naţională din 
19—21 iulie 1972. 


https://biblioteca-digitala.ro 


Noul plan cincinal 1971— 1975 mobilizează oamenii muncii 
suceveni la consolidarea realizărilor obținute pînă în prezent, 
dă noi imbolduri în opera de făurire a societăţii socialiste multi- 
lateral dezvoltate. 

Voroneț, Ciprian Porumbescu, Cetatea chimiei, Putna, 
Tara Dornelor, Leşu Ursului, Rarău și Căliman, ulița Rădășe- 
nilor şi atitea altele sînt obiective trainice și îmbietoare pentru 
călătorul dornic să vadă şi să cunoască tezaurul de bogății şi 
frumuseți al Țării de Sus. 

Lucrarea de față îşi propune să prezinte publicului larg 
aceste minunate comori făurite de mâna harnică a omului, înfăp- 
tuiri de prestigiu ale prezentului, chezășie luminoasă a viitoru- 
lui. 


MIU DOBRESCU 


membru supleant al Comitetului Executiv al C.C. al P.C.R, 
prim-secretar al Comitetului județean Suceava al P.C.R., preşe- 
dinte al Comitetului executiv al Consiliului popular judeţean 

CADRUL ISTORIC 
ȘI GEOGRAFIC 








Aşezat în nordul Republicii Socialiste România, la fron- 
tiera cu U.R.S.S., judeţul Suceava este ca mărime, după 
judeţul Timiș, al doilea judeţ al ţării, avînd o suprafaţă de 
8 555 km? sau 3,6% din teritoriul României şi o populaţie 
de cirea 600 000 de locuitori (3% din populaţia ţării). 

Judeţul Suceava este încadrat teritorial la vest de jude- 
ţele Maramureş şi Bistriţa-Năsăud, -la sud de judeţele Mureș, 
Harghita şi Neamţ, iar la est de judeţele Iași şi Botoşani. 
Latura de nord a judeţului, aproximativ între orașul Siret şi 
izvoarele Ceremuşului (pîriul Sărata), corespunde cu frontiera 
de stat a României față de U.R.S.S. 

Ținutul Sucevei este o regiune de străveche populare, 
iar reședința acestuia a fost cea mai puternică cetate de 
scaun a statului feudal moldav, atestată documentar încă din 
1388, odată cu primul dintre muşatini, Petru Muşat. Secole 
de-a rîndul, cetatea şi oraşul Suceava şi-au menţinut strălu- 
cirea ca important centru politic şi comercial. 

În ultimii 200 de ani, judeţul a suferit repetate modificări 
administrative şi a oscilat ca suprafaţă între un minim, pînă 
în 1923, cînd actualul teritoriu al judeţului era împărţit în cinci 
judeţe mici, şi anume : Fălticeni sau Baia, Suceava, Gura Humo- 
rului, Cîmpulung şi Rădăuţi, şi un maxim, pînă în 1968, cînd 
s-a desființat regiunea Suceava, care includea la un loc actua- 
lele judeţe Suceava şi Botoșani. 

Experienţa acumulată în timp a dovedit ca necorespun- 
zătoare atît împărţirea administrativă în multe judeţe mici, 
cît-și împărţirea în puţine regiuni administrative mari. Aceasta 
a impus, în 1968, îmbunătăţirea împărţirii administrativ-teri- 

torială a ţării în judeţe puternice, cu o intensă viaţă economică 
şi în striînsă legătură cu condiţiile locale. 

De o formă apropiată de a unui patrulater, judeţul Suceava 
se întinde de la crestele principale ale Carpaţilor la vest pînă 
în valea Siretului la est. 

Limita de nord a judeţului o formează frontiera de stat a 
României spre U.R.S.S., începînd de la est de rîul Siret, în 
vecinătatea oraşului cu acelaşi nume. Se continuă apoi spre 
vest, pe la nord de riul Suceava, pînă la Ulma şi apoi pe 
firul văii în sus. Punctul cel mai vestic al frontierei în această 
parte este situat în zona de obirșie a Bistriţei şi Ceremuşului 
Alb din Munţii Maramureşului. 

Limita de vest a județului urmează un traseu şerpuit 
pină în Căliman. După ce traversează Bistriţa Aurie pe teri- 
toriul comunei Ciîrlibaba, urcă pe virful Omul, la 1931 m, 
din extremitatea estică a Masivului Rodnei. Se îndreaptă apoi 
spre sud, traversînd Munţii Bîrgăului, aproximativ în lungul 
cumpenei de apă dintre bazinele hidrografice ale Bistriţei şi 
Someşului Mare. Limita ocoleşte apoi Țara Dornelor, urcînd 
în Căliman la virful Bistricioara (1 990m). Limita de vest 
marchează vecinătatea Sucevei cu judeţele Maramureş şi 
Bistriţa-Năsăud. 

Limita de sud a judeţului ţine creasta Călimanului pe 
cumpăna de ape dintre Bistriţa şi Mureș pină în vîrful Măgura, 
(1 500 m). De aci urmează o altă cumpănă de ape, dintre 
Neagra Broştenilor şi Bistricioara, şi după ce trece peste vîrful 
Budacu (1 859 m) coboară în valea Bistriţei pe care o taie 
între localitățile Broşteni şi Borcea. Limita se continuă mai 
departe, printre Sabasa şi Cotîrgași, peste Munţii Stînişoarei 
pe care urcă pînă în virful Bivolu (1 500 m), după care intră 
în bazinul Moldovei pe la izvoarele Nemţişorului şi Culmea. 
Pleşului. Coboară în apa Moldovei, pe care o urmăreşte cîţiva 
kilometri, pînă la Drăguşeni, şi apoi taie interfluviul Moldova- 


- Siret pentru a atinge Siretul între Probota şi Lespezi. Limita 


de sud desparte Suceava de judeţele Mureş şi Harghita în 
dreptul Călimanului, apoi de județul Iaşi, între Moldova 
şi Siret. 

Limita de est a judeţului este cea mai simplă, pentru că 
urmează albia Siretului pe întreaga distanţă pînă la frontieră, 
cu excepţia a patru puncte pe stînga Siretului : la confluențele 
acestuia cu Şomuzul Mare şi Suceava, apoi între Hănţeşti şi 
Zvoriștea şi în fine la Pădurenii de Siret, lîngă frontieră. Siretul 
marchează limita Sucevei spre judeţul "Botoşani. 

Creste muntoase, culmi de obeine!, spinări de dealuri, 
albii minore sînt formele de teren care delimitează judeţul 
Suceava pe trei laturi, latura de nord fiind formată de o linie 
de frontieră. 

Actualul judeţ, Suceava, în afara municipiului reședință, 
cuprinde 7 oraşe şi 86 de comune cu 379 sate. 

De o formă bine închegată, judeţul Suceava se întinde 
din Masivul Căliman pînă în albia Siretului, cu o energie de 
relief, între cotele extreme, de peste 1 700 m. Distanţele mazxi- 
me între marginile judeţului, în linie dreaptă, sînt de 125 km 
pe direcţia vest-est, între pasul Tihuţa şi lunca largă a Sire- 
tului, şi de 95 km pe direcţia nord-sud, de la nord de cursul 
superior al Sucevei pînă la sud de Neagra Broştenilor. 

Dimensiunile mari ale judeţului, aproape cît o treime din 
suprafața Albaniei sau a Belgiei, explică peisajul său variat 
şi resursele naturale felurite. 

Sînt două mari unităţi de relief bine distincte care se 
întilnesc aci : pe două treimi din suprafaţă este o zonă mun- 
toasă din cuprinsul Carpaţilor Orientali, iar restul o zonă de 
podiș, compartiment al Podișului Moldovei. 


Reţeaua hidrografică a judeţului aparţine în eciingfira 
bazinului Siret prin cursurile Sucevei, Moldovei şi Bistriţei. 
Clima și solurile prezintă mari variaţii legate de relieful foarte 
diferențiat. 

Resursele naturale sînt variate şi abundente: mangan în 
bazinul Dornelor, pirite cuprifere la Leşu Ursului, sare la 
Cacica, turbă la Poiana Stampei ete. Munţii sînt acoperiţi cu 
importante masive păduroase, între care predomină coniferele, 
cu cele mai falnice păduri de molid ale țării, şi fagul, iar pajiş- 
tile montane sînt remarcabile. 


1 Obcină= culme prelungă sau cumpănă de ape. 9 

Anii socialismului sînt marcați în judeţul Suceava printr-un 
avînt deosebit în toate privinţele şi în primul rînd în direcţia 
vieţii economice. Importante obiective industriale au apărut 
ori au crescut în municipiul Suceava şi în alte centre ale jude- 
țului : industrializarea lemnului, chimia, industria alimentară 
(prelucrarea cărnii și a laptelui), industria extractivă ş.a. 

Terenurile agricole, care ocupă peste 10% din suprafaţa 
judeţului, au ca principale culturi cartoful, sfecla de zahăr, 
inul şi cînepa. Taurinele ocupă în Suceava locul întîi pe ţară, 
iar producţia de lapte este superioară mediei ţării. Fondul 
cinegetic este foarte bogat, în special la cervide. 

Două căi ferate magistrale şi o şosea internațională traver- 
sează judeţul. 

Producţia folclorică este foarte diversă, iar fondul etno- 
grafic impresionant de bogat. Frumuseţile peisagistice, valoarea 
monumentelor de artă feudală. și varietatea monumentelor 
naturale fac din judeţul Suceava o regiune de un interes 
turistic deosebit, care de pe acum a intrat în circuitul turistice 
internaţional. 

Printre judeţele patriei, judeţul Suceava se remarcă prin 
puternicele lui tradiţii istorice şi marea sa capacitate economică. 


RELIEFUL ȘI j 
ALCĂTUIREA GEOLOGICĂ 

Între Pietrosu Călimanului (2 022 m) şi albia Siretului 
la Dolhasca (233 m) relieful judeţului Suceava se înfăţişează 
foarte variat, fiind alcătuit din culmi muntoase despărțite de 


„văi adinci şi din lunci largi instalate printre dealuri cu spinări 


netede (fig. 1). Totuşi, relieful se încadrează la numai două 
mari unităţi naturale, care aparţin, respectiv, Carpaţilor Orien- 
tali şi Podișului Moldovei. Relieful coboară în trepte de la 

Fig. 1. — Unităţile naturale din cuprinsul judeţului Suceava 


1, Limita între zona muntoasă, podiş și Subcarpaţi; vului din Căliman; 4, limita între cristalin şi fliş; 5, limita 
2, limita între diferite unităţi naturale; 2, limita erupti- luncilor ; 6, eruptiv ; 7, arii depresionare ; 8, lunci ; 9, con — deltă 

RELIEFUL ŞI ALCĂTUIREA GEOLOGICĂ 


apus la răsărit, fiecare treaptă de relief avînd caractere fizico- 
geografice proprii şi o alcătuire geologică specifică. 

Din punct de vedere structural, principalele unităţi de 
relief ale judeţului sînt următoarele : zona eruptivă a Călima- 
nului, zona cristalină a Munţilor Bistriţei, zona flișului carpatic, 
zona precarpatică şi zona Podişului Sucevei. 


1. Masivul Căliman, cel mai grandios complex vulcanic 
de la noi din ţară, este cuprins între defileul Mureşului (Topliţa— 
Deda) şi zona de înşeuare montană a Birgaelor. Pe terito- 
riul judeţului Suceava se găseşte doar partea de nord a masi- 
vului. Privit din pasul Tihuţa, de la 1 227 m, Călimanul apare 
dominant, masiv şi semeţ, cu largile spinări netede ale platouri- 
lor de lavă. 

Călimanul se înalță pînă la 2 000 m, ca un masiv muntos 
cu forme greoaie, culminind în virful Pietrosu (Pietrosu Căli- 
manului, deoarece mai există Pietrosu Rodnei şi Pietrosu Bis- 
triţei), la 2 022 m. i 


La partea superioară, pe la 1 800 m, formează un platou 
de care este legată şi o toponimie adecvată: Şesul Paltinului, 
Dealu Lat etc. La rîndul său, platoul este dominat cu 200 m 
de un con larg în care se deschide cel mâi mare crater vulcanic 
din România, cu un diametru de 10 km. Craterul se mai păs- 
trează sub forma unei potcoave cu deschiderea întoarsă spre 
nord, unde buza acestuia a fost spartă de Neagra Șarului cu 
afluentul său Haita. 

Vulcanul Căliman, de tip caldeira (LI. Atanasiu, 
192 9), şi-a continuat activitatea pînă în pleistocenul mediu, 
fiind deci contemporan cu începutul glaciaţiunilor din Carpaţi. 

Climatul periglaciar din perioadele de linişte eruptivă și 
apoi cel crionival şi-au lăsat amprenta pe un munte de peste 
1 800 m înălțime, la 47* latitudine şi situat pe latura vestică, 
mai umedă, a Carpaţiler. În Căliman se întîlnesc cîmpuri de 
blocuri, mai ales în zona craterului, cunoscute prin topice, ca 
Pietrosu, Petricelu, Pietrele Roşii etc., precum şi o întreagă 
gamă de forme denudaţionale ori de coraziune, cum sînt stîn- 
cile „Cei 12 Apostoli”. 11 

Masivul a fost atacat puternic de eroziunea fluvială, iar 
văi ca Neagra Șarului, Dorna, Neagra Broştenilor, cu afluenții 
lor, mușcă adine din el. Scurgeri de lave ajung pînă departe 
de craterul principal al Călimanului, spre vest, nord şi est. 
Acești curenţi de lavă andezitică se mai păstrează încă bine pe 
interfluvii şi mai ales pe interfluviul Dorna — Neagra Șarului. 

Vulcanul principal este însoţit de jur împrejur de neck-uri, 
cum sînt cele din zona Poiana Negrii și Dornişoara, Bitcile 
Dornelor (1. Sîrcu, 1971). Cel mai depărtat con andezitie, 
Măgura (1 258 m), lingă Coşna, se găseşte la 35 km depărtare, 
în linie dreaptă, de Pietrosu. Spre nord, magmatitele pliocen- 
pleistocene ale Călimanului sînt limitate de un chenar destul de 
amplu de formaţiuni vulcanogen-sedimentare constituite din 
brecii piroclastice, aglomerate şi tufuri în alternanță cu conglo- 
merate, gresii şi nisipuri de natură andezitică. Cele mai înaintate 


„formaţiuni de acest fel şi ultimele neck-uri ajung pînă în mij- 


locul "Ţării Dornelor, la Dorna Candrenilor. 


Masivul Căliman se conturează morfolitologie în est, pe 
linia de contact eruptiv-cristalin între Drăgoiasa și Păltiniş 
(Buciniş), iar în nord pe linia de contact eruptiv-fliş între 
Neagra Șarului și Dornişoara. Între cele două zone, un pinten 
de eruptiv se prelungeşte pînă la Dorna Candrenilor, împărțind 
depresiunea intramontană a Dornelor în două compartimente. 
Dincolo de Păltiniş, la est, Călimanul vine în contact cu crista- 
linul Munţilor Bistriţei, în timp ce la nord-vest se atinge cu 
cristalinul Munţilor Suhardului şi cu începutul leagănului 
montan suspendat al Biîrgaelor, în zona Poiana Stampei. 

Marginea Masivului Căliman, pe limita de extensie a lavelor, 
corespunde cu o denivelare de cel puţin 200 m spre masivele 
muntoase vecine şi cu o altă denivelare, adevărat abrupt, de 
cel puţin 400 m la nord, spre Ţara Dornelor. Această limită 
este pusă în evidenţă de seria de izvoare minerale carbogazoase 
de pe aureola mofetică a Călimanului. . 


2. Munţii eristalini de pe teritoriul judeţului Suceava se 
împart în donă unităţi: una nordică, mai unitară — a obei- 
nelor cristaline sau Munţii Bistriţei Aurii, și alta sudică, frag- 
mentată prin văi adînci — a Munţilor Bistriţei propriu-ziși 

sau Munţii Bistriţei mijlocii. Întreaga zonă cristalină este dre- 
nată prin mijloc de valea Bistriţei. Bazinul ei hidrografic aco- 
peră aproape integral zona cristalină. Această vale, prin dimen- 
siunile sale, are un rol mult mai mare din punct de vedere 
geomorfologie decît structural-geologic. Prin adincimea ei, 
Bistriţa stabileşte limita geografică în relieful regiunii, pe cînd 
geologic aceleaşi formaţiuni cristaline apar pe ambele ei maluri. 

a) Munţii Bistriţei Aurii. Cursul superior al Bistriţei între 
izvor, sub pasul Prislop, şi Iacobeni este cunoscut sub numele 
de Bistriţa Aurie. Munţii care se întind de o parte şi de alta 
a acestei văi, adincă de cel puţin 800 m, se înfăţişează sub forma 
unor culmi prelungi şi sînt, cuprinși în limbajul popular al 
Moldovei de miazănoapte sub genericul de „obcine”. Obeci- 
nele se întind din Rodna şi Căliman pînă în marginea Podişu- 
lui Sucevei, indiferent că sînt formate din cristalin ori din 
fliş şi formează un relief care coboară în trepte de la apus la 
răsărit, de la obcina cea mai înaltă, a Suhardului în vest, 
1 800 m, pînă la obeina cea mai joasă denumită totuşi „Obcina 
Mare”, în est, 1200 m altitudine. 

Pentru a stabili o diferenţiere faţă de obcinele din fliș, 
cu alte caractere, Munţii Bistriţei Aurii pot fi foarte bine 
numiți şi obcinele cristaline. Limitele internă şi externă a 
obcinelor cristaline sînt date de văile Ooşna și Moldova (cursul 
superior), care şerpuiese în lungul marginii cristalinului : Coşna 
pe marginea flişului oligocen transcarpatic, constituit din gresii 
calcaroase, iar Moldova pe marginea flişului cretacic de facies 
grezos (Wildflysch). Cele două văi, Coşna şi Moldova, care 
curg alternativ cînd pe fliş, cînd pe cristalin, prezintă respec- 
tivele lărgiri sau îngustări ale albiei majore, fapt ce denotă 
instalarea lor anterior dezgolirii prin eroziune a contactului 
actual dintre cristalin şi fliș. 

Munţii Bistriţei Aurii cuprind două grupe muntoase: 
Obcina Suhardului, între Bistriţa Aurie și valea Coşnei, şi 
Obcina Mestecănișului, între Bistriţa Aurie și valea Moldovei. 
Orientarea NV —SE a culmilor muntoase a impus văilor prin- 
cipale trasee longitudinale. Cea mai tipică vale de acest fel 
este Bistriţa Aurie, care curge pînă la Vatra Dornei chiar 
prin axul zonei cristaline. 13 

Obcina Suhardului este cea mai înaltă și mai lungă din 
seria obeinelor din Moldova. Virful culminant, Omu, se apro- 
pie de 2 000 m (1 932 m). Obcina se întinde pe 40 km, pînă la 
Şarul Dornei. Spre sud obcina se îngustează, iar înălțimile ei 
scad (Suhărdelu — 1 709 m, Ouşoru — 1 639 m), coborînd în 
sud, pe bordura Ţării Dornelor, pînă la 1 302 m. Interesant de 
observat că virfurile mai înalte corespund dolomitelor, cele 
mai dure roci din regiune. Obcina Suhardului se continuă spre 
vest cu Masivul Rodnei, dincolo de pasul Rotunda (1 257 m), 
de pe cumpăna apelor dintre Bistriţa şi Someșul Mare. 

Obcina Mestecănişului, următoarea obeină spre est, mai 
joasă şi mai scurtă, formează cumpăna apelor între cursurile 
superioare ale Bistriţei şi Moldovei. Ca treaptă de relief infe- 
rioară faţă de Obcina Suhardului, Mestecănişul se înalță numai 
pînă la 1 590 m în vîrful Lucina ? şi apoi coboară uşor spre 
sud : Tătarca 1 547 m, după care se succed cotele 1 477 (Botuș), 
1282 (Mestecăniş). Ca şi în Obcina Suhardului, şi aici cotele 
mai înalte stau pe dolomite triasice (Lucina), pe dolomite 
jurasice (Tătarea) sau pe cuarţite. Obcina Mestecănişului este 
obcină numai ca înălțime, nu şi ca litologie. Ea începe din 
colțul nord-vestic al judeţului, unde se leagă cu Munţii 
Maramureşului dincolo de pasul Prislop (1 418 m), de pe cum- 
păna apelor dintre Bistriţa și Vişeu. Se întinde apoi spre sud 
pînă în pasul Mestecăniş (1 099 m) și valea Putnei, afluent 
al Moldovei 3. | 

Grupa muntoasă din unghiul cuprins între pîriul Cirlibaba 
şi Bistriţa Aurie trebuie considerată ca aparținînd tot Obeinei 
Mestecănişului, cu diferența că în această parte șisturile crista- 
line apar gîtuite, fiind prinse între două plăsele de fliş: de o 
parte, spre sud-vest, gresii eocene, iar de partea opusă con- 
glomerate apţiene. Cristalinul suferind aici o lăsare axială, 
depozitele de cuvertură ale flișului din vorland tind să se 
atingă peste cristalin cu flişul transearpatic. Şisturile cristaline 
sînt înlocuite aici aproape pe întreaga grosime cu dolomite 
cristaline : este unghiul de munţi Zimbroslava-Țapul (1 542 m). 


2 În literatura geografică această obcină este numită uneori Lucina — Mes- 
tecăniș, după virful ei cel mai înalt (Lucina). 
3 Nu trebuie confundată cu valea Putnei, afluent al Sucevei la Vicov. 

Munţii Bistriţei Aurii, unul din masivele hercinice meta- 
morfice încorporate lanţului carpatic, ca şi masivele hercinice 
învecinate (Maramureşul şi Dorna la nord-vest, Munţii Bistri- 
ței mijlocii la sud), prezintă caracterele specifice masivelor 
cristaline : culmi prelungi, forme greoaie, versanţi , convecşi, 
acolo unde n-au fost fragmentaţi în masive izolate. Eroziunile 
puternice, urmare a repetatelor mişcări de ridicare în bloc a 
acestora, au provocat apariţia de văi adinci la întreaga reţea 
hidrografică majoră. din cuprinsul acestor munţi. Spinările lor 
prezintă forme de nivelare la 1 400 — 1 500 m înălțime. Acest 
nivel de culme este dominat din loc în loc de cornete de formă 
mamelonată, instalate pe rocile cele mai dure din regiune, de 
obicei dolomitele. Ele nu reprezintă martori de eroziune, rămă- 
şițe din nivele mai vechi, ci iviri de roci dure. În această cate- 
gorie se înscrie Omu, Lucina, Ouşoru etc. 

b) Munţii Bistriţei mijlocii. Zona cristalină, cu aceeaşi 
structură şi o morfologie asemănătoare, continuă obcinele la 
sud de Ţara Dornelor. Aici obceinele cedează locul unor masive 
izolate, despicate prin adinci văi transversale. Fragmentarea 
este primul caracter al Munţilor Bistriţei mijlocii. Intervalul 
altitudinar între cotele maxime şi minime se menţine același 
ca în obeine : 1 800—1 500 m. Chiar şi Bistriţa, cu frumoasa 
ei vale longitudinală printre obeine, devine acum vale transver- 
sală pe o porţiune în avale de Vatra Dornei. Bistriţa încetează 
aici dea mai ocupa poziția mediană față de masa cristalină 
din obeine şi se deplasează spre vorland, masa cristalină din 
estul: Bistriţei fiind foarte subţire la contactul cu flişul. Limita 
judeţului, mai jos de Broşteni, coincide cu locul unde Bistriţa 
părăseşte definitiv zona cristalină spre capătul sudic al mun- 
ţilor ce-i poartă numele. 

Munţii Bistriţei mijlocii sînt formaţi din cinci masive dis- 
puse de o parte şi de alta a văii: pe stînga masivele Giumalău, 
Rarău şi Tarniţa, iar pe dreapta Barnaru şi Budacu. Aceste 
masive, izolate prin văi adînci, de obicei cu un singur virf 
dominant, se recomandă tocmai prin acest virf care a dat 
numele întregului masiv. 


Masivul Giumalău este continuarea la sud de Mestecăniş 
a obcinei cu acelaşi nume; prezintă multe asemănări cu cele- 15 

lalte masive individualizațe pe stinga riului Bistriţa. El este 
mărginit la vest şi sud de valea Bistriţei, care îl ocolește în 
unghi drept; la nord, pe linia Iacobeni — Pojorita, în lungul 
văii Putna, se leagă de Obcina Mestecănișului, iar la est, pe 
linia Pojorita (valea Colbului) — Chirilu, se desparte de Masi- 
vul Rarău. Ca şi Obcina Mestecănişului, Giumalăul are aceeași 
constituţie geologică, dar este ceva mai înalt decît vîrful Lucina. 
So diferențiază însă mult de Rarău. 

Giumalăul are un aspect greoi, de bloc uriaș, cu spinări 
rotunjite, dispuse radiar în jurul virfului principal (V. Mi- 
hăilescu, 1963),care se înalță pînă la 1857 m. Dealtfel, 
şi celelalte trei masive înrudite cu Giumalăul (Barnaru, Grin- 
ţieşu, Budacu) au “irfurile situate cam la aceleaşi înălțimi : 
1700—1 850 m. Ca şi în obeine, virful Giumalăului este tot 
un martor de rezistență, aşezat pe cuarțite dure. Numele ma- 
sivului s-a dat după numele virtului principal care domină 
întregul masiv. Şi aici se întilneşte nivelul de culme de la 
1500 m din obeine (suprafața Cerbu, după 1. Sircu, 
1971), de virstă antecuaternară. 

Nivelul pasului Mestecăniş (1 100 m) are corespondent şi 
în obeine și în Giumalău, în unele întîrzieri de pantă (umeri) 
în jurul acestei cote. Este un nivel de maturitate întîlnit în 
multe locuri în Carpaţii Orientali la 1 000—1 200 m şi care 
trebuie corelat cu platforma Predeal sau platforma pasurilor 
înalte (G. Vâlsan, 1939); el a fost întîlnit pe alocuri şi 
în Subcarpaţii interni (platforma Simila, N. Popp, 1939). 

Giumalăul, ca ansamblu muntos, reprezintă o zonă de 
tranziție între nord şi sud, în sensul că este prelungirea firească 
a obcinelor, mai ales din punct de vedere structural, dar fără 
caracter de obeină; în schimb întrunește toate caracterele 


masivelor cristaline de la sud : blocuri izolate, forme greoaie, 


un singur virf. 

Masivul Barnaru este al doilea masiv înalt al Munţilor 
Bistriţei mijlocii. Este mărginit de Bistriţa la nord şi la est. 
La vest se întinde pînă în Ţara Dornelor, la Neagra Șarului 
prelungită cu Călimănelul, iar la sud pînă la Neagra Broşteni- 
lor prelungită cu Negrişoara. Este un masiv unitar din punct 
de vedere geologo-geografic, dar despicat în trei prin văile 

Birnărelu și Barnaru * : Pietrosu 1794 m, Scărișoara 1 760 m 
şi Grinţieşu 1 740 m5. Aceste trei virfuri se găsesc aliniate în 
lungul Bistriţei, deci marginal față de masiv. Pe acest alinia- 
ment se instalează creasta principală a masivului, ale cărui 
înălțimi scad spre vest ; este o situație inversă față de ansam- 
blul munţilor, unde înălțimile sead treptat spre est. Expli- 
caţia este de natură tectono-litologică, şi anume : masa crista- 
lină este străpunsă pe aliniamentul amintit, de la nord de 
Zugreni pînă la sud de Broșteni, pe o lungime de aproape 
50 km, de un dyke porfiroid. Corespunzind rocilor celor mai 
dure, pe el se instalează înălțimile cele mai mari din întreaga 
zonă cristalino-mezozoică a Carpaţilor Orientali. S-a mers pină 
acolo încît s-a admis că acest dyke reprezintă o veche cumpănă 
de ape (Sava Athanasiu, 1899) anterioară desăvirșirii 
reţelei hidrografice actuale. În tot cazul, traseul acestui dyke 
marchează şi astăzi linia marilor înălțimi a munţilor, excep- 
tînd relieful postiş al Călimanului. Toate văile culese de Bistriţa 
(Bîrnărel, Barnar, Neagra), inclusiv Bistriţa la Zugreni, tra- 
versează prin chei porfiroidul de Pietrosu. Actuala cumpănă 
a apelor Bistriţa — Mureş se află departe, în vest (pe Căliman). 
Porfiritele dau Pietrosului Bistriţei un profil mai svelt decît 
are Giumalăul sau obcinele cristaline, cu toată înălțimea lui 
mai mică. Deci, nu înălțimea contează, ci în primul rînd roca. 

Masivul Budacu este al treilea masiv principal al Munţilor 
Bistriţei mijlocii, aflat la sud de Neagra — Negrişoara. Virful 
culminant, de 1 864 m, se găseşte chiar pe limita judeţului 
şi îşi datoreşte înălțimea mare unui petic de calcare cristaline, 
mai rezistente decît şisturile sericitoase şi micașisturile din 
jur. Budacu este ultimul munte de această înălțime, venind 
dinspre nord. Cota Budacului nu se mai reîntilnește decît spre 
capătul sudic al Carpaţilor Orientali, în masivul Ciucaş, la 
peste 150 km depărtare. 


4 Prin abatere de la regula amintită, după care masivul poartă numele vir- 
fului principal, acesta, avind trei virfuri principale, este numit după valea mediană, 
ca și Munţii Bistriţei. 
„__% Mai există un munte cu același nume, Grinţieșu Mare (1 762 m), la 7 km 
în afara limitei judeţului ; el face parte din masivul cristalin Budacu, iar viriul 
stă pe o clipă de calcar jurasic (același caracter ca și la restul munților cristalini). 17 


2 — c. 763 

Trebuie subliniat faptul că în Munţii Bistriţei mijlocii 
cotele maxime se găsesc la capete, în Giumalău și în Budacu. 
Aspectele generale ale Budacului nu prezintă nimic deosebit 
faţă de celelalte masive cristaline menţionate : aceleași spinări 
rotunjite, forme greoaie şi trepte de nivelare (petice). 

Masivul Budacu se continuă pe teritoriul judeţului Neamţ, 
pină în valea Bistricioarei. La vest, el se opreşte în fața masei 
eruptive a Călimanului. Frontul lavelor revărsate peste crista- 
lin a fost împins înapoi în timpul eroziunilor produse în cuater- 

ar. Relieful creat de scurgerile vulcanice a permis apariția 

în lungul liniei de contact eruptiv-eristalin a unor mici depre- 
siuni de contact, cum sînt bazinetul Glod sau bazinetul Dră- 
goiasa. Primul este o depresiune sinelinală ; celălalt stă pe 
cristalin și numai prezenţa lavelor i- a dat caracterul depre- 
sionar. 

Pasul Păltiniş (1 327 m), la nord de Drăgoiasa,, stabileşte 
legătura peste cumpăna apelor între cele două Negre : Neagra 
Șarului şi Neagra Broştenilor. 

Dealtfel, întreg conturul Călimanului este marcat prin 
depresiuni de contact. Dintre acestea, cea mai importantă 
este Țara Dornelor. 

Masivul Rarău se află între văile Bistriţei şi Moldovei, la, 
est de piîriul Colbu, dominind printr-o denivelare puternică 
(cirea 600 m) munţii îlişului. Ca structură, tectonică şi petro- 
grafică, el se diferențiază de restul munţilor cristalini şi de 
aici decurg şi aspectele sale morfologice, altele decît în obeinele 
cristaline sau în restul Munţilor Bistriţei. Formele greoaie, 
tipice pentru munţii cristalini, cedează locul unor forme zvelte, 
dantelate, care dau un pitoresc deosebit Rarăului (fig. 2). 

Așezat pe marginea externă a masei cristaline, Rarăul 
corespunde unui sinclinal suspendat, umplut cu depozite mezo- 
zoice care se dispun peste cristalin. Rarăul se încadrează unei 
unități subţiri, dar foarte lungi, care se întinde de la Lucina 


pînă în Hăghimaş şi care este cunoscută de geologi sub denu- 


mirea de sinclinalul marginal al zonei cristalino-mezozoice 
(V. Mutihac, 1965). 

Între Lucina şi Pojorita, sinclinalul marginal se reduce 
la o înșiruire de clipe în lungul Obeinei Mestecănişului. Linia 

Fig. 2. — Masivul calcaros Rarău (foto Gh. Vinţilă), 


clipelor calcaroase este urmată longitudinal de riul Moldova, 
care în două locuri, în avale de Breaza și la Pojorita, muşcă 
din calcare, formînd în aceste locuri cîte un sector de vale 
antecedentă şi de cheie în același timp. 

Sinelinalul marginal are o amploare mai mare numai în 
Rarău, unde atinge 8 km lăţime. EI are aspectul unui leagăn 
suspendat, pe suport cristalin, asemănător cu Hăghimașul şi 
cu Bucegii. Eroziunea diferenţială a scos în evidenţă calcarele 
sub cele mai variate forme : turnuri, piramide, blocuri, pereţi, 
stînci (1. Sîrcu, 1971) de o deosebită frumuseţe. Tot cal- 
carele au generat și unele forme carstice — lapiezuri, doline 
mici, peşteri, chei—, fără să dea însă un carst prea evoluat. 19 

O toponimie bogată şi foarte expresivă marchează întreaga 
gamă a formelor născute pe calcar. 

Pe flancul intern al sinclinalului apar dolomitele triasice 
în care s-au sculptat stîncile Adam şi Eva dela Pojorita și 
Piatra Șoimului. Pe flancul extern, mai lat, ori de cite ori 
apar calcarele masive triasice de sub gresiile calcaroase creta- 
cice se formează stîncărie şi blocuri (Piatra Zimbrului), iar pe 
văi chei înguste (Moara Dracului). Pe spinarea Rarăului se 
întîlnesc stîncile ruiniforme Pietrele Doamnei, stilpii de calcar 
Popchii Rarăului şi Pietrele Albe. Virful Rarăului (1 651 m) 
stă pe calcare recifale (cele mai dure). Colţul de nord-vest al 
sinelinalului și Masivului Rarău se prelungeşte puţin și dincolo 
de Moldova, în Muncelu, în lungul piîriului Sadova. Contrastul 
de culori între albul calcarelor, cu profil dantelat şi zimţuit, 
şi verdele închis al pădurii de molid dau efecte de o frumuseţe 
rar întîlnită. Aşa se explică atracţia pentru turişti a tie ue, 
deși sînt munți nu prea înalți. 

Văi adinci — Sadova cu Moldova de o parte, “Colbul de 
alta — conturează leagănul suspendat al Rarăului şi dau im- 
presia de înălțime mai mare acestor munţi de numai 1 600 m 
altitudine. 

Munţii Tarniţa. Pentru a încheia descrierea munţilor 
cristalini din judeţul Suceava a mai rămas de amintit fişia de 
înălțimi care se întinde în lungul Bistriţei, din Rarău pînă la 
Broşteni, avind o lățime de numai 5-6 km. Apare aici o 
înşiruire de clipe calcaroase dispuse pe masa cristalină și care 
poartă cotele cele mai ridicate, fără a depăşi însă 1 450—1 550 m. 
Este partea cea mai joasă a cristalinului din zonă, dar care 
domină totuşi cu semeţție munţii flişului alăturat. Munţii 
dintre Rarău şi Broşteni nu poartă un nume generic, căci 
formează o succesiune de virfuri. Li se poate atribui însă numele 
de Tarnița după virful din mijlocul șirului, înalt de 1479 m. 

Relieful de culme al munţilor din zona cristalino-mezo- 
zoică din Suceava prezintă două feluri de forme : greoaie pe 
crisțalinul propriu-zis, zvelte pe calcare. Ca forme mature se 
întîlnese umeri la două nivele, din care nivelul superior este 
dominat de cornete de rezistență, fixate îndeosebi pe dolomite 
ori pe cuarțite. 

c) Valea Bistriţei. Bistriţa este rîul principal care curge 
prin mijlocul unor munţi cărora le-a impus numele şi care, 
prin afluenții săi, îi drenează aproape în întregime. De la 
izvor, Bistriţa curge prin regiune cristalină, iar pe teritoriul 
judeţului numai de la Şesuri şi pînă la Broșteni. 

Bistriţa are o vale longitudinală față de direcţia culmi- 
lor muntoase, cu excepţia porțiunii dintre Vatra Dornei şi 
Chirilu, vale orientată NV—SE, ca şi munţii. Din cei 122 km 
lungime în cuprinsul judeţului Suceava, exclusiv prin zonă 
cristalină, numai 12 km sînt de vale transversală. În această 
porţiune ea traversează un lanț muntos dintr-o parte într-alta. 
Pînă la Vatra Dornei acest lanţ muntos se înalță pe stînga văii, 
de la Chirilu în jos el rămîne pe dreapta văii. În funcţie 
de aceasta se desprind trei sectoare de vale, dintre care unul 
— sectorul de mijloc — de vale transversală. Indiferent de 
sector şi de dimensiunile văii în profil transversal, Bistriţa 
se înfăţişează ca o vale foarte adincă, în raport cu munţii 
adiacenţi. Cîteva exemple : virful Omu 1932 m — Bistriţa 
la Ciîrlibaba 930 m; Suhărdelu 1709 m — Bistriţa la Ciocă- 
neşti 850 m; Giumalăul 1 857 m — Bistriţa la Zugreni 700 m; 
Grinţieșu 1 740 m — Bistrița la Broşteni 630 m. Rezultă deci 
că între talvegul Bistriţei şi piscurile munților este o denive- 
lare de 1 000 m. Aceasta denotă vechimea mare a văii, înăl- 
area munţilor sub vale, deci antecedenţă şi eroziunea puter- 
nică exercitată de riu. Pe toată lungimea ei, valea prezintă 
lărgiri şi strimtări. 

Primul sector al văii (Bistriţa Aurie în amunte de Vatra 
Dornei) este longitudinal. Bistriţa intră în judeţ cu o vale 
destul de largă; dovadă şi localitatea Şesuri aşezată aci. Pînă 
la confluența cu Țibăul valea este strîmtă, deoarece străbate 
roci metamorfice mai dure, apoi se lărgeşte din nou pînă la 
Ciocănești. În valea montană a Bistriţei, instalarea vetrelor 
de sat este posibilă doar în porțiunile cu vale mai largă. Între 
Ciocăneșşti şi Iacobeni riul traversează cuarțite dure, îngustîndu-se. 
Această situaţie se repetă la Argestru în roci porfirogene, după 
care valea se lărgeşte la intrarea în Depresiunea Dornelor. 

Al doilea sector 2l văii este între Gura Negrii şi Chirilu. 
Aici, valea, prinsă între două coturi în zigzag, îşi schimbă și 
direcţia şi alura. În porţiunea de vale transversală, unde stră- 21 

punge bara gneisului porfiroid (N. Orghidan, 1969), 
Bistriţa formează defileul de la Zugreni. Valea are versanți 
povîrniţi, stîncoşi și abrupți şi formează o serie de meandre 
încătuşate. Tocmai în porţiunea cea strîmtă, în bara de gneise, 
Bistriţa primeşte pîriul Colbu (altul decît Colbu care curge 
spre Pojorita). 

Al treilea sector al văii montane este din nou longitudinal 
pînă mai jos de Broşteni, la ieșirea din cristalin. În acest sec- 
tor, deşi longitudinal între Crucea şi Holda, Bistriţa se anga- 
jează în sălbaticul defileu al Toancelor, unde apele liniștite 
ale Bistriţei Aurii cedează locul apelor învolburate, care searuncă 
în repezişurile și pragurile Toancelor, croite în cuarţite negre. 
Valea este atit de îngustă, încît pînă deunăzi nici măcar o 
şosea nu încăpea, iar legătura între Vatra Dornei și Broşteni 
se făcea mai lesnicios peste pasul Păltiniș, care lega cele două 
Negre. La Broşteni, odată cu intrarea în zona flişului, valea 
se lărgeşte. 

d) Depresiunea Dornelor. În zona cristalină, pe bordura 
eruptivului Călimanului, drenată de Bistriţa şi afluenții ei, a 
luat naștere o amplă arie depresionară compartimentată, cunos- 
cută sub numele de Depresiunea sau Ţara Dornelor (fig. 3). 
Încadrată de Suhard şi Căliman la nord şi sud, închisă la est 
prin defileul de la Zugreni, croit între Giumalău şi Pietrosu, 
Depresiunea Dornelor se deschide larg numai la vest. Un 
pinten de lave, aglomerate şi tufuri se întinde din Căliman 
spre nord, taie Dorna la întreita confluență cu Coşna şi Teşna 
şi se opreşte în conul vulcanice Măgura (1258 m). Cea mai 
frumoasă și mai completă vedere asupra "Ţării Dornelor o 
oferă Ouşoru (1 633 m). De aici se desprind caracterele acestui 
ținut intramontan : un relief vălurit, de 800—900 m altitudine, 
interealat printre munţi, format, la est şi vest de pintenul 
eruptiv amintit, din compartimentele Neagra Șarului şi Dorna 
în lungul celor doi afluenți principali ai Bistriţei. O toponimie 
interesantă scoate în evidență multe aspecte geografice ale 
acestei „ţări”” de munte, a cărei „,vatră” (Vatra Dornei) este 


6 În judeţul Suceava sint o serie de riuri cu același nume, care, cite două, 
ori curg paralel (de exemplu : două Suha, două Șomuz), ori curg în direcţii opuse 
(două Neagra, două Colbu). 

Fig. 3. — Tara Dornelor (Șaru Dornei) (foto Ion Popescu Argeşel). 


aşezată la dubla confluență a Bistriţei cu Dorna şi Neagra ; 
dealtfel aceste două nume se împletese mereu, de exemplu: 
Şaru Dornei pe Neagra Șarului sau Poiana Negrei pe un afluent 
al Dornei.. Denumiri ca Podul Coşnei, Plaiul Șarului, Poiana 
Stampei, Dorna Arini vădesc formele de relief şi tipurile de 
vegetație la care se adaugă nenumărate alte topice frumoase 
şi grăitoare pe lingă nenumărate ,,Dorne” şi ,,Dornişoare”. 

Din punct de vedere structural, Depresiunea Dornelor 
este o regiune complicată, fiind singurul loc în plină axă car- 
patică în cuprinsul căruia se întilnese formațiuni metamorfice, 
eruptive şi sedimentare. 

Relieful regiunii ridică, la rîndul său, probleme destul de 
dificile. Astfel, toate riurile, inclusiv Bistriţa, se îndreaptă 
spre est, unde sînt munţii cei mai înalți, iar depresiunea se 23 


https://biblioteca-digitala.ro 


N. POPP 


24 


închide. În schimb, zona depresionară se deschide larg spre 
vest, acolo unde şi culmile munţilor sînt mai joase. 

Lipsa de concordanţă între relief, structură şi hidrografie 
pune în discuţie altă problemă : vechimea reţelei hidrografice. 
Activitatea eruptivă plio-pleistocenă a produs tulburări în 
evoluţia firească a reliefului, mai ales aici, în prezenţa celei mai 
grandioase apariţii vulcanice din Carpaţi ; aceasta a creat forme 
noi de relief, a barat unele văi, a colmatat anumite zone 
joase, generînd uneori chiar inversiuni de relief. Deși relieful 
din zona cristalină a văii Bistriţei n-a suferit în ansamblu 
modificări, nu aceeaşi a fost situația în Țara Dornelor, unde 
eruptivul activ din apropiere a împărțit depresiunea în două. 

În condiţiile "Ţării Dornelor, tectonica alpină a jucat un 
rol important. Aici, în plină axă a Carpaţilor, masa cristalină a 
suferit o afundare axială, care a permis gituirea flişului în 
est și invadarea flișului transcarpatie peste cristalin în vest. 
Linia de maximă lăsare pare a se înscrie pe direcţia urmată de 
cursurile rectilinii est—vest : Bistriţa de la Gura Negrei — Dorna- 
Teşna pînă dincolo de cumpăna apelor Bistriţa — Someş. 

Pe acelaşi aliniament de coborire axială, Țara Dornelor se 
prelungește la vest, dincolo de cumpăna apelor, cu o altă, 
„ţară” carpatică, ceva mai înaltă, avînd un relief mai variat, 
străpuns de numeroase neck-uri vulcanice: Tara Birgaelor. 
De la Dorna la Birgău se trece muntele printr-un adevărat ulue 
transversal, peste o cumpănă de ape foarte joasă : pasul Grădi- 
niţa, la numai 967 m, deși munţi de 2 000 m (Rodna, Munţii 
Bistriţei și Călimanul) închid ulucul pe trei părți. Singura 
parte mai larg deschisă a ulucului este tocmai spre vest; 
totuși, riîurile se îndreaptă către partea cea mai închisă - a 
lui, adică spre est. 


3. Munţii îlişului constituie a treia mare regiune geogra- 


“fică şi totodată o unitate structurală a judeţului, cuprinsă 


între zona cristalină sau Munţii Bistriţei şi zona de cratogen 
sau Podișul Sucevei. Rolul pe care îl are riul Bistriţa în deli- 
mitarea munţilor cu acelaşi nume îl joacă aici rîul Moldova. 
Valea Moldovei, care traversează dintr-un capăt într-altul 
zona flişului, împarte această zonă în două subunități: 

nord de acest riu este zona obeinelor, cu o lățime maximă a 
flişului de 40 km în dreptul Argelului, iar la sud Culmea 
Stînişoara, cu îngustarea maximă a flişului (25 km) în dreptul 
Găineştilor. 

Munţii flişului continuă coborirea în trepte a reliefului 
spre răsărit. După treptele de 1 800 şi 1600 m (Călimanul 
reprezintă treapta de 2 000 m) ale Munţilor Bistriţei, urmează 
acum treptele de 1 400 şi 1 200 m ale celor două obcine de fliș. 


La coboriîrea în trepte a reliefului, transversal pe zona 
muntoasă, se adaugă și un joc al înălțimilor, longitudinal 
pe zona muntoasă. În zona cristalină, în sectorul Dorna — 
Zugreni, înălțimile coboară spre sud de la 1900 m (Omu 
1932 m) la 1 600 m (Ouşoru 1632 m, Rarău 1651 m), pentru ca 
în continuare să urce treptat pînă la aproape 1 900 m (Budacu 
1 864 m). Cota minimă de culme în Munţii Bistriţei este pasul 
Mestecăniş (1099 m). 

Aceeași situaţie se repetă, dar mai pregnant, în munţii 
flișului. De la înălțimi de aproape 1500 m (Virful Paşcanu 
1 490 m), în nord, se coboară, cam pe linia Moldovei, pînă la 
1 000 m, pentru ca apoi spre sud înălțimile să se ridice din 
nou pînă le 1500 m (Bivolu 1534 m). 

Priviţi în ansamblu atît munţii cristalini, cît şi cei ai 
flişului par că formează axial cîte o largă înşeuare, primii pe 
linia Dorna — Zugreni, ceilalți pe linia Pojorita — Păltinoasa. 
Aceste înşeuări au oarecare relaţii cu coboririle axiale din Car- 
paţi pe linia transversală a ariilor depresionare Gura Humo- 
rului, Cîmpulung, Dorna, Bîrgău. La nord şi la sud de această 
linie masa cristalină se ridică în bloc, flişul intern, acoperit 
de cristalin, nefiind străin de această mişcare. Maximul de 
ridicare axială este pe flancul de nord — Rodna, iar pe flancul 
de sud — Hăghimașul. Raporturile munțţilor-bloc cu flişul, care 
îi flanchează, este diferit : în timp ce flișul transearpatic este 
transgresiv pe cristalin, ocupînd o poziţie stratigrafică normală, 
flişul din vorland intră sub cristalin, ocupînd o poziţie tectonică. 

a) Obcinele flişului. Orientate NV—SE pe direcţia gene- 
rală a grupei nordice a Carpaţilor Orientali, obcinele flişului 
sînt cuprinse între valea Sucevei la nord, de la izvoarele 
Sucevei la Straja, şi valea Moldovei la sud, de la Pojorita la 25 

Păltinoasa. Văile transversâle ale Sucevei și Moldovei sînt 
simple limite geografice care încadrează un sector de obcine, 
căci din punct de vedere structural obeinele se continuă cu 
absolut aceleaşi caractere atît la nord de Suceava, cît şi la 
sud de Moldova, cel puţin pînă la linia Gemenea — Stulpi- 
cani — Suha Mică. De la această linie spre sud caracterele 
de obcine se şterg odată cu uşoara virgație a cutărilor, care 
trec la o direcţie mai sudică. 

Sectorul de obcine dintre Suceava şi Moldova este prins 
între zona cristalino-mezozoică de-a lungul liniei clipelor cal- 
care, la vest, şi zona de platformă în lungul liniei piemontului 
precarpatic, la est. Aşadar, obcinele se intercalează între 
Munţii Bistriţei şi Podişul Sucevei. 

Din punct de vedere geomorfologice, obeinele reprezintă o 
serie repetată de culmi lungi şi paralele de munţi mijlocii, 
despărțite între ele prin văi cu caracter longitudinal. 

Din punct de vedere geologic, obcinele reprezintă o serie 
repetată de cute-solzi încălecate de la vest la est, din ce în ce 
mai tinere spre est, constituite predominant din gresii de o 
mare varietate. Această structură se justifică prin faptul că 
zona obcinelor este prinsă ca într-o menghină între sîmburele 
cristalin, un pivot masiv, în spate şi scutul podolic, un bloe 
rigid, în față. Stressul rezultat explică prezenţa atitor cute 
strînse, culcate uşor spre est. Atît la nord, cît mai ales la 
sud de zona considerată strînsoarea de menghină slăbeşte prin 
depărtarea scutului podolic de edificiul carpatic. 

Seria repetată de anticlinale înguste şi sinclinale faliate este 
din ce în ce mai tinără pe măsura depărtării de cristalin. Structura 
în pînze a îlişului angajează. întreg cretacicul şi paleogenul. 
Se desprinde un fliş intern, cretacice, şi un fliș marginal, pa- 
leogen. 

În obeine s-a dezvoltat o reţea hidrografică tipică, cu văi 


„ longitudinale în cazul văilor secundare şi cu văi transversale 


în cazul văilor principale. Trecerea transversală de la un pachet 
de cute la altul se face adesea prin coturi în unghi drept. 
Relieful obcinelor reprezintă o variantă a tipului jurasian 
de încrețire, fapt care îl diferențiază de tot restul reliefului 
flișului Carpaţilor Orientali. Deşi mai tinere decît Munţii Jura, 

totuși, din cauza rocilor mai friabile din care sint clădite, 
obcinele apar ca un relief mai evoluat, dar și cu o structură 
mai complicată. 

Cît priveşte văile longitudinale, acestea pot fi instalate 
tot atit de bine pe inversiuni de relief, caracterul longitudinal 
referindu-se numai la direcţia lor în raport cu axul cutelor. 

Munţii flişului la nord de valea transversală a Moldovei 
sînt formaţi din două obcine. 

Obcina Peredeului, care se atinge cu zona cristalină, este 
cuprinsă între cursul superior al Moldovei (în amunte de Pojo- 
riîta) şi valea Moldoviței. Are o lățime medie de 15—20 km 
şi este constituită în cea mai mare parte din fliş cretacic. 
Obcina Feredeului, lungă de aproape 50 km, poartă numele 
după virful culminant de 1 490 m, aşezat pe şisturi negre, 
ca şi virful Paşcanu (1 482 m). Culmea coboară apoi domol 
spre sud, de la 1 377 m (virtul Ionul) la 1297 m (virful Tom- 
natecul), pînă la Prisaca Dornei”, formind în tot lungul ei 
cumpăna apelor dintre Moldova și Moldoviţa. Culmea-cum- 
pănă este situată pe cretacicul superior (gresia de Prisaca). 
Partea inferioară a versantului de vest al obeinei este săpată 
în cretacice inferior, în timp ce tot flancul estic al obcinei 
este modelat în depozite paleogene. Trecerea de la o forma- 
țţiune la alta nu este marcată în relief datorită gresiilor de fliș, 
care, indiferent de vîrstă, prezintă cam aceeaşi rezistenţă la 
eroziune ; nici chiar liniile de dislocație nu sînt sesizate prin 
vreo ruptură de pantă. Singurele adaptări la structură sînt 
date de piîriul Sadova şi de Moldoviţa. Sadova curge pe con- 
tactul dintre gresiile neocomiene și şisturile negre, iar Moldo- 
viţa, pe mari porţiuni din lungimea ei de la Argel în jos, 
urmărește un ax de anticlinal eocen. 

Capătul nordic al Obeinei Feredeului este drenat de afluen- 
ţii Sucevei, iar trecerea în valea Moldovei se face peste un 
pas de culme la 1130 m, cotă ce aminteşte de pasul Meste- 
căniş şi de platforma pasurilor înalte de la 1 000—1 200 m. 

Obcina Feredeului a suferit în cuaternar mișcări de ridicare 
continue, de intensitate mare (3—4 mm/an, M.Socolescu, 





7 Este o simplă coincidenţă de nume cu cele din Țara Dornelor. 27 


https://biblioteca-digitala.ro 


N. POPP 


28 


R. Ciocîrdel, 1969). Aceasta a avut ca urmare adincirea 
prin antecedenţă a reţelei hidrografice. 

Obcina Mare este ultima obeină la periferia spaţiului 
muntos. De aceeaşi lungime ca şi Obcina Feredeului, Obcina, 
Mare are o lățime medie de 15 km. 

Aparține flișului marginal constituit din gresii eoeene de 
Tarcău şi iviri de gresii senoniene. Este cea mai măruntă dintre 
obeine, deşi numele ei indică contrariul. Numele ei se explică 
prin altitudinea pe care o are faţă de podiș, deasupra căruia 
se înalţă, brusc cu cel puţin 400 m. 

Obcina Mare, cuprinsă între valea Moldoviței şi linia peri- 
carpatică, reprezintă ultima treaptă muntoasă în faţa dealurilor 
de podiş. Cele mai înalte virfuri ale ei sînt Silhoaia 1225 m şi 
Scoruşelu 1 220 m. Culmea ei, prelungă și ușor teșită, este 
cumpănă de ape intre Moldoviţa şi bazinul Sucevei. Pasul de 
culme Ciumărna, care stabileşte legătura între Moldoviţa şi 
Suceviţa, se opreşte la o cotă frecvent întilnită: 1130 m. 
Înălțimi de valori apropiate se întîlnesc în multe locuri pe 
culme : Poiana Mărului 1173 m, Boboica 1209 m, Rogoșa 
1077 m. Acestea sînt mărturiile nivelului de maturitate, a 
suprafeței de denudaţie de 1 000—1 200 m, conservată mai tina 
pe gresia de Tarcău. 

În nord, bazinul de recepţie in birceureaă al Putnei, afluent 
al Sucevei, muşcă adine din obcină şi strecoară citeva fire 
longitudinale, despiciînd-o în tot atîtea culmi paralele. 


În sud, obcina se îngustează, dar și aici se formează văi 
longitudinale care o împart în culmi paralele, dintre care cea 
extemă este Obcina Cacica (Călugăriţa). Aşa cum pe flancul 
vestice al Obcinei Feredeului se înscrie adinca şi larga vale 
longitudinală a Sadovei, deşi scurtă, pe flancul estic al Obcinei 
Mari apare valea Humorului, de asemenea adîncă şi largă. 

Interesant de notat că zona flişului din obeine se împarte 
în sens longitudinal în trei fişșii : în vest, culmea predominant 
cretacică a Feredeului, în est, culmea dominant eocenă a Obcinei 
Mari, iar la mijloc larga vale a Moldoviței, cea mai tipică 
vale longitudinală care, proporţional cu lungimea, prezintă, 
cei mai numeroşi afluenţi şi cel mai mare bazin de recepţie. 
Moldoviţa s-a format în zona cu cea mai amplă dezvoltare a 

oligocenului. Imediat la sud de Vama, oligocenul, atît de larg 
dezvoltat în bazinul Moldoviței, se reduce pînă la aproape 
completă dispariţie. 

Obcina Mare a suferit şi ea în cuaternar mişcări continue 
de ridicare, de intensitate cel puţin egală cu mișcările produse 
în Obcina Feredeului. 

b) Culmea Stînișoarei. La sud, de valea transversală a 
Moldovei în fliş se întinde un complex de culmi împădurite, 
fragmentat în toate direcţiile de văi, în majoritate tributare Mol- 
dovei. Acest complex de culmi poartă numele generic de Munţii 
sau Culmea Stinişoarei. Ei sînt cuprinși între marginea cristali- 
nului, poalele munţilor Rarău — Tarniţa, în vest, şi linia pericar- 
patică,în est. Spre sud, culmea Stinişoarei se continuă departe, în 
afara limitei judeţului. Cota maximă, virful Bivolu 1 534 m, 
un nod, orografic din care diverg piraie în toate direcţiile, se 
află chiar la hotarul cu judeţul Neamţ. 

În flişul intern al Stînișoarei, rocile cele mai dure sînt con- 
glomeratele de Ceahlău ; aceste petice de conglomerat dau fără 
excepție înălțimile cele mai mari, ca de exemplu virfurile 
Bivolu şi Bâtca Comorii (1517 m) care domină înălțimile, 
reprezentind, totodată cornete de rezistență. 

Culmea Stinișoarei are înălțimi modeste, de 1000—1 200 m, 
ca şi Obcina 'Mare. Din ele răsar o serie de cornete conglo- 
meratice. Caracterele de obcină se mențin şi la sud de Mol- 
dova, cel puţin pînă la Suha Mică, unde se produce strangu- 
larea flişului marginal în favoarea flișului intern. Paralelis- 
mul culmilor și al văilor se remarcă în Obcina Vononeţ (906 m) 
și valea longitudinală cu acelaşi nume. În general se constată 
că Munţii Stinişoarei se înalță spre sud. Pe axul transversal 
al văii Moldovei, înălțimile coboară, atit dinspre nord, cît şi 
dinspre sud, corespunzător zonei de lăsare axială a cutelor 
flișului. Amplasarea văii Moldovei în această zonă de lăsare 
axială denotă vechimea mare a văii. Așa cum obcinele se 
înalță de la valea Moldovei spre nord şi Munţii Stinișoarei se 


8 În munţii de la sud de valea Moldovei, numele popular ,, obcină” (culme, 
cumpănă de ape), frecvent întilnit, este înlocuit prin cel de ,, bitcă” (viri înalt, 
rotund). 29 

înalță tot din valea Moldovei, dar spre sud, spre zona de ridi- 
care axială din regiunea Ceahlău — Hăghimaș. 

Afluenții înrămuraţi ai Moldovei disecă Munţii Stinişoarei 
într-o multitudine de culmi secundare şi reușesc să formeze o 
serie de bazine depresionare de eroziune, cu un oarecare carac- 
ter tectonic. Aşa este bazinul de eroziune de pe Suha cu 
centrul la Stulpicani, ca şi bazinul tectono-eroziv, ceva mai 
mie, de pe Suha Mică cu centrul la Găineşti. Adincite cu 
cel puţin 500 m faţă de rama muntoasă, ele au permis adap- 
tări la structură (piriul Ostra), au creat bazine torențiale de 
recepție. Pe fundul acestor arii depresionare cu contur tenta- 
cular se dezvoltă frumoase terase locale etajate, rezultate din 
remanierea materialului torențial acumulat. Antecedenţa trebuie 
luată în considerare. 

Obcinele şi Stinişoara prin toate însuşirile şi aspectele 
lor, de la rocă şi structură pînă la formă, culme și vale, arată 
că munții flișului se diferențiază net de munţii cristalini ai 
Bistriţei. Există însă și citeva trăsături comune, datorită miş- 
cărilor verticale crustale care au impus antecedenţa şi resturile 
suprafețelor de modelare subaeriană. Cit privește adaptările 
la structură ale văilor, acestea sînt mai evidente în fliş; în 
schimb, vîrfurile principale sînt cornete de rezistență fie că 
stau pe dolomite ori cuarţite, ca în cristalin, fie că stau pe 
gresii silicioase ori conglomerate, ca în fliș. 

c) Valea Moldovei. Aşa cum valea Bistriţei este organismul 
fluvial principal pentru zona cristalină din judeţul Suceava, 
iar valea Sucevei este organismul fluvial principal pentru zona de 
podiș, valea Moldovei este organismul fluvial reprezentativ 
pentru munţii flişului. 

Pe teritoriul judeţului, Bistriţa este instalată exclusiv 
pe cristalin. Valea Moldovei are un caracter mai complex, pentru 
că ea are un sector important şi în afara munţilor. 

Riul Moldova are obirşia vecină cu a Sucevei. O şa de 
1130 m desparte cele două obiîrşii. Două pîriiaşe pornesc de 
sub șa, curgînd în direcţii opuse : unul spre nord şi altul spre 
sud, ambele înscrise pe acelaşi aliniament longitudinal. Şaua 
poartă curiosul nume de Izvoarele Sucevei, deşi de aici nu 

izvorăşte nici Moldova, nici Suceava, ci două piriiaşe tributare 
acestora. 

După relieful pe care îl străbate şi după alura văii, în 
raport cu liniile directoare ale acestui relief, valea Moldovei, 
de la izvor la vărsare, se împarte în trei sectoare, dintre care 
primele două prin zona flişului. Mai mult de jumătate din 
lungimea riului se află pe teritoriul judeţului, de unde rezultă 
importanţa acestui riu pentru hidrografia acestei părţi de ţară. 

Primul sector al văii se întinde de la izvoare pînă la Pojo- 
rita. După ce izvorăşte din Muntele Lucina (1 590 m) prin 
două fire de apă (Lucava şi Hrobi), Moldova propriu-zisă 
începe de la unirea acestora. Chiar din punctul de confluență 
ea se înscrie pe direcţia generală NV—SE, aceeaşi cu direcţia 
munţilor. Riul are un curs şerpuit, care curge de-a lungul 
zonei de contact dintre cristalin şi fliş, dar din șerpuirile văii 
el străbate cînd flişul pină mai jos de Breaza, cînd cristali- 
nul pină la Pojorita. Trecînd din fliş în cristalin și apoi reve- 
nind, în fliș, Moldova taie de două ori clipele dolomitice în 
care îşi sapă chei înguste, ce contrastează puternic cu sectoa- 
rele de vale mai largă din fliş şi cristalin în care se aciuează 
vetre de sat (Breaza, Fundu Moldovei). 

Al doilea sector de:vale este total deosebit de primul. 
Este un sector dezvoltat strict pe grosimea flişului şi direct 
transversal pe el. Este un sector care se întinde de la Pojo- 
rita, unde Moldova face un unghi de 90*, pînă la Păltinoasa, 
unde acest riu părăseşte definitiv flişul. 

La Pojorita, înainte de a se înfige printr-o adevărată. 
cheie în calcarele din care pe dreapta văii au răsărit stîncile 
Adam şi Eva, se formează o mică piaţă de adunare a apelor 
într-o dublă confluență : Moldova, care curge de la nord, adună 
Putna, care vine din vest, şi piriul Colbu, din sud. Cele trei 
ape unite se îndreaptă printre stînci spre est. 

Așa cum de la obirşie, după ce coboară din Lucina, Moldova 
curge în lungul direcţiei de cutare, la Pojorita, unde atinge zona 
de coborire axială a cutelor, ea se înscrie pe această înșeuare 
transversală. Deci şi în sectorul longitudinal şi în cel transversal 
Moldova urmează trasee impuse de mișcările tectonice mai vechi. 
Resultă ca etape : formarea reliefului, constituirea reţelei hidro- 31 

Fig. 4. — Valea Moldovei la Cimpulung Moldovenesc (foto M. Alenici). 


grafice şi supraimpunerea văilor. Numai astfel se explică de ce 
nici văile longitudinale şi nici cele transversale nu sînt 100% 
longitudinale ori transversale şi de ce pe văile longitudinale apar 
strangulări în roci tari, iar pe văile transversale lărgiri între cute. 

Valea transversală a Moldovei dintre Pojorita şi Păltinoasa, 
de direcţie generală vest-est, privită pe bucăţi se constată că nu 
este nici integral transversală şi nici de direcţie strict vest-est, 
avînd un curs în zigzag, format din porţiuni de vale longitudinală 
largă, legate între ele prin strîmturi transversale, după cum 
UrmEază : 

— La Cîmpulung Moldovenesc, vale largă NV— SE, longitu- 
dinală, aşa cum arată şi numele. Aflată în prelungirea Sadovei, 
conturează bordura nordică a Rarăului, fiind sculptată în şisturi 
argiloase negre moi (fig. 4). 

Fig. 5. — Valea Moldovei la ieșirea din obcine (foto Comb. poligr. ,„,Casa Scinteii””). 


— La Prisaca, vale strîmtă, adiîncă (550 m altitudine), 
aproape cheie, de direcţie perpendiculară pe valea de la Ciîmpu- 
lung ; retează Obcina Feredeului, săpată în gresii dure. 

— La Vama, vale largă, care păstrează direcţia nord-est, 
dar după confluența cu Moldoviţa se îndoaie în unghi drept, împru- 
mutînd direcţia longitudinală spre sud-est a afluentului ; vale între 
obcine, modelată în şisturi friabile oligocene. Venind din avale, 
Moldova lasă impresia că se continuă în sus pe Moldoviţa ca vale 


largă, iar rîul care curge de la Prisaca, adică însăşi Moldova, 
apare ca un afluent. 


— De la Frasin în jos, deşi piezişă pe direcţia de cutare 

(taie Obcina Mare), Moldova îşi formează o albie majoră largă, 
dezvoltată în gresii paleogene, curgînd spre est. 

— La Gura Humorului (490 m) lărgirea văii-se accentuează, 
la aceasta contribuind și dubla confluență cu două piîraie cu văi 
longitudinale : Voronsţul şi Humorul, ultimul cu o vale largă, 
tipie anticlinală (fig. 5). 

În avale de Gura Humorului, o ultimă uşoară strîmtare în 
ultimele cute deversate care formează Obcina Călugărița. 33 

La Păltinoasa, Moldova iese din fliş şi din munte, lunca se 
lărgeşte considerabil, iar prin valea cu aspect de pilnie orizontul 
se deschide asupra celor doi versanţi care aproape dispar. Moldova 
încetează bruse de a mai fi rîu de munte. Aici începe al treilea şi 
ultimul sector al văii pînă la vărsare, respectiv prin podiş. 

În sectorul de vale atît de variat de la Pojorîta în jos, Moldova 
primeşte doi din cei mai importanţi afluenţi ai ei : Moldoviţa la 
Vama şi Suha la Frasin. 

Moldoviţa, care izvorăște din Feredeu, pornind cu două 
pîraie (Argel şi Rosoşa), de la Argel la vărsare își croieşte drum 
printre obeine, fiind o vale largă, longitudinală, cu neînsemnate 
îngustări, dar cu o lărgire importantă la Vatra Moldoviței, la dubla 
confluență cu Ciumărna şi Valea Boului. 

Suha are cu totul alte caractere. Bazinul superior este foarte 
înrămurat, fapt ce-i permite să-şi culeagă apele din -toţi munţii 
dintre Rarău și Stînişoara. 

Cursul atît de variat al Moldovei între Pojorita şi Humor 
a permis înşiruirea în zonele de vale largă a trei aşa-numite depre- 
siuni: Cîmpulung, Vama şi Humor. Noţiunea „,, depresiune” 
aplicată aici este cu totul relativă şi se poate atribui numai prin 
contrast cu strîmtările de vale dintre cele trei așa-zise depresiuni. 

Lărgirile şi strîmtările văii se referă numai la versanți, nu şi 
la albia majoră, care pe tot parcursul este suficient de dezvoltată. 
În porțiunile de vale largă, versanţii sînt teşiţi şi deschid profilul 
văii. În porțiunile de vale îngustă, versanţii sînt abrupți, iar în 
secțiune valea apare ca un V închis, trunchiat. 

Prin valea Moldovei se stabileşte legătura între cele două 
forme majore de relief ale judeţului : muntele şi dealul. 


4. Zona preearpatică. Trecerea dela Carpaţii flișului la Podi- 
şul Sucevei se face printr-o zonă îngustă de tranziţie, care se pre- 


„zintă în mod diferențiat la nord şi la sud de rîul Moldova. La nord 


de acest rîu, două unităţi structurale şi geomorfologice, obceinele 
şi podișul, vin în contact în lungul unei linii de direcţie NV—SE, 
care trece prin localităţile Straja — Solca — Cacica — Păltinoasa, 

La sud de Moldova, Podişul Sucevei începe să se depărteze 
de munţii flişului, fapt ce permite ca între cele două regiuni amin- 


https://biblioteca-digitala.ro 


RELIEFUL ȘI ALCĂTUIREA GEOLOGICĂ 


tite să se intercaleze o zonă de tranziţie, formată de larga vale a 
Moldovei, care, luînd aici tot o direcţie NV — SE, se întinde pe 
teritoriul județului între Păltinoasa şi Drăguşeni. 

Contactul net şi brusc dintre obcine şi podiș, la nord de riul 
Moldova, a fost atenuat printr-un proces erozivo-acumulativ. 
A luat astfel naştere o fişie de teren de cîţiva kilometri lățime, 
care constituie piemontul pericarpatic. El marchează şi un con- 
tact tectonic între obeinele de peste 800 m înălțime, care repre- 
zintă o unitate mobilă cu o structură în pînze de şariaj, şi podişul 
de aproape 500 m înălţime, o zonă rigidă de platformă (T. Joja 
şi colab., 1968 a). 

Piemontul corespunde unui relief postiş de acumulare și 
sculptural, care formează şi o limită de eroziune selectivă între 
gresiile mai dure ale flişului şi faciesul friabil al sarmaticului din 
podiş. Lama îngustă de miocen cutat, în facies argilo-marnos, 
generează unele mici depresiuni locale cu caracter APOC, 
cum sînt cele de la Solea şi Cacica. 


În sarmatic, zona piemontului pericarpatic era submersă. 
Riurile de atunci colmatau treptat cîmpia litorală prin delte cu 
o sedimentare ritmică, cu o alternanță de prundişuri şi nisipuri, 
de argilă și marne. În unele locuri domină prundișurile, în altele 
nisipurile cu lentile de marne şi argile. Dintre trăsăturile caracte- 
ristice ale acestui piemont se remarcă înclinarea terenului spre est, 
rețeaua de văi perpendiculare pe obcine, despletirea rîurilor şi 
infiltrarea apelor în subsolul piemontan. Numai rîurile mari îşi 
împing izvoarele în munte (Suceviţa), dar nici ele nu depăşesc 
culmea primei obeine. 

Piemontul pericarpatic Marginea — Ciungi se continuă la 
sud de Păltinoasa cu alt aspect. Dintr-o vale transversală de munte 
dirijată spre est, Moldova se frînge aproape cu 90%, îndreptîndu-se _- 
spre sud-est ca o vale care se depărtează treptat de munte. Valea 
relativ strîmtă dintre obcine devine acum o vale largă, cu terase 
şi cu afluenţi numai pe dreapta. În cei 50 km de vale de deal, din 
cei 100 km pînă la Roman, Moldova este atît de transformată, 
încît pare că ar corespunde unui alt rîu decît Moldova de munte, 

Regiunea cuprinsă între munte și podiş, res , între 
poalele Stînişoarei şi albia minoră a Moldovei, are o formă triun- i 
ghiulară, cu vîrful la Păltinoasa şi lăţimea maximă de 20 km la 35 

sud-est. Regiunea este dezvoltată pe două planuri: un plan 
superior, vălurit, deluros, ca o tivitură în lungul munţilor, ce 
reprezintă începutul Subcarpaților ca regiune naturală aparte şi 
un plan inferior, plat, etajat, de terase şi luncă, respectiv culoarul 


- Moldovei. 


Subcarpaţii, aici în fîşie îngustă, sînt formaţi din depozite 
miocene. Marnele helveţiene, lipite de munte, constituie un relief 
deprimat, dominat la est de conglomeratele burdigaliene, care 
se înalță pînă la 915 m în Culmea Pleșului. Între munte şi această 
culme se cuibăreşte prima depresiune cu adevărat subearpatică, 
Depresiunea Nemţișor (judeţul Neamţ). Conglomeratele de Pleșu, 
dispuse sub forma unui anticlinal, deversează spre nord-est peste 
tortonianulargilo-marnos de tip diapir, de care se leagă o toponimie 
care aminteşte sarea, ca de exemplu Slatina şi Slătioara,la sud de 


“Moldova, Solca şi Soloneţ, la nord de acest rîu. 


Culmea Pleşului, bine împădurită şi masivă, formează cum- 
păna de ape. Numai în partea de nord, unde coboară şi se închide, 
pătrunde valea Rîşca printre Pleşu şi dealul Nant (503 m), for- 
mâînd o mică depresiune de eroziune. 


Miocenul subearpatic se revarsă peste sarmaticul necutat de 
platformă. 

Dealurile subcarpatice, care formează o fîşie tot mai lată 
înspre sud, dînd naştere unui peisaj de tip subcarpatice, contras- 
tează vădit cu relieful plan şi mai deprimat (350 m) al culoarului 
lat de circa 10 km, reprezentat prin valea Moldovei. 

Culoarul Moldovei apare ca o depresiune de contact între 
Subcarpaţi şi Podişul Sucevei. Valea este asimetrică ; mai multe 
trepte de terasă bine dezvoltate, dintre care cea inferioară (+ 15 m 
altitudine relativă) este mai lată, apar pe ambele maluri pînă la 
Fîntîna Mare, de unde rămîn numai pe stînga. O luncă largă 
de cîţiva kilometri, la nivelul apei, permite despletirea rîului pînă 
la Ciumulești, de unde acesta începe să bată în malul stîng. Lărgi- 


__mea cea mai mare a luncii şi teraselor este la Baia, unde valea 


ia aspect depresionar". Este curios faptul că deşi pe toată lungimea, 


Vf isi 

E AP Martini iuc, Raionarea geomorfologică a părţii de nord-vest a 
Podișului Moldovenesc (Piemontul 'pericarpatic Suceava— Bistriţa și Podișul 
Sucevei), Iași 1955, manuscris. 

în avale de Păltinoasa, Moldova n-are afluenţi decît pe stînga, 
afluenţi ce îi aduc mari cantităţi de prundișuri, totuși, la Baia, 
rîul bate în malul drept. 

Cumpăna apelor dintre Moldova şi Siret este în unele locuri 
foarte joasă şi în imediata apropiere a Moldovei. Unii tributari 
ai Siretului şi-au împins obîrşiile aproape pînă în albia majoră 
a Moldovei. Dintre aceştia, Şomuzul Mare o ameninţă cu captarea, 
mai ales că talvegul lui este foarte jos (318 m) în raport cu Moldova 
(380 m). Odată efectuată această captare iminentă, Moldova ar 
ajunge să se verse în Siret, prin Şomuz, la Dolhasca, valea din 
jos de Fîntîna Mare rămînînd ca o vale decapitată. 


5. Podişul Sucevei. Compartiment al Podișului Moldovei, 
Podişul Sucevei este partea nord-vestică şi cea mai înaltă a acestuia. 
Numit astfel după apa Sucevei, care îl străbate prin mijloc, şi 
după numele celui mai important oraş din cuprinsul lui, Podişul 
Sucevei se întinde de la linia precarpatică şi valea. Moldovei, la 
vest, pînă în valea Siretului, la est. 

Faciesul geomorfologic şi stilul tectonic al Podișului Sucevei 
diferă fundamental de unităţile naturale de la vest. Podişul 
Moldovei este o unitate structurală foarte întinsă, cu fundament 
cutat şi consolidat, acoperit; de o cuvertură necutată. Fundamentul 
înclină slab spre vest şi se afundă sub fliș, care se revarsă peste 
platformă. Fundamentul Podișului Sucevei corespunde cu zona 
în care s-a produs scufundarea maximă a Platformei Podolice 
(V. Tufescu, 1940). 

De o înălțime medie de circa 460 m, Podişul Sucevei se carac- 
terizează prin forme plane şi relief structural, în contrast cu relieful 
accidentat, tectono-eroziv, al obcinelor. Litologia diferită a celor 
două unităţi vecine a adîncit diferenţele de peisaj geografic dintre 
obcinele alcătuite din paleogen gresos şi podişul sarmatic al 
Sucevei, cu depozite groase de circa 1 000 m, grezo-nisipoase, mult 
mai friabile. 

Podișul Sucevei reprezintă un monoeclin aplecat uşor spre 
sud-est, cu largă extensiune de platouri structurale și forme struc- 
tuiale de vale (cueste și văi subsecvente, obsecvente). Panta 
suprafeţei topografice a podișului a impus şi direcţia consecventă 
de curgere a celor două văi principale, Suceava şi Siretul, adîncite 37 

cu peste 150 m în podiș. Considerat în detaliu, Podișul Sucevei 
prezintă unele diferențieri în ceea ce priveşte înălțimile şi gradul 
de modelare a reliefului ; aceasta permite împărţirea lui în mai 
multe subunități : masive deluroase (Marginea — Ciungi, Drago- 
mirna, Fălticeni), arii depresionare (Rădăuţi, Liteni) şi culoare de 
văi (Suceava, Siret). 

a) Piemontul colinar. Marginea-Ciungi se întinde la poalele 
obeinelor, spre est, pînă în albia majoră a, Sucevei, avînd dez- 
voltarea maximă între Suceviţa şi Moldova. Este partea de podiş 
cea mai fragmentată şi erodată, ca urmare a apropierii de munte 
şi a adîncirii reţelei hidrografice provocată de mişcările verticale 
compensatorii din pleistocen. Cota maximă este în dealul Ciungi 
(692 m), în dreptul ieşirii din munte a rîului Moldova. Relieful 
este destul de accidentat pentru o spinare de podiş, din care cauză 
şi reţeaua hidrografică este destul de neregulată, lipsită de forme 
structurale tipice. Mai importante sînt văile Solea și Soloneţul, 
care curg pe panta piemontului spre riul Suceava, formînd la 
ieșirea din munte cîte un con de dejecţie. 

Piemontul Marginea — Ciungi nu reprezintă altceva decît 
mulajul fosilizat al piemontului iniţial sarmato-pliocen, din. care 
eroziunea mai nouă a îndepărtat mult fără a-i altera însă trăsăturile 
caracteristice de piemont, moştenite de la relieful antecuaternar 
(panta vest-est, reţeaua de văi perpendiculare pe obeine, desple- 
tirea reţelei hidrografice şi infiltrarea apelor în subsolul piemontan) 
(0. Martiniuc). 

b) Masivul deluros Dragomirna este cea mai tipică parte a 
Podişului Sucevei prin toate caracterele geomorfologice proprii 
Podișului Moldovenesc : monoelin cu forme structurale (cueste şi 
platforme), înălțime medie 450 m. Cota maximă este de 528 m 
în vîrful Teişoara. Energia reliefului, destul de modestă, înregistrează 
circa 100 m. 

Podișul Dragomirna este cuprins între culoarele văilor 
Suceava şi Siret. Afluenții acestora îl drenează astfel: consecvent 
tributarii Sucevei şi subsecvent tributarii Siretului. Podişul 
înclină spre sud-est în pantă ușoară (sub 1*). Depozitele volhiniene 
constitutive, fiind alcătuite dintr-o alternanță de gresii, nisipuri 


10 op. cit., pct. 9. 

şi argile, dau cuestelor un aspect etajat, de exemplu :deulul 
Zamea. 385 m, dealul Cetăţii 351 m. Formele larg vălurate ale 
platourilor contrastează cu abrupturile cuestelor, care sînt mai 
pronunţate cînd cornişele sînt săpate în calcare sau gresii. 

Alunecările de teren sînt un fenomen destul de frecvent 
datorită stratelor acvifere sarmatice etajate, energiei pantelor, 
litologiei şi manifestărilor antropice, dar au caracter superficial. 

Datorită poziţiei unghiulare dintre Suceava şi Siret şi a ero- 
ziunii provocate de afluenții celor două rîuri, platourile structurale 
ale Podişului Dragomirna au fost reduse foarte mult în lăţime. 

Şaua de la Bălcăuţi de 438 m, dintre Siret şi Suceava, închide 
podişul la nord. La sud, el se termină la Verești într-o terasă de 
confluență a rîurilor adiacente. La est, pe stînga Siretului, înşeu- 
ări largi, aşezate pe cumpăna apelor spre Prut, delimitează în 
această parte însuşi Podişul Sucevei. Dintre acestea, cea mai 
joasă este şaua Bucecea, unde o captare iminentă este probabilă, 
căci lunca Siretului este la 260 m, fiind suspendată deasupra obîr- 
şiilor Sitnei, aflată la numai 200 m altitudine. Bucecea reprezintă 
un caz clasic de captare iminentă. Un proces asemănător de captare 
iminentă, este şi în cazul Moldovei la nord de Baia. 

€) Masivul deluros Fălticeni, altă subunitate înaltă a Podi- 
şului Sucevei, este de formă asemănătoare cu niasivul deluros 
Dragomirna, dar de dimensiuni mai mari decît acesta. Are aceeași 
dispoziţie litologică şi orientare (NV—SE) ca şi Dragomirna. De o 
lățime maximă de 20—22 km, masivul deluros Fălticeni se întinde 
între culoarele văilor Moldova şi Suceava — Siret. Începe de la 
528 m altitudine, aproape de limita sa nordică, deasupra văii 
Tlişasca. Spre sud, Podișul Fălticeni depăşeşte limita judeţului, 
ajungînd pînă în dreptul localităţii Paşcani (cota 456 m), unde se 
îngustează mult prin apropierea Moldovei de Siret, în zona tera- 
selor comune celor două rîuri. 

Faţă de Moldova și Suceava — Siret, podișul are o poziţie 
diferită. Valea Moldovei (358 m), foarte colmatată, este puţin 
depăşită de podiș ca înălțime (396 m), în schimb podișul apare 
foarte înalt (515 m) deasupra văilor Suceava— Siret (245 m la 
confluență). 

O caracteristică a Podișului Fălticeni este larga întindere a 
platourilor structurale. 39 

Moldova, lipsită de afluenți pe stînga, în dreptul Podișului 
Fălticeni, nu participă la drenarea acestuia. Aproape că nici 
Suceava nu joacă vreun rol în această privință. În schimb, $o- 
muzul Mic şi Şomuzul Mare, afluenţi ai Siretului, văi adîneite cu 
100—150 m în podiş, contribuie la fragmentarea lui. Cumpăna 
apelor dintre Siret şi Moldova se menţine în lungul și foarte a- 
proape de albia majoră a Moldovei, la nivelul unei terase inferioare. 

d) Depresiunea Liteni. În partea de nord-est a Podișului 
Fălticeni se desprinde, în bazinul superior al Şomuzului Mare, o 
depresiune sculpturală la circa 320 m altitudine, cu văi largi 
cu fund mlăştinos, cu alunecări de teren şi forme structurale. 
Este aria depresionară Liteni, conturată aproximativ de localită- 
ţile Stroeşti — Drăgoești — Botești — Rădășeni — Buneșşti. 

e) Depresiunea piemontană Rădăuţi este aşezată între rîurile 
Suceava şi Suceviţa, în faţa obcinelor. Ea corespunde treptei 
celei mai coborîte a Podișului Sucevei, cu o altitudine medie de 
360 m. Faţă de rama înaltă formată în vest de piemontul pericar- 
patie Marginea şi în est de înşeuarea Bălcăuţi, aria depresionară 
Rădăuţi are un relief de acumulare de pseudocîmpie piemontană, 
cu cote joase, forme plane terasate și cursuri ezitante de apă. 

Depresiunea are formă tentaculară pe văi. Ea înaintează 
sub formă de golf, în munte, pe valea Sucevei pînă la Straja, pe 
valea Suceviţei pînă la Voivodeasa, iar în sud înaintează pînă 
la confluența Suceviţei cu Suceava, la Milișăuți (340 m). 

Depresiunea corespunde zonei de desfăşurare a două mari 
conuri-delte formate de Suceava şi Suceviţa, care încep chiar de 
la ieşirea din munte a celor două rîuri, iar în dreptul orașului 
Rădăuţi se contopesc într-unul singur. Rîurile care le-au dat 
naştere s-au adîncit ulterior în propriile conuri, etalînd terase și 
lunci largi. Suceava. a alunecat pe flancul nordic al conului ei, 
formînd o buclă mare între Gălăneşti şi Satu Mare, în timp ce 
Suceviţa curge pe chiar axul propriului con. | 

Cîmpia este brăzdată de cursuri secundare de apă, unele di- 
vergente, altele despletite, care își au originea în numeroasele 
jzvoare alimentate din apele freatice infiltrate din amunte în 
pînzele de pietrișuri ale conurilor-delte. Un exemplu expresiv 
este dat de pîrîul Pozen. 

Regimul apelor de suprafaţă este inconstant. Suceava şi 
Suceviţa ies din munte cu un debit relativ mare şi regim relativ 
constant de apă. După ce intră în depresiune, ele își micşorează 
simţitor debitul, iar unele seacă complet în perioadele secetoase 
“(de exemplu Suceviţa). 

î) Valea Sucevei. Suceava este singurul 1îu principal care 
se află în întregime, de la izvor la vărsare, pe teritoriul judeţului 
căruia i-a şi împrumutat numele. Ca la orice rîu şi la valea Sucevei 
st pot delimita mai multe sectoare : un sector superior, prin obeine, 
pînă la Straja, un sector mijlociu, pe marginea depresiunii piemon- 
tane Rădăuţi pînă la Milişăuţi şi un sector inferior, prin mijlocul 
podișului cu acelaşi nume, pînă la vărsarea în Siret la Liteni. 

Suceava, ca şi Moldova, izvorăşte tot din Masivul Lucina: 
În cursul superior este vale transversală, tăiată numai în obei- 
nele flișului. Are versanţi destul de abrupți și un început de luncă. 

Cursul mijlociu se caracterizează prin conul-deltă, dezvoltat în 
Depresiunea Rădăuţi. Ca şi Moldova la Păltinoasa, Suceava lu 
Straja, la ieșirea din obcine, își deschide valea în formă de pîlnie. 
În cursul mijlociu, valea se lărgeşte, cursul se despleteşte în braţe, 
lunca este tot mai pronunţată, încep să apară terase. 

În cursul inferior, Suceava adoptă caracterele tipice rîurilor 
din Podișul Moldovei ; albie majoră lată, curs şerpuit cu meandre 
divagante, braţe părăsite şi terase bine dezvoltate pe ambele 
maluri. Ca rîu important de podiş, Suceava reprezintă principalul 
agent modelator al reliefului din masivele deluroase Dragomirna şi 

“Fălticeni. 

Caracterul de culoar, propriu rîurilor principale din Podişul 
Moldovei, îl are şi Suceava, datorită dimensiunilor mari ale luncii 
şi teraselor. Ea prezintă şase terase la următoarele altitudini rela- 
tive medii : 190, 160, 130, 100, 60 şi 25 m. Toate cuprind un strat 
de prundișuri bine rulate de 5—10 m grosime, formate în special 
din gresii de fliș. La suprafaţă sînt acoperite cu luturi argilo-nisi- 
poase de tip loessoid. 

„Prezenţa prundișurilor carpatice în toate terasele, continui- 
tatea lor pînă la Siret şi dezvoltarea mai mare pe stînga rîului 
permit desprinderea cîtorva concluzii : 41 

— Riîul a păstrat, cel puţin pe toată durata cuaternarului, 
acelaşi traseu ; deci o vale veche, cu caracter antecedent, inclusiv 
în -zona de munte. 


— Faţă de direcţia NV —SE a văii din podiş, se observă de 
la terasa superioară spre cea inferioară tendinţa de deplasare a 
riului spre sud-vest, pînă la locul de intrare a Sucevei în valea 
Siretului ; explicaţia trebuie corelată cu existenţa mişcărilor crus- 
tale verticale a căror axă de maximă afundare se întinde în 
lungul şi paralel cu malul drept al Sucevei (conform isobatelor din 
baza neogenului) (E. Saulea, 1967); aceste mișcări au fost 
însă mult atenuate în cuaternar. 

g) Valea Siretului. În cei aproape 100 km cît curge pe marginea 
estică a judeţului Suceava, între intrarea în ţară la Tîrgul Siret 
şi Probota, Siretul are aceleași caractere : luncă largă şi un sistem 
de cinci terase mari. Este cea mai reprezentativă şi mai importantă 
vale din Podişul Moldovei, un adevărat culoar acumulativ (C. 
Martiniuc).!! Valea Siretului, în ţinutul Sucevei, are pretu- 
tindeni 6—8 km lăţime, iar în zona de confluență cu rîul Suceava 
ia aspectul unei cîmpii aluvionare intracolinare cu o lățime de 
peste 12 km. 

În zona de confluență, patru din terasele Siretului (de 
180, 130, 50 şi 25 m) sînt comune cu ale Sucevei și întru totul 
asemănătoare ; sub terasa inferioară mai este o terasă joasă de 
+ 5 m şi apoi lunea largă, prin care riul şerpuieşte în meandre 
divagante. Terasele sînt cuaternare, cea mai extinsă în supra- 
faţă fiind terasa de 25 m (Paşcani) (1. Sîrcu, 1971). 

Terasele Siretului arată că acest rîu şi-a menţinut traseui, 
ca și Suceava, cel puţin din epoca de formare a terasei înalte, 
adică de la începutul pleistocenului. 

Valea Siretului, cu fundul plat şi lat, cu versanţi relativ 
abrupți şi etajaţi în terase, este adincită în podiş cu circa 
200 m. 

Luncile foarte largi în raport cu debitul actual al rîurilor 
şi sistemul de cinci terase constituie o caracteristică proprie 
riîurilor din Podișul Moldovenesc sau din bordura acestuia, 


11 op. cit. pet. 9. 

ca de exemplu Siret, Suceava, Moldova, precum şi unii din 
principalii lor afluenţi. 

Trebuie încă o dată subliniat contrastul reliefal pronun- 
ţat dintre munte şi podiș în judeţul Suceava. 


RESURSELE SUBSOLULUI 








| Judeţul Suceava se remarcă prin variate şi importante 
resurse de subsol (fig. 6). 

Resursele subsolului, legate de unitățile tectonice întil- 
nite pe teritoriul judeţului, s-au format în trei cicluri genetice : 
prehercinic, hercinie şi alpin. 

— Ciclul prehercinic corespunde provinciei con- 
centraţiilor asociate magmatismului bazic şi acid. Această pro- 
vincie se remarcă prin orizontul de sulfuri de la Fundu Moldovei 
— Leşu Ursului , din estul zonei cristalino-mezozoice, dispus 
într-o structură sinclinală profundă, precum şi prin zăcămintele 
vuleanogen-sedimentare metamorfozate de minereu de mangan 
din zona Cîrlibaba — Şaru Dornei. În aceste zăcăminte de formă 
lenticulară, minereul apare adesea stratificat, ca la Coșna. 

Aceeaşi provincie se mai remarcă prin acumulările de 
sulfuri polimetalice stratiforme metamorfozate și prin minere- 
urile de ozizi de fier, în roci stratificate. Sînt acumulări vuleano- 
gen-sedimentare ce apar pe flancul estic al anticlinalului din 
zona Iacobeni — Șaru Dornei. 

— Ciclul herciniece corespunde provinciei concen- 
traţiilor asociate magmatismului bazic, care a produs formaţiuni 
hidrotermale de carbonaţi de fier şi sulfuri polimetalice slab 
metamorfozate, precum şi acumulărilor vulcanogen-sedimen- 
tare metamorfozate cu oxizi de fier şi pirită. Aceasta este situa- 
ţia de la Cîrlibaba (bazinul Țibăului şi cursul superior al Bistri- 43 

ţei) cu filoane metamorfozate de sideroză, blendă, galenă argenti- 
feră, calcopirită şi pirită. 
- Unităţile genetice din ciclurile prehercinic şi hercinic sînt 
cantonate în zona cristalino-mezozoică, cu magmatism iniţial. 
— Ciclulalpin, legatdezona flişului, de cea a forma- 
țiunilor de molasă şi de zona eruptivă, corespunde la mai multe 
provincii. 
Provincia concentraţiilor evaporitice neogene, pe molasă, 
este caracterizată prin concentrațiile de sare gemă şi de săruri 


delievescente de la Cacica: 


Provincia concentraţiilor asociate vulcanismului neogen 
cuprinde zona Munţilor Căliman. Cunoașterea acestei zone este 
mai dificilă, căci eroziunea nu a atins nivelul optim de minera- 
lizare care ar conţine zăcăminte polimetalice. Interesante sînt 
acumulările de sideroză din depozitele andezitice şi cele de sul- 
furi polimetalice (plumb, zinc, cupru) (H. Savu, M. Borcoş, 
H. Krăutner, 1970). 

Substanțele minerale utile sînt bine reprezentate în jude- 
țul Suceava. Fiecare unitate naturală. are un anumit specifice 
în această privinţă. 

Zona eruptivă a Călimanului cuprinde zăcăminte fumaro- 
liene şi solfatariene, cum este zăcămîntul de sulf de la Gura 
Haitii, însoţit de silice, opal și cuarț. 

În Munţii Bistriţei “se întîlnesc zăcăminte de minereu de 
fier şi de mangan. Minereul de fier este prezent în toate regiu- 
nile constituite din şisturi cristaline. El apare în complexul 
amfibolitelor din seria Vatra Dornei—Iacobeni. Se găseşte la 
Iacobeni, reprezentat prin roci magnetice. 

Minereul de mangan, sub formă de lentile, se întîlneşte 
în două aliniamente : unul vestic, pe valea Bistriţei între Cirli- 
baba și Vatra Dornei, continuat pe Neagra Șarului, şi altul estic, 
tot pe valea Bistriței, dar la Broşteni. Zonele explorate şi ex- 
ploatate sînt la Dadu,:Ciocăneşti-Orata, Mestecăniş, Argestru, 
Şaru Dornei şi Dealul Rusului. Judeţul Suceava reprezintă 
prima bază pentru exploatarea manganului în România. 

Tot în Munţii Bistriţei, la Cîrlibaba, se mai întîlnesc zăcă- 
minte hidrotermale metamorfozate î în filoane sideritice cu blen- 
dă şi galenă. 

Fig. 6. — Harta geologică şi resursele subsolului. 
(după /Iarta geologică a României scara 1:500 000 1936—1959). 7, Zona eruptivă; I/, Zona îlișului transcarpatie; III, Zona cristalină; IV, Zona 
flișului (7Vu, — intern, IVb — marginal): V, Unitatea pericarpatică; VI, Unitatea de plattormă. 


7, Vuleanite neouene: a — scurgeri de lavă (erupții) 10, Contact anormal (falie); 11, limita flancului extern 
cuaternare, » — formaţiuni vulcanogen-sedimentare (aglo- al avanttosei) ; 12, zonă de sideroză şi sulfuri polimetalice ; 
merate si tuturi andezitice) ; 2, craterul: Pietrosu Călima- 13, zonă de minereu de mangan ; 14, zonă de concentrație 
nului; 3, pinza bucovinică (a — şisturi cristaline, b — de sferosiderite ; 75, zonă de sulfuri polimetalice şi sulf; 
calcare cristaline) ; 4, fliş transearpatic ; 5, fliș cretacice 16, aria zonei cristaline ; 17, formațiuni calcaroase mezo- 
(4 — inferior, b — superior); 6, fliș paleogen (1 — eocen, zoice ; 18, fier; 15, plumb, zinc; 20, mangan; 27, cupru, 
(b — oligocen) ; 7, miocen pericarpatic cutat; 8, sarmatic plumb, zinc; 22, baritină; 23, sulf; 24, sare; 25, turbă. 


de platformă; 9, formaţiuni cuaternare (terase, lunci) ; 

De-a lungul zonei de contact cristalin-sedimentar, la Fundu 
Moldovei şi Leşu Ursului, apar zăcăminte de pirită şi sulfuri 
polimetalice. 

În zona clipelor calcare sînt deschise numeroase cariere 
de piatră folosită la construcţii şi la fabricarea varului. Mai 
importante sînt carierele de la Botuș, Pojorita şi Cîmpulung. 
Calcar se mai exploatează la Iacobeni, în dolomite, şi la Solca 
şi Păltinoasa, în gresii calcaroase. 

Dintre zăcămintele de origine sedimentară lagunară se 
citează masivul de sare de la Cacica, pe linia pericarpatică, iar în 
depozitele pleistocene din Valea Dornei este cuprins zăcămîntul 
de la Poiana Stampei, cu cele mai importante turbării oligotrofe 
din ţară, turbării înalte, la 800 m altitudine, formate în condiţii 
optime de umiditate şi temperatură pentru Sphagnum (H. 
Krâutner, S. Năstăseanu, D. Rădulescu, 
1969). 

În fine, se mai citează zăcămîntul hidrotermal de baritină, 
de la Ostra, din flişul cretacic al Munţilor Stiînișoara. 

În depresiunea intramontană a Dornelor se găsesc nume- 
roase izvoare minerale carbogazoase, cu efect; terapeutic, care 
apar de la Coșna şi Dornişoara pînă la Șaru Dornei şi Neagra 
Șarului, în jurul localității Vatra Dornei. 

Singura unitate în care nu se citează resurse ale subso- 
lului este Podişul Sucevei. În schimb, zona de orogen, din 
Căliman pînă la linia pericarpatică, este remarcabilă pentru 
mangan și sulf, baritină şi cupru, sare şi turbă, ape minerale etc. 


CLIMA 


CLIMA 








Clima, temperată de nuanță continentală a judeţului 
Suceava prezintă variaţii destul de accentuate de la o treaptă 
de relief la alta. 

Se diferenţiază net două tipuri climatice : o climă montană, 
cu un subtip de climat de depresiuni şi văi adînci, care se resimte 
pe două treimi din suprafaţa judeţului, şi o climă de podiș, 
în partea de est. 

Reţeaua de stații meteorologice, încă destul de rară, nu 
dă posibilitatea unei cunoașteri mai aprofundate a climatelor 
locale şi microclimatelor. Din datele existente se pot însă carac- 
teriza cu suficientă precizie aspectele generale ale climei pe uni- 
tăţi de relief şi unele topoclimate de vale. Stațiile climatologice 
de bază pentru judeţ sînt Rarău, ca stație de munte, și Fălticeni, 
ca staţie de podiș, la care se mai adaugă Cîmpulung Moldovenesc, 
ca staţie de vale intramontană, și Suceava, tot ca staţie de podiș. 
Stațiile pluviometrice sînt mai numeroase (10) şi acoperă întrea- 
ga suprafaţă a judeţului cu toate principalele lui unităţi na- 
turale. 

Temperatura aerului. Repartiția izotermelor medii anuale 
evidențiază corelarea regimului termic cu relieful major al 
ținutului, în sensul că ele mulează conturul masivelor muntoase 
şi al văilor principale (fig. 7). Temperaturile medii cresc de la 
sud-vest spre nord-est, din Căliman, delimitat de izoterma de 
2*, pînă în lunca Siretului, marcată de izoterma de 8”. Pietrosu 
Călimanului prinde izoterma anuală de 0", Rarăul (munte) 
temperatura medie de 2* C, Vatra Dornei 4,90, Cîmpulung 


" Moldovenesc (valea Moldovei) 6,6” C, Fălticeni (podiş) 7,8*C. 


Lunca Siretului depăşeşte 8*C medie anuală (fig. 8): 

În general, zona muntoasă este cuprinsă între 0 şi 6*C0 
temperatură medie anuală, în timp ce podişul depăşeşte 6*C 
anual. Izoterma anuală de 6* se înscrie în lungul limitei externe 
a Carpaţilor, cu inflexiuni pe văile Sucevei și Moldovei, pînă 
departe în interiorul munţilor, respectiv, pînă la Ulma şi Pojorita 
(tabelul nr. 1). 

La munte, temperaturile negative persistă minimum cinci 
luni din an (noiembrie—martie), în timp ce în podiş numai trei 


“luni (decembrie—februarie). Luna cea mai rece a anului este 


ianuarie, iar decada cea mai rece este 21—31 ianuarie (Rarău 
-8"C, Fălticeni -4,6*0). 


Întreaga zonă muntoasă, cu excepţia unui culoar în lungul 
văii Moldovei şi a Bistriţei Aurii, are în timpul iernii tempera- 

Fig. 7. — Harta temperaturilor medii anuale (după Atlasul climalologic al Republicii Socialiste România, 1966). 


1, Izoterma de iulie (18); 2, izoterma de ianuarie (—6") 

Fig. 8. — Curba anuală a temperaturilor medii (lunare). 


turi mai joase de—6*C. În munţii Bistriţei, iarna este cu o lună 
mai lungă decît pe valea Bistriţei, situaţie ce nu împiedică stabi- 
lirea unei inversiuni de temperatură, iarna, în depresiunea 
Dornelor. 

Caracterul continental al climei este evident iarna, cînd 
pe teritoriul județului s-au înregistrat minime absolute foarte 

Tabelul nr. 1 
Temperaturile medii multianuale 1896— 1935 


Luna 
Anual 





Staţia 





| 


II | zar |IV| v | vi var var |Ix | X| XI | x 


| | 
Rarău |—7,7|—7,2 _aalo.o 56| 9,4 11,8 | 8,413, 5|—1,4 52| 240 


1536m | Ş E za | 











Fălti- |—4,3|—3,1|— 1,7 8,6| 2,7)—1,8| 7,8 
ceni 


335 m 











| 
| 

sa 3,7 17, 18,9 18,3 14,3 | 
| | |] 


Li 








coborite. De exemplu, în podiş, la Rădăuţi — 32,5*C (27 ianuarie 
1954), la Suceava —31*"C (20 februarie 1954), la Fălticeni 
—30"C (24 ianuarie 1950). Se remarcă diferența de tempera- 
tură dată de poziţia mai nordică a localității Rădăuţi zici de 
Fălticeni. 

Alte minime absolute înregistrate au fost de—33,9*0 
(11 ianuarie 1940) la Cimpulung Moldovenesc, de —37,2"0 
(27 ianuarie 1954) la Cirlibaba și de —38,5*C (13 ianuarie 1950), 
minimum minimorum, la Vatra Dornei. 

La munte, datorită fenomenului de inversiune termică, 
s-au înregistrat: la Cîmpulung Moldovenesc —33,9" (pe vale), 
față de Rarău (munte) cu numai —28,4* (februarie 1955). 

În zonele cu aspect depresionar se produc ireevent iarna, 
inversiuni termice. 

După o iarnă relativ rece, primăvara vine brusc. Media 
lunii aprilie este cu cel puțin 4—5* mai caldă decît cea a lunii 
martie. Dar primăvara este scurtă, cel mult 1—2 luni, după 
care se instalează vara, în iunie, cu un nou salt termice de cel 
puţin alte 4*. Vara durează minimum 3 luni, cu temperaturile 
cele mai mari între 25 iulie şi 5 august. Luna cea mai caldă a 
anului este iulie în podiş (Fălticeni, 21—31 iulie cu 19,90) 
şi august la munte (Rarău, 1—10 august cu 12,1*C). 

Izoterma de 18* (luna iulie) urmăreşte limita piemontului 
pericarpatic şi culoarul Moldovei, podişul avînd în ansamblu 

temperaturi superioare, iar zona muntoasă și subcarpatică 
valori inferioare. A 

Temperaturi ridicate în timpul verii se întîlnesc şi la nord 
de 47* latitudine. Astfel, în podiş s-au înregistrat la Rădăuţi 
33,5*C (iulie 1950), la Suceava 38,8*0 (17 august 1952) și la 
Fălticeni 37*C (16 august 1905). În zona de munte s-au înre- 
gistrat : la Cîmpulung Moldovenesc 380 (15 august 1954), 
la Vatra Dornei 36,4*C (15 august 1957), la Poiana Stampei 
30,4*0 (29 august 1450), la Rarău numai 28,8*0 (15 august 1954). 
După cum se poate constata, temperatura maximă înregistrată 
(maximum maximorum) rămîne cea de la Suceava (38,8*0). 

Vara se prelungeşte uneori pină în noiembrie în podiș 
(Fălticeni 8,6*C media lunii octombrie), pe cînd la munte 
luna octombrie este deja rece (Rarău 3,5*C), iar în noiembrie iarna 
este instalată (—1,4*C). 

Amplitudinile termice medii anuale sînt în jurul a 20*C, 
fiind, mai mari în zona deluroasă (Fălticeni 23,2*C), decît în 
sectorul montan (Rarău 19,5*C). Pe munte, temperaturile se 
mențin relativ scăzute vara (Rarău — media verii 10,9*C, 
Fălticeni — media verii 14,7*C), fără a cobori excesiv iarna 
(Rarău — media iernii —6,7*C, Fălticeni — media iernii —3,1*C). 
În timpul iernii pe deasupra culmilor muntoase (Căliman, 
Munţii Bistriţei) trec mase de aer mai cald venite din vest, 
care atenuează gerul. . 

"întul. Ca urmare a circulaţiei generale a maselor de aer 
în sensul vest-est, în judeţul Suceava frecvenţa cea mai mare o 
are vintul din direcţia vest (31,7%) în comparaţie cu cel de est 
(9,4%). Orientarea reliefului poate modifica circulația generală, 
oferind, o gamă variată în regimul eolian (tabelul nr. 2). 

În zona montană, în general, vînturile sînt slabe (2—3 m/s), 
dar şi ca viteză cele mai tari sint tot vînturile de vest (3,2 m/s). 
Vîntul suflă tare, cu cel mult 60 km/oră (16 m/s), numai 4 
zile într-un an. Furtunile sînt rare; ele se produc îndeosebi 
vara. În restul anului sînt inexistente. 

În Podişul Sucevei, regimul vînturilor este total diferit. 
Aici circulaţia aerului se face paralel cu marginea munţilor 
şi canalizat pe culoarul văilor Suceava și Siret. Vînturile domi- 
nante sînt dinspre nord-vest, ca de exemplu la Rădăuţi, Suceava 

şi Fălticeni. Sînt zile cînd vîntul se răstoarnă, dar suflînd mai 
slab și mai rar dinspre sud-est. Direcţia vîntului se menține 
aceeaşi în tot timpul anului neexistind diferenţe între iarnă şi 
vară. 


Tabelul nr. 2 


Frecvența (%) şi viteza medie (m/s) a vintului. 
Cimpulung Moldovenesc 1946 —1955 











| 
Direcţia | N | NE SE | S | sv | vV | NV | Calm 
| 
Frecvența 2,5 2,8 9,4 8,4 | 3,1 8,5 31,7 | 5,6 | 28,0 
| 
| | 
Viteza 20 1145 |53 la li lăsa Sa IN | 











Precipitaţiile sînt în strînsă legătură cu distribuţia lunară 
şi anuală a temperaturii, cu regimul vînturilor şi cu unităţile 
de relief, mai exact cu altitudinea. Cantitatea anuală a preci- 
pitaţiilor scade de la sud-vest către nord-est, din Căliman, cu 
peste 1 300 mm, spre valea Siretului, unde se înregistrează 
mai puţin de 600 mm anual (fig. 9). 

Cantităţile cele mai mari de precipitaţii cad la începutul 
verii (mai—iulie), iar cele mai puţine iarna, februarie fiind luna 
cu cele mai reduse cantități (14—42 mm). 

Zona muntoasă, în genere, se caracterizeză prin precipitaţii 
de peste 800 mm (Rarău 926 mm) (fig. 10), cu excepţia Țării 
Dornelor, unde cad numai 700 mm (Vatra Dornei 672 mm) 
(fig. 11). În podiş, precipitaţiile se reduc de la vest spre est 
(Horodniceni pe Moldova 655 mm, Dolhasca 552 mm) şi de la 
sud spre nord (Fălticeni 635 mm, Suceava 538 mm) (fig. 12). 

Se constată mari contraste în ceea ce priveşte repartiţia pre- 
cipitațiilor pe luni şi ani. Astfel, luna februarie primeşte nu- 
mai 18 mm la Fălticeni şi 42 mm la Rarău, în timp ce în luna 
iunie cad 93 mm de ploaie la Fălticeni, iar în mai 143 mm la 
Rarău. 


Variația cantităţii de precipitaţii de la un an la altul este 
mare. Astfel, în anul 1912, un an ploios prin excelenţă, la Bog- 

Fig. 9. — Harta precipitațiilor medii anuale (după Allasul climatologie al Republicii Socialiste România, 1966). 


1, Staţie meteorologică; 2, staţie pluviometrică. (Cifrele 
indicate la staţii reprezintă cantitatea medie anuală de 
precipitaţii). 

Fig. 10. — Repartiția anuală a pre- 
cipitaţiilor, într-o staţie de munte 
(medii lunare). 

Fig, 11.— Repartiția anuală” a 
precipitațiilor într-o depresiune in- 
tramontană. 

Fig. 12. — Repartiția anu- 
ală a precipitațiilor într-o 
stație de podiș. 

dăneşti, în Subearpaţi, au căzut 1 160 mm (642 mm media), 
iar la Zvoriștea, pe malul Siretului, 973 mm (561 mm media). 
La Vatra Dornei au căzut în acelaşi an 1 033 mm faţă de (3 
mm media multianuală. 

Într-un an secetos, cum afost 1921 sau 1943, la Bogdăneşti 
au căzut numai 364 mm, la Zvoriştea 266 mm (adică mai puţin 
decît în regiunile cele mai aride ale ţării), iar la Vatra Dornei 
numai 470 mm (tabelul nr. 3). 

Vara nu este lipsită de ploi torențiale. Astfel, la 30 mai 
1954 la Fălticeni au căzut 60 mm precipitaţii în 60 de minute, 
iar la Dolhasca, la 22 iunie 1955, 70 mm numai în 30 de minute, 
adică aproape cît plouă în mod obişnuit în luna, întreagă, (84 mm). 
Există şi zile foarte ploioase. Astfel, la Zvoriștea în 24 de ore 
(1 iunie 1907) au căzut 121 mm, adică mai mult decît plouă de 
obicei în toată luna (92 mm). 

Alte fenomene meteorologice. Influenţa muntelui se simte 
asupra podișului, cam pînă în valea Sucevei, prin tendința 
de răcorire a vremii în unele zile, chiar în luna mai, cînd la 
munte se produc și brume tirzii. La Cimpulung sînt aproxi- 
mativ trei zile cu brumă în aprilie. Cele mai multe brume se 
produc în octombrie, în medie 7—8 zile. 

Ninsoarea este un fenomen obişnuit. La Suceava sînt cam 
27 d= zile de ninsoare pe an, cele mai multe fiind în lunile ianu- 
arie şi februarie (6—7 zile). 

Ceaţa se produce mai rar, mai mult pe văi şi în depresiuni. La 
munte, durata de strălucire a soarelui este destul de mare, 
fapt observat şi în podiş. Astfel, la Fălticeni, în iulie, august 
şi septembrie, peste 52% din timp este vreme însorită. 

Zilele noroase sînt în număr de 84 pe an (Fălticeni, perioa- 
da 1948—1955). Cerul este acoperit mai mult iarna (decembrie 
şi ianuarie), oferind numai 23%, din durata posibilă de strălucire 
a soarelui. 


În timpul verii cu insolaţie puternică, temperatura la sol 
este destul de ridicată. Astfel, la Suceava, cînd temperatura 
medie lunară a aerului este de 18—19*C, temperatura la supra- 
faţa solului (cernoziom levigat) urcă la 34—35*0. 

Tabelul nr. 3 


Precipitaţii medii lunare și anuale (în mm) 1896—1915 şi 1921—1955 








































































































L u n a 
Staţia i Anual 
I | II | III | IV v VI | VII var | IX | X | XI | xn 
Vatra . , 
Dornei 38,5 | 47,1 | 80,4 | 98,4 [108,2 | 95,1 | 60,1 27,8 | 25,4 | 672,0 
Rarău 4241 | 441 | 73,1 [143,0 [133,7 [126,0 [119,5 | 93,7 | 47,6 | 33,2 | 33,9 | 926,0 
Bogdă- 
nești 24,6 | 33,3 | 53,0 | 83,2 | 86,5 | 92,0 | 82,2 | 51,8 | 48,4 | 21,7 | 31,2 | 642,0 
Horod- 
niceni 22,8 | 40,0 | 49,6 | 95,6 | 71,5 | 63,6 | 70,3 | 51,2 | 59,5 | 39,2 | 32,7 | 650,0 
Fălticeni 17,8 | 31,2 | 50,6 | 85,9 | 92,6 | 92,4 | 79,7 | 58,9 | 48,0 | 23,9 | 25,4 635,0 
IRON, 8. ae ISI | UI je i AS E | 
Suceava 14,6 | 25,8 |-46,2 | 78,1 | 81,8 |.76;8 | 73,3 | 50,3 | 37,7 | 15,3 [20,0 | 538,0 
Dolhasca | 17,3 | 14,5 | 20,3 | 40,2 |] 83,6 | 83,8 [64,0 [80,7 | 51,91 50,3 [23,3 | 20,1 552,0 
Zvoriștea | 27,0 | 26,8 | 31,6 | 44,1 | 66,8 | 91,7 | 79,0 | 53,9 | 43,3 | 36,5 | 33,4 | 26,8 '561,0 

Zonele climatice. Pe baza datelor înregistrate în rețeaua 
meteorologică şi cu ajutorul datelor de observaţie directă la 
teren se desprind în judeţul Suceava două zone climatice : zona 
climatului montan, cu topoclimate specifice în depresiunile 
intramontane şi pe văile largi, şi zona climatului de deal (300 —700 m 
altitudine). 

Climatul montan. În Căliman şi în Munţii Bistriţei, influen- 
ţele atlantice, de climat mai umed şi. cu temperaturi mai mode- 
rate, sînt mai pronunţate, în special pe versanţii vestici, care 
sînt mai umezi. Precipitaţiile evidenţiază paralelismul culmi- 
lor şi discordanța dintre culmi şi depresiunile intramontane. 

Pe culmi predomină vînturile de vest şi nord-vest, în timp 
ce pe văi vîntul este canalizat în direcţia acestora. Pe înălţi- 
mile mari, vîntul este mai puternic. În depresiuni, vînturile 
sînt mai slabe şi mai puţin frecvente; iarna se caracterizează 
prin cer senin, timp -calm şi rece. Cînd se simte „răsuflarea 
muntelui” (briza de munte şi de yale) este semn de vreme bună. 
Mai mult de cinci luni pe an solul este acoperit de zăpadă. În 
părţile mai dosnice din Căliman, zăpada se menţine pe alocuri 
chiar pînă în luna iunie. iaca 

Vara sînt posibile ploi torențiale, cu descărcări electrice 
şi furtună. Pe Rarău, la 24 iulie 1932, au căzut 39 mm în numai 
13 minute. Sînt posibile însă zile reci, cu lapoviță şi ninsoare, 
chiar în timpul verii. | 

La munte, iernile sînt mai lungi, dar mai blinde decît jos 
în văi, verile sînt mai răcoroase, precipitaţiile mai abundente 
şi durata de strălucire a soarelui mai lungă. 

Etajarea climatică este reflectată în succesiunea pe verti- 
cală a formațiunilor vegetale. Precipitaţiile crese cu altitudinea. 
Ca dovadă, pe culmea Stînișoarei plouă mai mult decît în va- 
lea Bistriţei. Temperaturile medii anuale se menţin sub 7*C și 
scad cu înălțimea pînă la 0*0 media anuală (Căliman). Precipi- 
taţiile ajung la 800 mm, iar pe înălțimi depăşesc 1 000 mm. 
În cursul anului (Rarău) sînt numai trei luni temperate, în 


schimb nouă luni sînt reci, umede. Amplitudinea termică mul- 
tianuală este sub 20”. 


“ Climatul de. podiș se întilnește în partea de est a judeţului. 
Este tipul de climat . continental atenuat, cu contraste 

termice anuale mai mari, dar diurne mai mici (aer mai 
dens) decît la munte. Precipitaţiile sînt mai reduse. Culoa- 
rul văilor Moldova, Suceava şi Siret creează topoclimate de 
vale, cu vînturi de nord, cu precipitaţii mai reduse decît în 
podiş. Temperaturile medii anuale sînt de 7—8*C, iar amplitu- 
dinea anuală de 23*C. Precipitaţiile scad sub 700 mm, iar vîn- 
turile dominante sînt de nord şi nord-vest în culoarele văilor. 
În cursul anului sînt în medie opt luni temperate și patru luni 
reci, umede (Fălticeni). 

În podiș, pe direcţia Rădăuţi — Suceava — Fălticeni, 
microclimatul se îndulceşte treptat. Aşa se explică, din punct 
de vedere climatic, prezenţa zonei pomicole Fălticeni. 


HIDROGRAFIA 





54 


Apele de suprafaţă. Teritoriul judeţului Suceava aparţine 
în întregime bazinului hidrografic al rîului Siret, care curge pe 
limita estică, de la intrarea în ţară şi pînă la confluenţa cu piî- 
rîul Pietrosu, pe o lungime de 148 km. În cadrul acestui bazin 
hidrografic, teritoriul județului este drenat de trei afluenţi 
mai importanţi : Bistriţa, Moldova și Suceava (fig. 13). Se excep- 
tează o mică suprafaţă din sud-estul judeţului, unde, între 
Moldova şi Suceava, se intercalează bazinul hidrografic al Şomu- 
zurilor.!? Reţeaua hidrografică, destul de deasă în zona de 
munte, se răreşte treptat spre podiş, unde se schimbă şi regi- 
mul hidrologic al riurilor respective. 

În ceea ce priveşte debitul apelor curgătoare, acesta este 
în strînsă legătură cu distribuţia anuală a precipitațiilor. Ca, 

12 Două piraie de la izvoarele Ceremuşului Alb (Izvorul Căţelei şi Sărata) 
sint pe teritoriul judeţului, în colțul său nord-vestic. Această porțiune este singura 
care aparţine bazinului hidrografic al Prutului. , 

Fig. 13. — Harta apelor și a folosinţii lor (după Allasul cadastrului apelor din Republica Populară Română, 1964). 7, Bazinul hidrografic al Siretului (fără principalii 


afluenţi); 17, bazinul hidrografic al Sucevei; III, bazinul 


hidrogratic al Moldovei; 
Șomuzurilor. 

V, pivă, darac, c, moară de apă, d, microhidrocentrală ; 

12. izvor (Q1—10 1/8); 13. dig; 14. baraj; 15. post hidro- 

metric; 15. debit mediu (Qm) multianual 1952—1967; 

1?, limită bazin hidrografic, 


1. Limita zonei cristaline şi a flişului ; 2. regiuni cu roci 
impermeabile ; 3. regiuni cu ape subterane; 4. lunci inun- 
dabile ; 5. zonă desecată ; 6. amenajare piscicolă ; 7. zonă 
irigată ; 8. lac de acumulare; 9. alimentări cu apă din sub- 
țeran; 10. ape minerale; 11. folosirea apei: a, gater, 

IV, bazinul hidrografic al Bistriţei; V, bazinul hidrogratic al 

urmare, se remarcă creşterea debitelor la sfîrşitul primăverii, 
în urma ploilor şi a topirii zăpezilor, şi apoi scăderea lor la sfîr- 
şitul toamnei şi în iarnă. În unii ani, rîurile prezintă viituri 
mari provocate de ploile torențiale sau de desprimăvărarea 
bruscă, dacă aceasta coincide cu ani bogaţi în zăpezi. De aceea, 
apele curgătoare capătă un caracter torențial, caracter ce s-a 
amplificat prin diverse activităţi antropice : defrişări, desţele- 
niri ete. În condiţii de viitură, debitul solid sporeşte foarte 
mult, consecință a degradărilor de albii, maluri şi versanţi, 
precum şi a eroziunilor de sol. Aceasta a necesitat unele amena- 
jări hidrotehnice, executate sau în curs de execuţie. 

Bistrița, cel mai importat afluent al Siretului, drenează 
partea de vest a judeţului Suceava pe o distanță de 122 km, 
din cei 290 km lungime totală a rîului, între Munţii Rodnei și 
Bacău. Pe o suprafaţă de 2 520 km?, din suprafaţa totală a 
bazinului de aproape 7 000 km2?, Bistriţa drenează prin afluen- 
ţii ei Munţii Căliman şi munţii cristalini cărora le-a dat numele, 
respectiv un teritoriu echivalent cu aproape 30% din supra- 
faţa judeţului. 

Din apropierea izvoarelor sale (Bistricioara şi Putreda) și 
pînă la Broşteni, în cursul superior, ca rîu de munte, Bistriţa 
coboară 500 m, cu o pantă medie de peste 4%. Bazinul Bistriţei, 
în perimetrul judeţului Suceava, formează o reţea hidrografică 
deasă, cu numeroşi afluenţi (32 de pîraie). Dintre aceștia, mai 
importanţi sînt: Ţibăul (24 km), Cirlibaba (24 km), Neagra 
Şarului (33 km) şi Neagra Broştenilor (40km). Principalul 
afluent este Dorna (46 km) cu o reţea hidrografică mare (595 km? 
suprafața bazinului) şi înrămurată pînă la subafluenţi de 
ordinul 3. Ca rîu de munte, Bistriţa are peste 40—50% ali- 
mentare nivală, mai mult decît celelalte rîuri din judeţ. Scurge- 
rea variază și după anotimpuri: 15—20% primăvara, creşte 
la 35—40% vara și scade spre.toamnă și iarnă la 25—35, res- 
pectiv, la 20%. 

Ca zonă cu roci impermeabile, zona cristalină prezintă o 
reţea hidrografică deasă, peste 0,6 km/km?, iar debitul este 
relativ crescut în toate anotimpurile, dar cu deosebire vara, 
cu. prelungire spre toamnă, fapt ce permite Bistriţei şi unora 
din afluenții ei să fie utilizaţi ca mijloc de transport al lemnului. 

Sînt aproape 300 km lungime de rîuri flotabile în bazinul Bis- 
triței. Plutăritul se făcea pe Bistriţa (80 km) şi pe afluenții ei 
'Țibău (20 km), Dorna (20 km) şi Neagra Șarului (40 km). Prac- 
tica plutăritului, tradițională în bazinul Bistriţei, se asigura 
prin reținerea apei din loc în loc, provocîndu-se viituri artifici- 
ale — haituri. 

Pe Bistriţa, la Iacobeni, şi pe Neagra Șarului, la Broşteni, 
sînt două microcentrale cu o putere instalată de 88 şi 22 KW 
şi o producţie medie de 760 000 şi, respectiv, de 70 000 kWh/an. 
Obiectivele industriale instalate pe Bistriţa (Dorna şi Neagra) 
dau 25 surse de impurificare a apelor, cu un debit de peste 200 1/s. 

Moldova, arteră hidrografică importantă a judeţului, este 
al doilea rîu ca mărime după Bistriţa. Din cei 216 km lungime 
totală a rîului pînă la Roman și 4 315 km? suprafaţă de bazin, 
Moldova curge prin judeţul Suceava pe o distanță de 149 km, 
respectiv, între izvoarele sale din Masivul Lucina și localitatea 
Drăgușeni (pîriul Sărata, ultimul afluent). Ea drenează Munţii 
Bistriţei şi o parte din obeine în sectorul montan și versantul 
estic al culmii Stînişoara în sectorul de deal, însumînd o supra 
faţă de bazin de 3 035 km?, ceea ce reprezintă aproape 36% 
din suprafața judeţului. Riul Moldova are deci cel mai mare 
bazin hidrografic în judeţul Suceava. 

Are un curs mai repede decît Bistriţa în zona de munte, 

în zona de deal panta reducîndu-se la jumătate. Debitul său 
(30 m3/s la Roman) este mult mai mic decît al Bistriţei. Ali- 
mentarea nivală este mai redusă decît la Bistriţa (sub 30%), 
din care cauză viiturile sînt mai frecvente ca urmare a ploilor 
torențiale de vară. Frecvența vînturilor de nord şi nord-vest în 
zona de munte și în special la exteriorul muntelui dă ploi mai 
abundente. pe versantul estic al culmii Stînişoara, care pri- 
mește cu 100 mm precipitaţii mai mult decît versantul ei vestic. 
Aceasta menţine și sporeşte debitul Moldovei prin afluenții 
de pe dreapta ei în zona subcarpatică. 
Spre deosebire de bazinul Bistriţei, asimetric în sectorul mon- 
tan, datorită afluenților puternici pe dreapta, bazinul hidro- 
grafic al Moldovei este simetrie în munte (fig. 14), dar devine 
asimetrie de la Gura Humorului în jos prin pierderea afluen- 
ţilor de pe stinga. 

Fig. 14. — Valea Moldovei la Prisaca Dornei (foto 
Comb. poligr. ,, Casa Scinteii”). 


Reţeaua hidrografică este relativ deasă, peste 0,4 km/km?. 
Riîul Moldova are 41 de afluenţi, dintre care mai însemnați sînt 
în zona de munte Putna (20 km), Suha (33 km) cu afluenții 
Negrişoara (20 km) şi Humor (26 km), iar în Subcarpaţi Suha 
Mică (24 km) şi Suha Mare (29 km). Cel mai mare afluent al 
Moldovei este Moldoviţa (47 km lungime şi un bazin hidrografice 
de 564 lkm?), care îi dublează debitul. Cel mai lung afluent este 
Riîşea (54 km), care, cu un bazin hidrografic de 201 km?, are 
un debit mai mic. 

Regimul relativ torențial al Moldovei și albia ei majoră 
largă au făcut ca acest rîu să nu poată fi folosit pentru plutărit 
şi pentru amenajări hidrotehnice, cu excepţia unei microcen- 
trale la Gemenea, pe un afluent al Suhăi, cu o putere instalată 
de numai 10 kW. 

Pe parcursul Moldovei sînt semnalate 18 puncte cu eroziuni 
de mal, care însumează o lungime de rîu de 15: km neprote- 

jaţi. În zona Cornu Luncii s-a construit un dig de 12 km lun- 
gime pentru apărarea malurilor, iar printr-o îndiguire în luncă 
s-a asigurat apărarea împotriva inundaţiilor a unei suprafeţe 
de 250 ha, din care 60 ha teren arabil şi 60 ha pășune. 

Cele 31 de surse de impurificare a apelor Moldovei şi aflu- 
enţilor ei totalizează un debit zilnic de peste 200 1/s. 

Ca folosințe hidromecanice menţionăm şapte mori de apă 
pe = regie şi Suha, cu o forță de 75 CP şi un debit folosit de 
17 m*/s. 

Suceava, rîu de munte şi de podiş, este al treilea ca impor- 
tanţă după Bistriţa şi Moldova. Este singurul rîu care de la 
izvoare, din Masivul Lucina, şi pînă la vărsarea în Siret, la 
Liteni, curge pe teritoriul judeţului cu acelaşi nume. Lung de 
170 km, cu o suprafaţă de bazin de 2280 km?, care reprezintă 
26% din suprafaţa judeţului, Suceava are, ca şi Bistriţa, un 
bazin asimetric, mai dezvoltat pe dreapta. Cea mai mare parte 
a bazinului este în regiunea de munte. 

De la izvor la vărsare, Suceava coboară peste 1 000 m, cu 
o pantă repede în munte, pînă la Straja. Intrînd în podiş îşi 
reduce panta la numai 2%/9 şi formează o luncă largă pînă la 
vărsarea în Siret, la cota de 240 m. 

Suceava se formează din două pîraie: Izvor şi Aluniș. 
Primeşte 32 de afluenţi, dintre care mai importanţi sînt: 
Putna (19 km) în zona munte, Pozen (25 km) în Depresiunea 
Rădăuţi, Solca (27 km) și Soloneţ (31 km) din Obcina Mare, 
Horaiţ (22 km) şi Hătnuţa (19 km), două pîraie mici care vin 
din Podișul Dragomirna. 

Principalul afluent al Sucevei este Suceviţa (35 km), cu 
cel mai mare debit şi cursul cel mai repede. 

Cu o densitate de reţea de 0,38 km/km?, bazinul hidrografic 
al Sucevei drenează Obcina Mare, parţial Obcina Feredeului 
şi piemontul pericarpatic. 

Regimul hidrologic al Sucevei şi Suceviţei prezintă mari 
variaţii anuale de debit între viiturile de primăvară, care nu 
inundă decît albia majoră, şi scăderea pînă aproape de secare 
în cursul verii (Suceviţa). Pozenul, avînd albia îngustă, la 
viituri îneacă mari suprafeţe de teren. Aceasta a necesitat exe- 
cutarea de desecări pe o suprafaţă de peste 1 000 ha, din care 

aproape 700 ha păşune. Asemenea lucrări s-au mai efectuat şi 
pe un mic afluent de pe stînga Sucevei, Climăuţ, unde au fost 
desecate 1 300 ha teren arabil. 


La, Suceava și Suceviţa se produc cele mai mari degradări 
de albii şi maluri, care însumează o lungime de peste 30 km. 
Unele lucrări de protecţie a malurilor şi de corectare a albiei 
s-au făcut pe riul Suceava pe o distanță de 15 km în Depresi- 
unea Rădăuţi. 

Plutăritul caracteriza Bistriţa şi cîțiva afluenţi ai ei, 
în schimb folosinţele hidromecanice caracterizează Suceava 
şi afluenții ei Suceviţa, Soloneţul etc. Din cele 54 de mori de 
apă (pive şi gatere), jumătate sînt instalate pe Suceava. 

Cele mai mari surse de impurificare din judeţ le prezintă 
Suceava, datorită unităţilor industriale instalate în lunca ei. 
Debitul mediu zilnic evacuat din acestea este de aproape 700 
1/8. 

Șomuzurile. Al patrulea bazin hidrografic din judeţ apar- 
ţine la două rîuri gemene: Şomuzul Mic (30 km lungime) şi 
Şomuzul Mare (51 km). Ambele izvorăsc din Podișul Sucevei, 
la sud de orașul Suceava, fiind singurele rîuri de podiș pe toată 
lungimea cursului lor. Bazinul lor hidrografic, în suprafaţă 
de 617 km?, se interealează între Suceava şi Moldova. 

Şomuzul Mic nu are nici un afluent, în schimb Şomuzul 
Mare, faţă de lungimea lui, are o reţea foarte înrămurată (0,36 
km /km2?), reţea destul de deasă pentru un bazin de podiş. 

Şomuzul Mare se varsă în Siret la Dolhasca, la cota 230 m. 
Panta longitudinală medie este 6%, dar se atenuează foarte 
mult, ajungînd la mai puţin de 3%, de la Fălticeni în jos. 

Panta redusă, în special a Şomuzului Mare, şi lunca inun- 
dabilă a acestuia au impus cele mai mari lucrări de desecare 
din judeţ, lucrări în suprafaţă de peste 7 000 ha, din care 4 800 
ha teren arabil. E 

Siretul. Exceptind bazinele hidrografice principale (Bis- 
trița, Moldova, Suceava și Şomuz), bazinul propriu-zis al Sire- 
tului se rezumă în judeţul Suceava la albia lui majoră şi la 
cîţiva afluenţi mărunți direcţi pe dreapta. Panta mică în acest 
sector face ca Siretul să aibă o luncă largă, un curs foarte 

meandrat, iar în unele locuri chiar dublarea albiei minore cu 
cîte un Sireţel. 
În dreptul Sucevei, înainte de primirea afluenților prin- 


cipali, Siretul este încă departe de a avea alura celui mai mare 


rîu al ţării, după Dunăre, cu un debit la vărsare de 225 m*/s. 
Siretul este aici un rîu modest, de talia rîului Suceava, care 
dezamăgeşte pe călătorul neprevenit şi care îl cunoaşte de 
la Tecuci în jos; în amunte de Paşcani, Siretul este aproape 
lipsit de afluenţi pe stînga, fiind amenințat în mai multe lo- 
curi cu captarea de către afluenții Jijiei ; în amunte de primi- 
rea Sucevei, afluenții de pe dreapta sînt toți mici şi săraci în 
ape. 

Apele stătătoare. Judeţul Suceava este lipsit complet de 
lacuri naturale. În schimb se întîlnesc 16 lacuri antropice, acu- 
mulări piscicole pe văi. Cele mai importante sînt cele trei re- 
tenţii de pe Şomuzul Mare, lingă Fălticeni, cu un volum total 
acumulat; de 1 200 000 ms, apoi lacurile de acumulare relativ 
mici, fiecare cu un volun de circa 300000 ms:, pe Pozen, pe 
Hatia (mic afluent pe stînga Moldovei) la Drăguşeni, pe pîrîul 
Dragomirna la nord de municipiul Suceava etc. 

Tot în categoria apelor stătătoare, dar cu un caracter 
oarecum intermitent, sînt şi haiturile, 

Apele subierane și iavoarele. Sub acest aspect judeţul 
Suceava se prezintă foarte diferențiat, în sensul că există regi- 
uni cu roci impermeabile lipsite aproape total de ape subterane, 
dar există şi regiuni bogate în resurse de ape subterane. 

Zonele lipsite de strate acvifere sînt cele mai întinse şi 
cuprind eruptivul din Munţii Căliman şi zona cristalino-mezo- 
zoică a Munţilor Bistriţei, inclusiv zona flișului cretacic. De 
asemenea, cu roci impermeabile, dar care nu exclude posibi- 
litatea existenţei unor ape subterane, este zona podişului mar- 


* nos-argilos al Sucevei. 


Ape subterane abundente se găsesc în zonele cu roci fisurate 


„şi roci detritice. Acest tip de roci se întîlneşte în zona flișului 


paleogen, în terase, în lunci şi depozite de versant. 


În roci cu permeabilitate mare, şi anume în piroclastitele 
din Munţii Căliman, în pietrişurile din Depresiunea Dornelor 
şi în prundişurile care intră în alcătuirea şesurilor aluviale ale 

Moldovei, Sucevei, Siretului sau ale altor riuri mai mici se 
găsesc strate acvifere locale. 

În fine, în rocile fin fisurate, cum sînt gresiile flişului paleo- 
gen din Obcina Mare sau din flişul transcarpatic din nord-ves- 
tul Călimanului, se găsesc reţele acvifere intense. 

Legată de apele subterane este apariția izvoarelor. Astfel, 
în Depresiunea Dornei, în luncile şi terasele Dornei şi Negrei 
Șarului sînt cantonate ape freatice alimentate din precipitaţii 
şi din apele scurse de pe versanţi. Ele au importanţă locală. 
Totuşi, în zonă apar importante izvoare minerale. Acestea pro- 
vin din ape de origine vadoasă care circulă prin fisurile din șis- 
turile cristaline sau pe planurile de contact; cristalin-sedimen- 
tar. În drumul lor spre suprafaţă, aceste ape dizolvă bioxidul 
de carbon liber provenit din emanaţiile mofetice postvulcanice, 
la care se adaogă sărurile solvite din rocile pe care le străbat. 
În felul acesta apar izoarele minerale reci din sectorul Vatra 
Dornei, de tipul hidrochimie bicarbonatat, feruginos, arseni- 
cal etc. 


O altă serie de izvoare minerale (reci) sînt cele cantonate 
în orizonturile piroclastice din lungul dislocaţiilor care afec- 
tează versantul estic al Munţilor Căliman şi prin -care circulă 
ascensional bioxidul de carbon. Aceste izvoare provin din ape 
de infiltraţie, care în prezenţa bioxidului de carbon capătă un 
caracter net carbogazos. 


În fine, o ultimă categorie de izvoare minerale din Munţii 
Bistriţei, în afara celor cu caracter complex de la Vatra Dornei 
sau carbogazoase din estul Munţilor Căliman, sînt izvoarele 
din sectorul Iacobeni, care apar la contactul cristalinului cu 
calcarele bituminoase triasice şi au caracter sulfuros. 


În categoriile amintite se citează izvoarele minerale din 
bazinul Dornelor de la Vatra Dornei, Saru Dornei, Poiana 
Negrii, Neagra Șarului, Negrişoara, Dorna Candrenilor, Poia- 
na Stampei, Coșna, precum şi apele minerale de la Dîrmoxa, 
pe Neagra Broştenilor. Chimismul apelor minerale diferă de 
la un izvor la altul. Toate aceste ape au importanţă terapeu- 
tică. Aceasta explică apariţia şi dezvoltarea staţiunii balneare 
Vatra Dornei, una dintre cele mai importante din ţară. Cea 
mai bună apă minerală este cea de la Șaru Dornei. 


https://biblioteca-digitala.ro 


HIDROGRAFIA 


61 


N. POPP 


62 


În zona clipelor calcaroase, inclusiv Rarăul, la contactul 
cu cristalinul apar izvoare carstice cu debit bogat. 


La limita îlişului paleogen cu Podişul Sucevei și Subear- 
paţii, deci la contactul muntelui cu dealurile, apar izvoare 
clorurate sodice, puternice mineralizate, care însoțesc mioce- 
nul de molasă cu sare şi gips. Astfel de izvoare se semnalează, 
între altele, la Solca şi Rîşca. 

Apele freatice cele mai importante „sînt at din şesurile 
aluvionare ale Sucevei și Siretului şi în primul rînd din depresi- 
unea piemontană Rădăuţi. Apele freatice sînt acumulate în 
prundişurile conurilor-delte ale Sucevei şi Suceviţei şi sînt ali- 
mentate din precipitaţii şi scurgerile pe pantă, ca dovadă 
paralelismul dintre curba de variaţie a nivelelor freatice şi 
curba repartiţiei anuale a precipitațiilor. Cele două conuri- 
delte sînt conturate de numeroase izvoare bogate. 


În podiș, izvoarele lipsesc pe interfluvii, însă ele există 
aproape de fundul văilor şi apar îndeosebi în lunca Sucevei și 
a Moldovei din zona dealurilor, cu debite de 1—10 1/s. 

Pentru alimentări cu apă potabilă şi ape industriale sînt 
folosite nu numai apele de suprafaţă, ci şi cele din subteran. 
Captări de ape subterane cu debite de peste 2 000 m3/zi s-au 
făcut la Vatra Dornei, Cîmpulung Moldovenesc, Gura Humo- 
rului şi la Rădăuți. 

Captări de ape subterane din şesurile aluviale şi de ape 
de suprafață din rîurile principale, în scop menajer şi indus- 
trial, s-au realizat cu următoarele debite : Suceava 1 075 1/s, 
din care 270 1/s din subteran, Siret 500 1/s, din care 225 l/s 
din subteran, Bistriţa 255 1/s, din care 60 1/s din subteran, 
Moldova 200 1/s, din care 145 1/s din subteran, apoi Dorna şi 
Moldovița cu debite de suprafaţă şi din subteran, Şomuzul şi 
Suceviţa cu debite numai din subteran. 


Debitul total utilizat în judeţ în alimetările cu apă este de 


2.500 1/5, din care debitul din subteran este de aproape 1 000 


1/8. 

Distribuţia inegală a apelor subțerane, ca şi densitatea 
reţelei hidrografice, este rezultatul compartimentării reliefului 
judeţului Suceava. 

VEGETAȚIA, FAUNA 
ȘI SOLURILE 


ŞI SOLURILE 








Vegetaţia. Pe un relief atît; de diferențiat, cu înălțimi ce 
depăşesc 1 800 m în Căliman și Munţii Bistriţei şi care coboară 
apoi treptat spre est pînă la cote sub 300 m în lunca Siretului, 
este firească zonarea vegetației, zonare condiționată şi de cli- 
mă. Vegetaţia, pe o diferenţă de altitudine de 1 500 m, se eta- 
jează în : pajiști alpine, pădure de conifere, pădure de foioase 
(fig. 15). 

Pajiștile alpine se întîlnesc la peste 1650 m în munţii 
Căliman, Suhard, Giumalău şi Barnar. În Rarău, ele coboară 
pînă la 1 500 m. Pajiştile alpine apar în locurile cu iarnă mai 
lungă de şase luni şi cu precipitaţii abundente, de peste 1 200 
mm. Ele se dezvoltă pe un areal discontinuu, insular, în două 
etaje : unul alpin propriu-zis şi altul subalpin.: 

În etajul alpin propriu-zis, pajiştile sînt formate din aso- 
ciaţii de Poa alpina (firuţă), Carez curvula (rogoz), Hieracium 
aurentiacum (ruşuliţă), Gentiana nivalis (ghințură), Campanula 
alpina, Nardus stricta (ţepoşică); aceasta din urmă nefiind păşu- 
nată de animale s-a înmulţit micşorind valoarea nutritivă a 
pajiştilor. În Rarău se întîlnește şi Leontopodium alpinum (floa- 
rea de colț). Plantelor ierboase li se alătură și tufişuri de plante 
lemnoase, ca Vaccinium myrtillus (afin), Dryas octopetala (argin- 
ţică)), iar în Căliman și Rhododendron kotschyi (smiîrdar). 

Etajul subalpin se caracterizează prin pajiști secundare 
cu Agrostis rupestris, Festuca supina (păiuș), Hieracium alpi- 
num, Luzula nemorosa (horşti), dar mai ales prin tufişuri de 
Pinus montana (jneapăn), care formează jnepenişuri întinse 
în special în Căliman, asociat cu Juniperus communis (ienuper), 
Alnus viridis (arin de munte), Saliz herbacea (salcie ierboasă). 

Etajul subalpin este cel mai bine reprezentat pe culmile înalte 
ale Munţilor Bistriţei. 

În general, pajiștile de munte sînt cele mai bogate pentru 
păşunatul vitelor, deoarece au peste 3 000 kg masă verde la 
hectar. SA 
Pădurea de conifere corespunde celei mai întinse zone de 
vegetaţie din judeţul Suceava. Ea începe de la altitudini de 
1650 m şi coboară pînă la 1000 m. În felul acesta, toată 
partea muntoasă de vesta judeţului, cu excepţia culmilor mai 
înalte, se încadrează zonei răşinoaselor, cu cele două etaje: 
unul superior, în care dominant este molidul, şi altul inferior, 
în care se dezvoltă în amestece molidul şi bradul; subordonat 
apare fagul. 

Etajul pădurii de molid (Picea excelsa) acoperă, între înăl- 
țimile arătate, Călimanul pînă la 1700 m, Munţii Bistriţei, 
obeinele Suhardului și Mestecănișului între izvoarele Moldo- 
vei şi Putnei şi cursul superior al Sucevei. Molidul urcă pînă 
la limita superioară a pădurii. În Căliman, larlimita superioară 
a pădurii se instalează zîmbrul (Pinus cembra), odinioară mult 
mai răspîndit. În.judeţul Suceava (Suhard, Giumalău, Grin- 
ţieş sau în zona Brodina—Argel): se întîlnesc cele mai frumoase 
molidişuri din ţară. Lemnul lui este cunoscut ca lemn de rezo- 
nanță. În molidişuri, molidul singur ocupă pînă la 90%, din su- 
prafaţa pădurii. 

Etajul pădurii de brad-molid, la care spre limita inferioară 
se adaugă și fagul (Pagus silvestris), acoperă Obcina Feredeu- 
lui, Obcina Mare şi Munţii Stînişoarei. Bradul (Abies alba) 
ocupă cu precădere versanţii însoriţi, molidul oprindu-se în 
locurile mai umbroase. Spre limita inferioară a acestui etaj, 
molidul rămîne subordonat bradului. 

Vegetaţia forestieră ocupă peste 53% din suprafaţa jude- 
țului (circa 457 000 ha), coniferele acoperind cea mai mare par- 
te din această suprafaţă. 

Speciile forestiere cele mai vechi, alături de mesteacăn, sînt 
jneapănul, pinul şi lariţa, dar răspîndirea lor a fost mult modi- 
ficată prin activitatea pastorală a omului. 

Turbăriile. În zona coniferelor se intercalează, ca. asocia- 
ție vegetală specifică, turbăriile acide cu Sphagnum. din "Țara 

1, Păduri de rășinoase (dominant molidul) ; 2, păduri de înalte) ; 7, zonă pomicolă ; 8, terenurl de Inucă; 3, limita 
rășinoase (molid, brad) și fag; 3, păduri de fag; 4, păduri vestică a zonei agricole; 10, molidișuri cu lemn de rezo- 
de stejar (în amestec); 5, pajişti montane; 6, terenuri nanţă : 11, făgete cu lemn pentru placaj, 72, Pinus sil- 
agricole (a, pajiști stepizate joase; b, pajiști stepizate vestris ; 13, Betula nana. 


Fig. 15. — Harta fitogeogratică și a folosirii terenurilor (parţial după harta geobotanică din Atlasul climatologic al Republicii Socialiste România, 1960). 

Dornelor, cunoscute aici sub numele de tinoave. Sînt turbă- 
rii înalte, căci sînt instalate în depresiune la altitudini de 
900—1 000 m. O vegetaţie caracteristică le populează : Betula 
nana (mesteacăn pitic), Empetrum negrum, Vaccinium oxico- 
cos (răchiţele) la care se adaugă ca plante ierboase Drosera ro- 
tundifolia (roua cerului, o plantă carnivoră-insectivoră), FErio- 
phorum vaginatum (bumbăcăriţă). Se întîlnesc şi relicte glaci- 
are, cum este muşchiul Sphagnum vulfianum şi o algă roșie 
endemică — Batrachospermum  dornense. Nici un conifer, în 
afară de Pinus silvestris (pinul), nu suportă condiţiile edafice 
ale turbăriilor, dar şi acesta cu destulă dificultate. În condiţiile 
microclimatice actuale există tendinţa ca turbăriile să înceapă 
a fi invadate de pădure. Dintre turbăriile mai cunoscute şi a 
căror turbă are calități terapeutice menţionăm pe cele de la 
Poiana Stampei, Tinovul Mare de la Neagra Șarului și tinovul 
de la Drăgoiasa. 

Pădurea de foioase, prin cele două etaje -ale sale (pădurea 
de fag şi de stejar în amestec), are o importanţă redusă pe teri- 
toriul judeţului, datorită micilor suprafeţe ocupate de foioase. 
Pădurea de foioase se întilnește sub formă de petice numai 
în Podișul Sucevei, cu excepţia fagului care urcă şi pe versan- 
tul de est al Stînişoarei în partea de sud. Podişul Sucevei apar- 
ține în întregime zonei pădurilor de foioase, dar el fiind o regiune 
bine populată pădurea a fost cu timpul sacrificată, fiind redusă 
la o serie de petice. Podişul Sucevei este astăzi prin excelență 
zonă agricolă. 

Cele mai întinse făgete (Pagus silvatica), importante şi 
pentru lemnul lor de placaj, se întîlnesc în zonele Dragomirna, 
Dolheşti şi Ilișești în podiș, la care se mai adaugă făgetele de 
la Rîșca. Altitudinile de 300—600 m sînt cele mai favorabile 
fagului, care creşte aici asociat cu sorbul (Sorbus aucuparia), 
arțarul (Acer platanoides) sau carpenul (Carpinus betulus).: 

Stejărişurile amestecate ocupă suprafeţe și mai mici "și 
numai pe dealurile din podișurile Dragomirna şi Fălticeni. 
Se pot cita ca fiind mai însemnate, deşi sub formă insulară, 
stejărişurile de la Calafindekti sau din bazinul Şomuzurilor. 
Diferite specii de Quercus (Q. petraea-gorun şi Q. sessiliflora- 
stejar) trăiesc aici în amestec cu alţi arbori (ulm, tei, jugas- 65 

tru) sau arbuşti (alun, sînger, corn). Sînt păduri rare şi lumi- 
noase, ceea ce permite formarea unui strat erbaceu bogat. În 
Depresiunea Liteni s-a instalat o insulă de silvo-stepă cu Fes- 
tuca pseudovinae, în mijlocul zonei păduroase. 

Vegetaţia de luncă. intrazonal, în luncile Siretului, Sucevei 
şi Moldovei, de la ieşirea din munte a acestor rîuri, apare o 
asociaţie de plante higrofile lemnoase (salcie, plop, arin) sau 
ierboase (rogoz, pipirig, izmă, piciorul cocoșului, coada calului). 

Specii rare. Pe teritoriul judeţului, cu: deosebire în zona 
de munte, se păstrează o serie de plante rare, valoroase din 
punct de vedere ştiinţific. Acestea sînt protejate prin lege ca 
monumente ale naturii (floristice). În această categorie se cu- 
prind conifere, ca Tazus baceata (tisa) ori Pinus cembra (zîm- 
bru) din Căliman, arbuști, ca Rhododendron (smiîrdar) ori 
Aretostaphylos uva-ursi (strugurii. ursului), sau plante ierboase, 
ca Leontopodium alpinum (floarea de colţ), Oypripedium calceo- 
las (papucul doamnei) ori Nigritella rubra (sîngele voinicului). 
Interesant de notat că din cele numai 96 ha care se întîlnesc în 
ţară cu arbustul strugurii ursului, 91 ha sînt la Răchitușş, în 
fitocenoza pinului silvestru. 5 

Pentru ocrotirea naturii a fost creată rezervaţia botanică 
Lala-Bila de 1 000 ha, la vest de Cîrlibaba, pentru floră alpină, 
smîrdar, tisă şi zîmbru, precum şi rezervaţia de 200 ha din 
Munţii Căliman, pentru protecţia zîmbrului și a golului alpin. 
De asemenea, rezervaţia de molid de la Slătioara de 325 ha, 
cea mai veche din ţară (1905), denumită şi ,„,Codrul secular de 
la Slătioara”. În aceşti codri, molidul creşte în amestec cu bra- 
dul şi fagul; ca specii asociate sînt tisa şi pinul. Aici se produce 
şi o variaţie tipologică cu inversiunea fagului la limita superioară 
a molidului. Pe rocile calcaroase se întîlneşte papucul doamnei. 

Pinus silvestris (pin), un conifer ce a avut o mare arie de 
repartiție în toţi munţii din judeţ, din Căliman pînă în Obcina 


„ Mare, se mai păstrează încă într-o serie de staţiuni disparate. 


Dintre acestea merită a fi amintite cîteva : Dornişoara, Lucina, 
Slătioara, Moldoviţa, Solca, Bucşoaia. 

Mai sînt apoi o serie de plante rare care apar numai în cîte 
un singur punct, ca de exemplu Betula nana (relict glaciar) la 
Lucina, Arctostaphylos uva-ursi pe dealul Răchituşu Mare la 

Breaza, Nigritella miniata pe Rarău, Colluna vulgaris în Ob- 
cina Mare, Empetrum nigrum în Giumalău, Petrosia levitomen- 
tosa în Pietrosu, la sud de Toance ete. 

O regiune interesantă prin rarităţile sale floristice este 
Obcina Mestecănișului, respectiv versantul dinspre valea Mol- 
dovei între izvoare şi Breaza. În podiș, cea mai frumoasă spe- 
cie rară, monument al naturii, care se întîlneşte insular la nord 
de latitudinea Sucevei, este Fritilaria meleagris (laleaua pes- 
triţă), higrofilă, mai frecvent întilnită în Depresiunea Rădăuţi, 
precum și la Sasca şi Ilișești, iar în lunca Siretului la Rogo- 
jești. La Liteni, pe Şomuz, apare o altă plantă rară: Centau- 
rea marshal (vineţeaua). 


Fauna. Varietatea mare a condiţiilor fizico-geografice din 
judeţul Suceava se reflectă şi în cadrul lumii animale. Zona 
alpină şi pădurea de rășinoase sînt remarcabile prin bogăţia 
faunei cinegetice ; aceasta, în trecut, a fost şi mai bogată, căci 
unele specii au dispărut, iar altele s-au împuţinat mult, încît 
au trebuit să fie ocrotite prin lege. Dintre animalele dispărute 
amintim : bourul (dispărut în secolul al XVI-lea), zimbrul, 
marmota alpină și antilopa saiga (oaia sălbatică de pădure), 
care mai trăiau încă în vremea lui Dimitrie Cantemir, Capra 
îibez (dispărută pe la mijlocul secolului al XIX-lea) şi Rupi- 
capra rupicapra (capra neagră), din Căliman dispărută şi mai 
de curînd. 

Din lumea păsărilor, în zona alpină trăieşte Montifrigila 
nivalis (cinteza alpină), în jnepenișurile din Suhard şi Căliman 
cuibăreşte Lyrurus tetriz (cocoşul de mesteacăn). În pădurile 
de rășinoase se întilneşte Tetrao urogallus (cocoşul de munte), 
Tetrasies bonasia (ierunca) şi Certhia familiaris (cojoaica). 

Dintre mamiferele de pădure importante sînt Ursus arc- 
tos (ursul brun) întîlnit în munţii Căliman şi Bistriţei, apoi 
Lynne lynz (rîsul) şi Martes martes (jderul), cele mai rapace 
mamifere. Fauna din pădure, care este cea mai bogată, cu- 
prinde Canis lupus (lupul) şi Canis vulpes (vulpea), Sus scrofa 
(mistrețul) şi Cervus elaphus (cerbul carpatin). În pădurea de 
conifere mişună veveriţele (Sciurus vulgaris). 67 

Din lumea peştilor, în apele de munte, cu deosebire în 
bazinul Bistriţei pînă la Cîrlibaba, trăiește Salmo fario (păstră- 
vul) şi Thymallus thymallus (lipanul), de la Cîrlibaba în jos 
pînă la Broşteni. Asociat cu lipanul mai trăieşte Salmo bucho 
(lostrița), iar pe pîraiele afluente Barbus fluviatilis (mreana). 

Speciile al căror număr de indivizi s-a împuţinat sînt în pre- 
zent specii ocrotite. În această categorie menţionăm cocoşul de 
mesteacăn şi lostrița. Rezervaţiile Lala-Bila şi 12 Apostoli au 
avut în vedere şi protejarea cocoșului de mesteacăn. 

Pentru popularea apelor de munte cu puiet de păstrăv 
au fost create mai multe păstrăvării pe văile Bistriţei, Moldo- 
vei şi Sucevei. 


Solurile. Cele două mari unităţi geografice ale judeţului 
Suceava, muntele şi podişul, atît de net diferenţiate climatic 
şi biogeografic, apar net deosebite și din punct de vedere pedo- 
geografic. N 

Ca rezultat al acţiunii organismelor asupra scoarței de 
dezagregare şi alterare a rocilor, solul se modifică de la un loc 
la. altul şi în legătură cu materialul parental. În funcţie de fac- 
torii arătaţi se disting astfel soluri montane şi soluri din zona 
de podiş. Strînsa legătură a genezei solului cu ceilalți factori 
fizico-geografici explică asemănarea dintre harta solurilor 
şi harta geologică sau harta zonării reliefului și vegetației din 
regiunea considerată (fig. 16). 

În categoria solurilor montane se disting cinci tipuri: 

Soluri brune acide și brune. podzolice lutoase, formate pe 
rocile eruptive ale Munţilor Căliman, ca soluri argilo-iluviale. 

Soluri podzolice brune lutoase, cu o largă răspîndire în toa- 
tă zona cristalină, mai ales la vest de o linie ce uneşte valea 
superioară a Moldovei pînă la Pojorita şi cursul Bistriţei în 
avale de Zugreni. Ele sînt cuprinse în categoria solurilor feri- 
iluviale. 

Soluri brune și brune acide, care acoperă întreaga zonă a 
flişului, inclusiv a celui transearpatic. Procesul de solificare 
este destul de slab, dar la cele acide humusul este repartizat 
pe o grosime mai mare. 

ig. 16. — Harta solurilor (după Marla solurilor Republicii Socialisle România). 


Soluri montane: 

1,soluri brune acide și brune podzolice lutoase ; 2, soluri 
podzolice brune lutoase; 5, soluri brune şi brune acide; 
4, soluri brune podzolice subalpine; 5, remdlzine brune, 
negre și soluri la zi, 


Soluri în zona de podiș: 

6, soluri cernozioinice levigate (pratoziomuri) ; 7, soluri 
argiloiluviale cenușii și cernoziomuri levigate; 8, soluri 
arviloiluviale brune și podzolice; 9, soluri hidromorfe 
gleic> şi  pseudosleice; 10, regosoluri şi soluri diferit 
erodate; 11, lăcoviști aluviale; 12, soluri aluviale şi 

Soluri brune podzolice subalpine, care apar insular în zona 
cristalină, pe culmile cele mai înalte, cu cel mai accentuat 
climat răcoros şi umed. 


Rendaine negre şi brune, soluri litomorfe, legate de calca- 
rele cristaline, acolo unde nu e chiar roca la zi. Ele conţin 
mult humus, au profil scurt şi mult material scheletic. 


Din cele arătate, rezultă că solurile zonale montane, cu 
excepţia rendzinelor, sînt predominant soluri brune silvestre 
de diferite tipuri. În general, ele sînt soluri subţiri şi scheletice, 
formate pe terenuri accidentate supuse la eroziuni puternice. 


Solurile de podiş, deşi reprezintă numai o treime din supra- 
fața județului şi sînt dezvoltate pe un relief mult mai uniform, 
sînt totuşi mult mai diferenţiate. 


Solurile argiloiluviale brune şi podzolice sint cele mai răs- 
pindite în podiş. Sint soluri silvestre care se întîlnesc în zona 
piemontană și subcarpatică, pe dealuri pînă la 500—600 m alti- 
tudine, ocupind, o mare parte din platourile interfluviului Su- 
ceava— Siret. Au o cantitate relativ mică de humus, care des- 
creşte pe măsură ce podzolirea avansează; ele fac trecerea de la 
podzolurile pădurii de fag spre zona cernoziomurilor levigate. 
Se formează în zone relativ umede, pe argile și gresii. 

Solurile  argiloiluviale cenușii şi cernoziomuri  levigate 
apar cu precădere în partea sudică a Podișului Fălticeni şi în 
unghiul dintre Suceava şi Siret. Ele se întîlnesc pe terasele 
fluviatile, în genere pe terenuri orizontale, în zone cu precipi- 
taţii anuale sub 600 mm. 


Solurile cernoziomice levigate (pratoziomuri) sînt specifice 
Podișului Sucevei. Aceste soluri par o formă relictă, corespunză- 
toare unei epoci mai secetoase din trecut, dat fiind faptul că 
sînt soluri tipice de silvo-stepă. Solurile de tip pratoziom s-au 
conservat numai în acele părți ale podișului care au permis 
„întinerirea” lor permanentă prin aport de ape bicarbonate, 
care circulă prin profilul solului de-a lungul pantei. Ele mani- 
festă o tendință de evoluţie către solurile podzolite (lessivate). 

- Solurile hidromorfe (gleice şi pseudogleice) au o slabă răspîn- 
dire, ele fiind legate de terenurile cu exces de umiditate, cu 
apa freatică aproape de suprafaţă sau din precipitaţii cînd, tere- 69 

nul este argilo-lutos. Se întîlnesc în Depresiunea Rădăuţi în 
diverse grade de hidromorfism. 

Regosolurile şi solurile diferit erodate sînt cuprinse în cate- 
goria solurilor slab dezvoltate, alături de lăcovişti şi de solurile 
aluviale. Regosolurile apar exclusiv pe terenurile cele mai acci- 
dentate din podiş, cum sînt versanţii cu pantă mare. Sint 
frecvent întilnite atît în zona afluenților Sucevei (Solca, Ilişasca, 
Soloneţ), cât şi la tributarii acestora, acolo unde sînt pante 
abrupte pe care nu se pot forma altfel de soluri. 

Lăcoviștile aluviale, tormaţiuni hidromorfe cu exces de 
umiditate, puţin răspîndite în județ, sînt soluri gleice negre ce 
apar în locurile băhnoase din luncile Siretului, Sucevei şi Moldo- 
vei. Mai întinse sînt lăcoviştile de la Baia — Sasca şi din De- 
presiunea Rădăuţi, care necesită atît lucrări de aerisire a solu- 
lui, cît şi lucrări de desecare. 

Solurile aluviale şi aluviuni (frecvent gleizate) sînt tipice 
de luncă, fiind formate pe depozite fluviale de pietriș şi nisip. 
Ele sînt răspîndite în luncile Siretului, Moldovei, Sucevei şi 
Şomuzurilor. 

Cele mai fertile soluri din zona arabilă a judeţului sau zona 
de „,cîmp” a Podişului Sucevei sînt în genere solurile argilo- 
iluviale şi pratoziomurile. 


POPULAŢIA ȘI 
AŞEZĂRILE OMENEȘTI 

Consideraţii de geografie istorică 


Avea să scrie cronicarul: ,,După răsipa ţării dentii,... 
mai apoi, după multă vreme, cînd păstorii den munţi pogorînd 
după vînat au nemerit la apa Moldovei, locuri desfătate, cu 
cîmpi deschişi, cu ape curgătoare, cu păduri dese, și îndrăgind 
locul, au tras pre ai săi de la Maramureş şi pe alții au îndemnat, 

de au descălicat întiiu supt munte, mai apoi adăogindu-se şi 
crescînd înainte, nu numai apa Moldovei, ce nici Siretiul nu i-au 
hotărît”? (Gr. Ureche, 1967, pag. 75). Aceste aprecieri 
exprimă într-o formă lapidară ansamblul condițiilor geografice 
ale Moldovei de nord, favorabile de timpuriu locuirii. 

Primele investigaţii asupra culturilor materiale preisto- 
rice, efectuate la sfîrşitul secolului trecut în Podişul Fălticeni 
de N. Beldiceanu şi Gr. Buţureanu, au dus la 
identificarea a nvmeroase puncte locuite (majoritatea neoli- 
tice): Rădăşeni, Valea Glcdului, Pleşeşti, Ştirbăţ, Preutești, 
Dolhasca, Dolheştii Mari şi Mici, Probota, Gulia, Ciumulești, 
Manolea, Drăgușeni. În partea nordică a judeţului, descoperirile 
arheologice, cu o datare asemănătoare, cuprind tot zona de 
podiș, în timp ce în zona montană 1 sînt consemnate doar spo- 
radic (D. Olinescu, 1894). 

Cercetările efectuate în ultimii 10—15 ani au adus con- 
tribuţii preţioase cu privire la popularea acestui teritoriu. Au 
fost astfel descoperite şi cercetate noi „arhive ale pămîntului” 
la Suceava, Ipoteşti, Bosanci, Tişăuţi, teritoriu unde s-a putut 
urmări continuitatea culturilor de la tipul Criş (neoliticul tim- 
puriu — circa 4 000 î. e.n.), care cunoaşte ceramica şi practi- 
carea agriculturii, pînă la aşezări ale populaţiei autohtone din 
secolele V—VII. Printre cele mai vechi aşezări ale populaţiei 
dacice, cunoscute în această parte a ţării, sînt cele de la Volovăţ 

(sec. V—1V î. e. n.) şi Botosani (sec. III—IIî.e€.n.). 

Ultimii ani au adus precizări de o mare valoare științifică 
asupra perioadei secolelor V—VI e.n. În acest context, desco- 
peririle arheologice de la Udești s-au impus definitiv printre 
cele mai semnificative din Moldova de nord (informaţii Mir - 
cea D. Matei). Descoperirea în această zonă împînzită cu 
aşezări prefeudale a unor gropi de grîne de mari dimensiuni, 
adevărate hambare ale acelor vremuri, identificarea mai mul- 
tor cuptcare de uz gospcdăresc și a resturilor materiale care 


13 Obiecte din silex la Cirlibaba și Poiana Micului, șanțuri (troiane) la Gura 
Humorului și Vatra Dorrei. Obiecte din silex paleolitice și neolitic tirziu au fost 
descoperite şi la Gemenea. Datarea celor neolitice a fost confirmată de S. 
Nicolăescu-Plopșşor (Al. Paulencu, informaţie verbală). 71 

atestă reducerea minereului şi prelucrarea fierului dovedese 
sedentar:smul acestei populaţii. Rezultatele menţionate între- 
gesc concluziile care au reieşit cu ocazia săpăturilor efectuate 
anterior la Siliştea Scheii, Suceava și Botoşana. 

În secolele XI—XIII sînt atestate pe teritoriul Moldovei 
unele formațiuni politice româneşti. Un moment însemnat în 
constituirea statală a Moldovei l-a reprezentat lupta de rezis- 
tenţă în faţa pericolului tătărăse. Astfel, în 1343—1345 se orga- 
nizează o expediţie cu participarea „,vitejilor”” maramureşeni, 
în urma căreia a fost creată o formaţiune militară de tip marcă, 
condusă de maramureşanul Dragoş şi avind centrul la Baia. 


Situaţia politică din ultimele decenii ale secolului al XVIII - 
lea a avut consecinţe şi asupra deplasărilor de populaţie. În 
timp ce emigrările dinspre Transilvania sînt sporadice, din 
Mo'dova de nord-vest se înregistrează mișcări centrifugale. 
Sînt cunoscuţi „,cordunenii” 'care, în scopuri economice, au 
migrat spre Cimpia Moldovei. Totodată, căutind să folosească! 
condiţiile avantajoase oferite, se produc curenţi de populaţie 
în sens invers, atît dinspre sud, cît și dinspre nord. 

Caracterul de arie endodinamică permanentă, la care se 
adaugă sporul natural ridicat, a făcut ca partea vestică, deluroa- 
să, a judeţului Suceava să realizeze de timpuriu densități mari. 
În același timp, în zona montană, evoluţia populării a fost mult 
încetinită datorită condiţiilor naturale şi specificului econo- 
mico-geografie (prcdominarea economiei pastorale). 


Populaţia 


Numărul locuitorilor judeţului Suceava a evoluat după 


„cum reiese din tabelul nr. 4. 


Din analiza acestui tabel reiese că populaţia a crescut 
într-un ritm inegal, sporul mediu anual fiind de 1,9%, în perioada, 
1948—1956, de 1,2% între 1956 şi 1966 (scădere datorită 
reducerii natalității) şi de 1,5% între anii 1966 şi 1971.La 
1 ianuarie 1973 populaţia totală a județului Suceava era de 

Tabelul nr. 4 
Evoluţia numerică a populației 











25 ian. |-21 febr. | 15 martie 1 ian. | Lian. 
1948 1956 1966 1970 | 1973 
DD a a ii i ii e a i 
Număr locuitori | 439 751 | 507 674 | 5'72 781 | 612 040 | 635 386 


635 386 de locuitori 14, ceea ce reprezintă 3% din populaţia 
Republicii Socialiste România, respectiv locul opt între jude- 
ţele ţării. 

Mişearea populaţiei. Natalitatea este elementul demogra- 
fie cel mai important pentru mișcarea naturală a populaţiei. 
De la 27,4% în: 1956, ea scade treptat la numai 17,8% în 
1966. După ce în 1967 atinge 30%, în 1970 se opreşte la 
23,6%. Ca urmare a succeselor înregistrate în domeniul ocroti- 
rii sănătăţii, mortalitatea (8,2%/o9 în 1970) s-a menţinut constant 
sub valoarea din 1956 (9,5%). Valorile ridicate ale natalității 
şi mortalitatea redusă au făcut ca sporul natural (15,4%) să se 
situeze mereu peste media țării 15. Mediul rural are un spor 
natural de 3—4 ori mai ridicat decît mediul urban (12,4%/09 
față de 3% în 1970). 


| Tabelul nr. 5 
Mișcarea naturală şi migratorie a populației (0/00) 





























1956 | 1960 | 1965 | 1966 | 1967 | 1968 | 1969 | 1970 
| 
| | 

Născuţi 27,4 | 23,2 | 18,4 | 17,8 | 30,0 | 29,8 | 26,4 | 23,6 
Decedaţi | 95 | 8,7 | 78 | 75 | 82 | 80| 86| 82 
SPOR NATURAL | 17,9 | 14,5 | 10,6 | 10,3 | 21,8 | 21,8 | 178 | 15,4 
Sosiţi se saca a 339 158|. 11,4 | 11,0 | 10,6 
Plecaţi 15,8 | 12,9 12,4 | 12,6 | 12,8 
SPOR MIGRATOR |...|. . .[—1,9 |—0,1 =1,0 |—148 |—2,2 
SPOR TOTAL a o ac 7 | 208 20,8 | 16,2 | 13,2 


14 Media pe ţară a populaţiei unui judeţ este de 479 000 locuitori. 
15 În 1970 natalitatea medie pe ţară era de 2109, mortalitatea de 9,5 9yoc, iar 
sporul natural de 11,6 9. 73 

În ceea ce privește sporul migrator se observă că și mediul 
rural atrage populaţie, depăşind în unii ani chiar numărul 
celor sosiți în oraşe. În schimb, din mediul rural pleacă de 
2—2,5 ori mai mulți decît din mediul urban. Diferenţa sosiţi- 
plecaţi este uşor pozitivă (1—2%,) la orașe şi uşor negativă 
(—3,—49%l99) în mediul rural. Aceasta face ca, fără să atingă 
valori prea mari, să existe constant un deficit migrator. 

Rezultă că populaţia județului Suceava creşte exclusiv 
pe scama sporului natural. 

Deplasările pentru muncă sînt generate de potenţialul 
natural diferit de la regiune la regiune, de tipul de economire, 
de repartiția inegală a populaţiei. Sînt cunoscute deplasările 
locuitorilor din ocolul Cîmpulungului, care primăvara arendau 
pămînt în zona de podiş, îl cultivau şi toamna se întorceau 
acasă cu prc duse. Intrarea Cîmpiei Moldovei în circuitul agricol 
în a doua jumătate a secolului al XIX.-lea şi împroprietăririle 
efectuate aici după primul război mondial au avut drept conse- 
cință curenţi de populaţie din zona de la vest de Siret. La 
început, aceste deplasări erau temporare, dar treptat o parte 
din populaţie s-a stabilit definitiv aici, iar așezările de tip 
„0dăi” au evoluat spre forme rurale mai stabile. Deplasările 
pentru muncă continuă pină astăzi, fiind însă atenuate şi în 
forme diferite. Tendinţa de diminuare este caracteristică în- 
deosebi deplasărilor la distanțe mari. S-au înregistrat astfel 
migrații sporadice sezoniere din satele din jurul Sucevei spre 
fabricile de zahăr din Moldova şi chiar din Banat, migrații 
viticole din satele Depresiunii Rădăuți spre Dobrogea, deplasări 
spre marile șantiere ale ţării ete. O intensitate mare au avut-o 
şi deplasările pentru muncile forestiere în afara judeţului : 
pe latura transilvăneană a Carpaţilor Orientali (satele din 
obcine), deplasări spre grupa centrală a acestor munţi (satele 
din zona Baia) și, temporar, în Carpaţii Meridionali pînă în 
Banat. Odată cu trecerea la înfăptuirea unor importante obiec- 
tive şi în judeţul Suceava, această forță de muncă, a cărei 
disponibilitate era doar relativă, a fost absorbită în mare parte 
pe plan local. . 

Analiza hărţii densităţilor subzistenţiale (economice) 
(V. Giosu, E. Balaban, 1962) pune în evidenţă trei 
tipuri de areale : 

— zona deficitară, care cuprinde partea extrem vestică 
a judeţului şi mici insule în Podișul Sucevei ; 

— zona excedentară, care cuprinde aria depresionară 
"Tara Dornelor — Cimpulung Moldovenesc — Gura Humorului 
şi valea superioară a Sucevei (Brodina — Vicov); 

— zona echilibrată, care se suprapune Podișului Sucevei, 
Obcinei Mari şi Obcinei Feredeului. 

Această distribuţie a potenţialului forţei de muncă gene- 
rează curenți de deplasare. Analizîndu-se acest fenomen în Mol- 
dova pe baza datelor recensămîntului din 1966 s-a evidențiat 
că la vest de Siret, inclusiv în județul Suceava, centrele de 
atracție sînt mai mici, dar mai numeroase şi diverse ca tipuri față 
de regiunile de la est (Al. Ungureanu, 1968). Ponderea 
cea mai mare a populaţiei venite o au localităţile incluse mediu- 
lui urban sau chiar așezări rurale, în prezent cu funcții miniere : 
Ostra — 1 077 de persoane (populaţia venită, flotantă, raportată 
la populaţia stabilă existentă reprezintă 57,8%), Broşteni — 
1 426 de persoane (30,5%), Iacobeni — 526 de persoane (14,8%). 

Deplasările pentru munci forestiere au o largă răspîndire 
geografică, mai mare decît; în agricultură. Aceste deplasări au 
ca puncte de plecare satele din zona de contact cu obcinele, 
bazinul Rădăuţi, valea Sucevei şi Podişul Fălticeni. Parţial 
contribuie chiar  arealele deficitare în forță de muncă, dar 
numai iarna, cînd stagnarea lucrărilor agricole eliberează o 
parte din forţa de muncă. 


Un loc important îl ocupă deplasările sezoniere pentru 
construcții în Suceava și în celelalte oraşe, în localitățile mini- 
ere noi sau pe șantierele din afara judeţului. 


Deplasările agricole se efectuează fie sezonier spre Cimpia 
Moldovei, fie săptămînal, atunci cînd distanţa este sub 30 km, 
centrele de atracţie fiind unităţi agricole de stat. Se constată 
că L.A.S. din podiș, cu un profil economic mai variat, au și o 
arie de influență mai extinsă, solicitînd forţa de muncă pe o 
perioadă mai lungă. Local, se produc deplasări pentru recoltarea 
fructelor în bazinul Fălticeni sau pentru recoltarea cartofului 75 

şi sfeclei de zahăr la fermele de stat. În afara judeţului, deplasări 
agricole se fac spre Insula Mare a Brăilei, spre Bărăganul 
de est sau spre arealele viticole din Dobrogea şi centrul Moldovei. 

Se mai înregistrează deplasări ale forței de muncă necali- 
ficate, în perioadele de vîrf ale producţiei, la unele întreprin- 
deri industriale: fabricile de conserve din fructe şi legume 
Suceava şi Fălticeni, topitoriile. de in şi cînepă din Iţcani, 
Vereşti, Dorneşti, Cornu Luncii, fabricile de zahăr Bucecea şi 
Timişoara ; deplasări pentru recoltarea stufului în deltă, spre 
Constanța pentru munci portuare (M. Apăvăloaei şi 
colab., 1970). Mai pot fi amintite „migraţia finului”, altădată 
cu o intensitate mai mare, şi deplasările neorganizate pentru 
culesul fructelor de pădure, la care participă îndeosebi femeile 
şi copiii. | 

Continuarea mecanizării agriculturii a produs şi va pro- 
duce modificări. Totuși, date fiind, condiţiile naturale ale jude- 
ţului, orientarea spre o agricultură intensivă și sarcinile sporite” 
ce revin zootehniei sepoate aprecia că deplasările pentru 
muncă se vor menţine între anumite limite. 


Odată cu dezvoltarea industriei, oraşele au devenit puncte 
de atracție de o factură deosebită. Aria lor de influență este 
direct proporţională cu puterea economică. În multe cazuri 
25 —30%, din salariaţii unor întreprinderi industriale se deplasea- 
ză zilnic din satele învecinate, care capătă astfel funcția de 
aşezări-dormitor (comunele suburbane ale Sucevei, apoi Bosanci, 
Dumbrăveni, Udești, Liteni, satele din Depresiunea Rădăuţi, 
Podişul Fălticeni, satele de pe văile Bistriţei şi Moldovei). Pendu- 
larea zilnică la distanțe scurte este sprijinită de faptul că oraşele 
nu-şi pot asigura prin resurse proprii şi într-un timp scurt 
forţa de muncă necesară şi nici nu reuşesc să asigure cazarea 
în cadrul vetrei. Pe de altă parte se evită regresul sau stagna- 
rea satelor din aureola urbană, care, treptat, prin veniturile 
obţinute de locuitori, se ridică la un nivel superior de organizare. 
Înglobarea unora dintre acestea în mediul urban reprezintă 
o cale importantă de creştere a populaţiei urbane. 


Densitatea populaţiei. Analiza hărţii densităţii populaţiei 
în 1930 evidenţiază două zone (fig. 17) : 

Fig. 17. — Densitatea populaţiei în anul 1930. 


1, sub 20 loc./km2; 2, 20 — 40 loc./km? ; 3, 40 — 60 loc./m2; loc./km?2; 7, 120—140 loc./km?; 8, 140—160 loc./km?; 
4, 60—80 loc./km?2; 5, 80-100 loc./km?; 65, 100-120 9, 160 — 200 loc./km?; 10, peste 200 loc./km?. 

a). Zona vestică, datorită reliefului muntos, suprafeţei mari 
a pădurilor şi tipului de economie, cuprindea densități sub 
30—40 loc./km?, dominante fiind cele sub 20 loc./km?. Insule 
de densități mai mari reprezentau orașele Gura Humorului, 
Cimpulung Moldovenesc, Vatra Dornei, apoi comunele Frasin 
şi Mănăstirea Humorului. 

b) Zona estică, Podişul Sucevei, înregistra densități mari. 
Condiţiile naturale au permis desfăşurarea timpurie a unor 
activităţi economice-agricole mai intense și mai variate. Ală- 
turi de sporul natural ridicat, la realizarea acestor densități 
a contribuit şi sporul mecanic. Densităţi mari (peste 140 loc./km?) 
erau caracteristice Depresiunii Rădăuţi şi văii Sucevei pînă 
la Vicovu de Sus. În acest areal, în afara orașelor Rădăuţi 
şi Siret, chiar unele comune depășeau 200 loc./km? (Satu Mare 
-— 240 loc./km?, Vicovu de Sus — 201,6 loc./km?). În rest, 
harta ne indică o repartiție mozaicată a populaţiei, doar pe 
dreapta Siretului evidenţiindu-se o fîşie relativ continuă cu 
densități de 80—100 loc./km2?. 

Cele două zone, vestică montană şi estică deluroasă, vin 
în contact brusc în partea lor nordică. Spre sud, între Horodnic 
şi Cornu Luncii — Boroaia ele sînt bine delimitate de o fişie 
cu densități medii de 40—60 loc./km2?. 

În 1971, limita între cele două zone se menţine la fel de 
clară, deși, printr-o dinamică diferențiată a populaţiei, nu mai 
apare sub forma unei fişii cu aceeaşi densitate (fig. 18). Zona 
muntoasă arată o îndesire a populaţiei, aproape exclusiv pe 
seama sporului natural. Excepţii sînt orașele Vatra Dornei, 
Cîmpulung Moldovenesc şi Gura Humorului a căror populaţie 
a crescut în acest interval de 1,5—1,9 ori și comuna Ostra, cu 
cea mai spectaculoasă creştere — 4,8 ori (de la 10 la 48 loc./km?). 
Deşi se menţine şi atăzi cu valori de peste 100—120 loc./km2?, 
arealul din nordul Podişului Sucevei s-a fragmentat datorită 
bilanţului negativ. Apare, în schimb, în centrul podișului, 
o arie cu densități de peste 140 loc./km?, care materializează 
teritorial creșterea potenţialului de influenţă a orașului Suceava. 

Astăzi, densitatea medie a populaţiei judeţului Suceava 
este de 72,5 loc./km?, adică sub valoarea medie pe ţară (85 
loc./km?). În 1930 situaţia era inversă — 65 loc./km? față de 

60,1 loc./km? media pe ţară. Aceasta demonstrează legătura 
dintre fenomenele economice şi demografice : în timp ce alte 
judeţe, cu o dezvoltare industrială timpurie, au reprezentat 
zone de atracţie, dinamice economic şi demografic, populaţia 
judeţelor bazate în primul rînd pe o economie agricolă, ca 
Suceava, deşi a crescut ca valoare absolută, a scăzut ca pon- 
dere faţă de totalul populaţiei ţării. Prin atenţia dată industriei 
în ultimii 15—20 de ani, ea şi prin prevederile planului cinci- 
nal 1971—1975 sînt create toate premisele ca situaţia să se 
îmbunătăţească în perspectivă şi sub aspect demografic. 

Populaţia pe medii. După numărul de oraşe (8), judeţul 
Suceava este depăşit doar de cinci judeţe. Acestea însă, cu 
excepţia oraşelor Suceava şi Rădăuţi!, sînt oraşe mici, ceea 
ce face ca „ponderea populaţiei urbane a judeţului Suceava 
(26,5%) 17 să fie mult mai mică decît valoarea pe ţară (40,8 Yo) 
în timp ce pentru populaţia rurală situaţia este, evident, inversă 
(73,5% faţă de 59,2%) 18. 


Tabelul nr, 6 


Structura populației pe medii 











1930 1948 | 1956 | 1966 | 1971 
Mediul urban 91 893 72 758 107 029 148 021 166 387 
Mediul rural 380 218 366 993 400 645 424 760 457 839 














TOTAL 472 111 439 751 507 674 572 781 624 226 


Aşa cum arată recentele documente de partid şi de stat 
Şi în judeţul Suceava există comune cu o populaţie numeroasă, 
cu o poziție geografico-economică avantajoasă, unele dintre 


16 20 256 de locuitori în 1971. Aproximativ de aceeași mărime poate îi consi- 
derat și oraşul Fălticeni (19 317 locuitori). 
17 Fără actualele comune suburbane, în 1971 populaţia urbană reprezenta 
22,5%. 
+. 18 În 1930, judeţul Suceava avea 21,7% populaţia urbană și 78,3% popu- 
laţie rurală. 

Fig. 18. — Densitatea populaţiei în anul 1971. 
1, sub 20 loc./km?; 2, 20 — 40 loc./km?; 3, 40 — 60 loc./km?; loc. km? ; 7, 120 — 140 loc./km?; 8, 140— 160 loc./km?; 9 
160 —200 loc./km?; 10 peste 200 1oc./km?. 


4, 60—80 loc./km?; 5, S0—100 loc./km?; 6, 100—120 

ele avind şi în prezent funcţii industriale, „care au toate condi- 
țiile de a trece, în perspectivă, în categoria oraşelor”. Menţio- 
năm în acest sens Vama, Broșteni, Frasin, 'Verești, Dolhasca, 
Cornu Luncii, Iacobeni, Fundu Moldovei, Vicovu de Sus. 

Analizînd piramida structurii populaţiei pe grupe de vârstă 
și seze (fig. 19) se observă că aceasta repetă forma piramidei 
pe ţară, care prezintă tendința generală de lărgire a bazei, 
pe fondul căreia se pun în evidenţă trei strangulări: două 
reprezintă scăderea natalității în perioadele imediat următoare 
celor două războaie mondiale, iar a treia, mai atenuată, este 
consecinţa directă a factorilor social-psihologici. Perpetuarea 
acestei situaţii ar fi însemnat să se revină la nivelul perioadei 
1930—1940. De aceea intervenţia statului se impunea. Se 
remarcă, după o creştere bruscă în 1967, că natalitatea regre- 
sează ușor pînă la o valoare suficientă pentru a asigura nece- 
sităţile de perspectivă. 

În ceea ce privește structura pe sexe se remarcă aceeaşi 
analogie 1? : repartiție în general echilibrată la toate vîrstele 
şi o schimbare a ponderii sexelor de la bază spre vîrful pira- 
midei. Dacă la grupele de vîrstă mică predomină uşor sexul 
masculin, treptat situaţia se inversează. 

Din totalul populaţiei, aproximativ 63%, reprezintă popu- 
laţia aptă de muncă (15—64 ani). Grupa 0—14 ani deţine 
30% iar cea peste 65 de ani 7%. 

Populaţia activă reprezintă peste jumătate (55%) din 
totalul populaţiei, 90% revenind sferei producţiei materiale. 
Agricultura deţine primul loc cu 60%, ceea ce explică dominanța 
peisajului rural. Sectorul industrie-construcţii are încă o pon- 
dere mică — 23%. Din populaţia industrială, exploatarea şi 
prelucrarea lemnului, ramură caracteristică economiei jude- 
țului, grupează cea mai mare parte (59%), la care se adaugă 
industria celulozei şi hîrtiei cu 4%. Industria alimentară, deşi 
reprezintă o altă ramură de bază a judeţului, prin specificul 
său de producţie ocupă doar 8% din populaţia industrială. 





"19 Din totalul populaţiei judeţului, bărbaţii reprezintă 49,8%, cu o uşoară 
predominare în mediul urban (70 334 faţă de 70 104 femei), iar femeile 50,2 %, 
cu o pondere mai mare în mediul rural (242 925 faţă de 240 863 bărbaţi). 79 

Fig. 19. — Structura populaţiei pe grupe de virstă și sexe. 

Industriei textile îi revine 5%, industriei constructoare de 
maşini şi a prelucrării metalelor 4,5%. 

Structura naţională. Din. datele recensămîntului din 1966 
rezultă că românii reprezintă majoritatea absolută — 96,1% 
din totalul populaţiei. Peste acest fond autohton românesc 
s-au suprapus în diferite perioade alte naţionalităţi : ucraineni, 
huţuli, germani, polonezi, evrei etc. 


Așezările omenești 


Așezările rurale. În judeţul Suceava există 90 de comune, 
din care 4 suburbane: Ipotești, Mitocu Dragomirnei, Salcea 
şi Șcheia, dependente din punct de vedere administrativ de 
municipiul Suceava. Acestea, la rîndul lor, sînt alcătuite din 
396 de sate, din care 17 sînt sate componente ale comunelor 
suburbane. Un număr de 8 localități sînt componente ale 
oraşelor (Vatra Dornei — 3, Fălticeni şi Siret — cîte 2 şi 
Gura Humorului — 1). Populaţia medie ce revine pe sat este 
de 1 220 de locuitori. 


Așezările rurale se disting după răspîndirea lor în cele 
două regiuni naturale — muntele şi podişul — , care au adău- 
gat diferențieri în evoluţie, formă și structură, funcţii, mărime, 
densitate. 

Densitatea medie este de 5 aşezări rurale la 100 km?, 
mai mică decît; în întreaga Moldovă (6 aşezări rurale/100 km?). 
Ca repartiție spaţială, aşezările rurale au densităţile cele mai 
mari pe valea Siretului, în bazinul inferior al Sucevei şi pe 
Moldova, în avale de Păltinoasa. De menţionat că acestea 
sînt sate mici, din căre cauză tocmai aici sînt şi comunele 
cu cel mai mare număr de sate (Vadu Moldovei — 12 sate, 
Udeşti — 11 sate), în timp ce la munte cele mai multe sate 
(cîte 10) au comunele Brodina, Broșteni şi Fundu Moldovei. 
Sate mari (peste 5 000 de locuitori) se întîlnesc în interiorul 
podișului (Dumbrăveni, Bosanci), dar sînt mai caracteristice 
fişiei de la contactul acestuia. cu muntele (Vicovu de Sus, 
Marginea, Arbore, Vicovu de Jos). În zona de munte, cele mai 
mari sate au peste 2500 de locuitori: Straja (5 348 loc.), 81 

apoi Iacobeni, Vama (peste 3 000 loc.), Fundu Moldovei, 
Pojorita, Ostra, Stulpicani, Frasin, Moldoviţa. 

După numărul de locuitori comunele se pot grupa astfel : 
(fig. 20): 

între 2 000 şi 4 000 loc. — 22 de comune ; 

între 4 000 și 7 000 loc. — 52 de comune; 

între.7 000 şi 10 000 loc. — 13 comune; 

peste 10 000 loc. — 3 comune (Dolhasca — 11 643, Vicovu 
de Sus — 11 489, Liteni — 10 354). 

Ca număr de locuitori pe comună, județul Suceava (5 315 
loc./Jeomună) depăşeşte substanţial media pe ţară (4 722 loc./ 
comună). Aceasta înseamnă unităţi administrative teritoriale 
puternice, corespunzătoare necesităților dezvoltării actuale şi 
de perspectivă. 

În ceea ce priveşte suprafața, comunele prezintă mari 
diferențieri (fig. 21) : de la 2 261 ha (Bilca) la 42 915 ha (Broş- 
teni) ; 64 de comune au sub 9 000 ha, în timp ce 26 se repar- 
tizează pe un interval mult mai larg (între 9 000 şi 43 000 ha). 
În general, comunele din zona muntoasă sînt mari, cu peste 
8 000 ha, şi de aceea au densități reduse. Comunele mici, de 
regulă, au densități mari: Cajvana — 216 loc./km?, Ipotești 
— 202 loc./km2?. Vicovu de Sus, deşi are o suprafaţă de 4 241ha, 
avînd şi o populaţie mare, realizează cea mai mare densitate 
din judeţ: 271 loc./km2?. 

După densitate comunele se grupează astfel (fig. 22): 

— sub 40 loc./km? — 25 comune, din care 7 au sub 20 loc./ 
km? (Cirlibaba — 10, Dorna Candrenilor — 14, Broșteni — 17, 
Poiana Stampei — 17, Crucea — 19, Izvoarele Sucevei — 19); 

— între 40 şi 80 loc./km? — 9 comune; 

— 3, 80 şi 100 loc./km?2 — 45 comune; 

— peste 140 loc./km? — 11 comune, din care 3 cu peste 
200 loc./km?. 

Din punct de vedere geografic se pot deosebi mai multe 
grupări (M. Apăvăloaei şi colab., 1970): 

—Aşezările rurale din zona de munte 
sînt așezări în general mici şi mijlocii, specializate în creşterea, 
bovinelor pentru lapte şi carne, activitate forestieră (Moldo- 
viţa, Suceviţa, Brodina, Falcău, Vama, Frasin) şi exploatări 

miniere (baritină — Ostra, sulfuri complexe — Fundu Moldovei, 
mangan — Iacobeni, Șaru Dornei). În unele cazuri, funcţia 
industrială a trecut deja pe primul loc, populaţia aetivă ocu- 
pată în acest sector reprezentînd ponderi ridicate : Ostra — 91%, 
Tărnicioara — 70%, Broşteni — 54%, Pojorita — 42%, Fundu 
Moldovei — 30%. Unele se vor putea dezvolta ca localităţi tu- 
ristice sau balneoclimaterice de importanţă locală ori regională. 
Vetrele sînt aşezate în general pe terasele văilor, avînd o 
structură răsfirat-adunată. Tipul liniar, cu sate de multe 
ori înlănţuite, este caracteristice, împrumutînd forma alu agită 
a „cîmpulungurilor”. Spre deosebire de acestea, în 'ŢaraDor- 
nelor, pe obcine, viaţa umană se revarsă fie sub forma aşe- 
zărilor permanente de tip risipit (pînă la 1300 m), fie sub 
forma „,odăilor”, care urcă şi mai sus. Toată această zonă 
poartă amprenta roirilor pastorale, iar risipirea este atît de 
caracteristică, încît e dificil de indicat care sînt satele matcă 
şi care sînt cele roite (D. Chiriac, 1969). 


—Aşezările rurale din partea centrală 
şi nordică a Podişului Sucevei au o economie 
agricolă complexă : zootehnică, cerealieră şi plante tehnice. 
Zootehnia utilizează atît păşunile şi fîneţele naturale, cît şi plan- 
tele furajere, cartoful sau deşeurile industriei alimentare. Cul- 
turile au caracter intensiv. În zona agricolă, localităţile Dor- 
nești şi Dărmăneşti (noduri de cale ferată) fac excepţie. Ca 
morfostructură, satele din zona agricolă aparţin: tipului răsfi- 
rat cu tendinţă de adunare sau chiar tipului adunat (contactul 
pericarpatic). 

— Aşezările rurale de la periferia estică 
şi sudică a judeţului (culoarul Siretului, 
Podişul Fălticeni) sînt profilate pe culturi cerealiere şi, în 
secundar, pe zootehnie, ceea; ce explică importantele disponi- 
bilități de forţă de muncă.. Unele şi-au completat profilul 
funcțional prin deschiderea de balastiere (aşezările din valea 
Siretului), prin activităţi de transport (Vereşti, Dolhasca) sau 
industriale (Vereşti, Hănţeşti). Aşezări ca Rădășeni, Lămăşeni, 
Horodniceni, Preutești, Bunești sînt specializate în pomicultură. 

—Aşezările din zona periurbană a Su- 
cevei formează o categorie deosebită, fiind specializate în 

producţia unor bunuri agroalimentare destinate aprovizionării 
curente a oraşului. Influenţa economică a oraşului se reflectă 
în procentul ridicat al populaţiei active industriale (pendulări 
zilnice). Ca şi celelalte aşezări din podiş, acestea au structură 
adunată sau răsfirat-adunată. 


Așezările urbane. În judeţul Suceava, fenomenul urban 
este cel mai vechi din întreaga Moldovă. 

Ca vechime, unele oraşe au precedat sigur întemeierea 
statului feudal (Baia), alele probabil (Siret; şi Suceava) (C. 
C. Giurescu, 1967). Desigur că centralizarea puterii 
politice a sprijinit dezvoltarea lor. Aceste oraşe-tîrguri s-au 
dezvoltat pe vechi aşezări, în locuri bine alese: vaduri, căi 
de comunicaţie importante, puncte cu potenţial economic va- 
riat. Faptul că toate (inclusiv Baia, cunoscută şi sub numele 
de Cetatea sau Tîrgul Moldovei — Civitas Moldaviae) au îm- 
prumutat numele de la rîurile pe care erau: aşezate constituie 
o regulă pentru aceste oraşe feudale dependente genetic de 


funcţia comercială. În afara acestei funcţii, ele au devenit - 


şi importante centre meșteșugărești. Funcţia de capitală a 
Moldovei, pe care au deținut-o pe rînd Baia, Siret şi Suceava 
(fig. 23), le-a adus strălucire, iar fortificațiile alăturate — pro- 
tecţie şi siguranţă. Ele erau oraşe mari, excepţie printre ora- 
şele româneşti medievale. 

A doua generaţie de aşezări urbane, apărută la sfîrşitul 
secolului al XVIII-lea şi începutul secolului al XIX-lea, este 
generaţia tîrguşoarelor 2. Preluînd vetrele unor sate preexis- 
tente, ele se leagă de producţia agricolă, dar în principal de 
activitatea comercială ; dovadă aşezarea lor pe drumuri co- 
merciale importante. . 

Înainte de 1944, lipsite de suportul industriei, oraşele 
judeţului Suceava au avut o evoluţie ezitantă, cu perioade de 
stagnare sau regres. În anii socialismului, adăugarea funcţiei 


industriale le-a asigurat baza obiectivă a unei dezvoltări con- 
tinue, dinamice. 


„20 Orașelor Suceava și Siret li se adaugă Fălticeni, Cimpulung Moldovenesc, 
Vatra Dornei, Iţcani, Burdujeni, Gura Humorului, Solca, Cacica, Vama, Cirlibaba 
(V. Tufescu, 1941). 

Fig. 23. — Suceava, — trecut și prezent (foto D. Vinţilă). 


După funcţii, în 1966, oraşele se grupau astfel: 

— oraşe de tip industrie — servicii: Fălticeni (48, respec- 
tiv 40% din populaţia activă) ; 

— oraşele de tip servicii — industrie: Suceava, Rădăuţi, 
Gura Humorului, Vatra Dornei, Cîmpulung Moldovenesc. În 
cazul oraşelor Suceava (fără comunele suburbane) şi Vatra 
Dornei, ponderea populaţiei active industriale se apropia de 
cea a serviciilor ; 

— oraşe de tip agricol — servicii: Solca (80% populaţie 
activă agricolă), Siret (50%). 

Astăzi situaţia s-a modificat. Prin construirea unor im- 

86 portante obiective industriale, prin modernizarea şi dezvoltarea 

unor capacităţi existente, oraşele Suceava şi Vatra Dornei au 
trecut în prima categorie, alături de Fălticeni. 

Mumicipiul Suceava (46 334 ce locuitori în 1971) este 
cel mai mare oraş al judeţului. Împreună cu comunele suburbane 
are 172 283 de locuitori. Situat pe riul Suceava, aproximativ 
în centrul podișului cu același nume (340 m), are o poziţie 
geografică favorabilă. Faţă de prima atestare documentară 
din timpul domniei lui Petru Muşat (1388), Suceava, ca centru 
populat, este mult mai veche. Săpăturile arheologice au arătat 
o locuire neîntreruptă pe vatra actuală a orașului, începînd 
din neolitic. Dobindirea funcției de capitală a Moldovei la 
sfîrşitul secolului al XIV-lea, construirea punctelor fortificate, 
Cetatea de Scaun și Cetatea de Vest, au sprijinit direct activi- 
tăţile comerciale şi meștoşugăreşti ale tirgului. În secolele. 
XV—XVI, Suceava era un mare oraș, cu o situaţie prosperă. 
La 1646  misionarul catolic Bandinus notează că Suceava 
avea 20 000 de români și 3 000 de armeni, la care alte surse 
adaugă cîteva mii de saşi, unguri, italieni. În „„Descrierea 
Moldovei”, D. Cantemir apreciază că avea :14 000 de case. 
Centrul economie era situat în apropierea curții domnești, 
ocupînd aproximativ acelaşi amplasament ca şi centrul civic 
de astăzi. La Suceava se încrucişau vechi drumuri comerciale: 
„drumul Siretului”, care unea Liovul cu porturile dunărene 
Galaţi şi Brăila, „drumul. Sucevei” sau „,de Sus”, care făcea 
legătura cu orașele transilvănene Rodna şi Bistriţa, apoi „dru- 
mul cel mare al Sucevei”, care traversa podișul şi, pe la Făl- 
ticeni, ajungea în valea: Moldovei, iar mai departe la Iaşi. 
Spre est, o ramificaţie se prelungea pînă în „drumul tătăresc”, 
spre porturile din nordul Mării Negre. La Suceava se concen- 
trau mărfuri din Polonia, Veneţia, Grecia, Turcia. Aici era 
vama mare a Moldovei. Un element interesant l-a constituit 
existența unei colonii de armeni negustori care au contribuit 
la, dezvoltarea comerţului sucevean. Mutarea .capitalei Moldo- 
vei la Iași, în timpul lui Alexandru Lăpuşneanu (1564), s-a 
resimţit asupra orașului prin regresul care a urmat. Impor- 
tanţa economică a Sucevei se reduce, fapt ce se reflectă în 
scăderea continuă a numărului său de locuitori 2]. 


"21 Fenomenul a continuat și în secolul al XX-lea : 18 495 de locuitori la recen- 
sămîntul din 1912, 17 335 în 1930 şi 16 559 în 1948. 87 

„După o stagnare de cîteva secole, Suceava intră astăzi 
prin industrializare într-o nouă fază de dezvoltare sub toate 
aspectele. 

Cele mai importante unităţi industriale ale oraşului sînt 
grupate pe platforma industrială din lunca rîului Suceava. 
Aici există cele mai bune condiţii pentru apă industrială, 
transport rutier şi feroviar, spaţiu liber amenajabil. Cu toate 
că este situată în mijlocul triunghiului format de cele trei 
cartiere (Iţcani, Burdujeni şi Centru), unităţile industriale nu 
poluează atmosfera din zona rezidenţială principală, datorită 
circulaţiei curenților atmosferici în lungul văii. Construirea 
acestei zone industriale a realizat o punte de legătură, între 
Suceava și Burdujeni. Unităţi mai vechi sînt situate în peri- 
metrul cartierelor Iţeani şi Burdujeni, 

O nouă platformă industrială şi de antrepozite se contu- 
rează în apropierea stației Suceava Vest. Amplasarea în această 
zonă urmăreşte, în afara condiţiilor amintite anterior, şi o 
poziţiei izolată față de zona industrială existentă din avale 2. 
Dublarea zonelor de amplasare a industriei va avea drept 
consecință dirijarea spre două direcţii a fluxului de mărfuri 
şi a forţei de muncă, fapt demn de luat în considerare. Același 
aspect se poate surprinde la amplasarea Fabricii de tricotaje 
„Zimbrul. Construirea ei s-a făcut şi în vederea încadrării 
forţei de muncă feminine în procesul de producţie, asigurîn- 
du-se un echilibru necesar pentru oraș. Datorită industriali- 
zării, structura profesională a populaţiei a înregistrat mutații 
semnificative, grupa A mărindu-și ponderea pe seama grupei C, 
în primul rînd. Transportul în comun este asigurat prin 29 
de linii de autobuze. 

Suceava nouă, care împleteşte gloria vechii capitale a 
Moldovei cu realizările „cetăţilor” contemporane ale industriei 
şi culturii, s-a înscris cu paşi siguri pe un drum ascendent 
(fig. 24). 

Orașul. Rădăuţi este astăzi al doilea ca mărime. Condiţiile 
geografice locale, ca şi cauze social-economice, i-au frînat încă 
de timpuriu dezvoltarea. 


22 Dată fiind specializarea noii zone în ramura alimentară, se asigură prin 
aceasta protecția faţă de substanţele nocive produse de industria chimică. 


https://biblioteca-digitala.ro 


POPULAŢIA ŞI AŞEZĂRILE 





Fig. 24. — Orașul Suceava, vedere generală (foto Comb. poligr. ,, Casa Scinteii'”). 


Dintre componentele mediului geografic, condiţiile geo- 
morfologice și hidrologice-hidrogeologice, specifice Depresiu- 
nii Rădăuţi, au fost cele care, deşi optime pentru aşezarea 
feudală prin protecţia naturală oferită, au devenit nefavora- 
bile pentru etapele ulterioare. Oraşul (370 m) ocupă două 
trepte de relief: terasa Suceviţei și lunca inundabilă a Poze- 
nului şi afluenților lui, cu apa freatică la mică adîncime, cu 
grinduri și bahne, pe care se întinde o mare parte a oraşului 
(56%). 

Ca așezare, Rădăuţi este cunoscut încă din secolul al 
XIV-lea şi de el se leagă numele primului voievod al statului 
feudal Moldova — Bogdan, „,descălecătorul”. Mai tîrziu (1402) 
devine reședință episcopală. Acest factor n-a orientat evoluţia 
aşezării spre urbanizare (|. Şandru, 1955), dovadă că 
multă vreme după această dată Rădăuţii continuă să apară 

în documente ca sat episcopal. Concurența noilor mănăstiri — 
centre fortificate : Putna, Moldoviţa, Suceviţa, care se dez: 
voltă în defavoarea Rădăuţilor, ca şi apropierea ocolului. și 
a curții domnești de la Bădeuți, i-au frînat dezvoltarea. Mai 


- mult, după cum reiese dintr-un document din 1768, chiar 
_Rădăuţii depindeau la această dată de proprietatea Solca, 


Un alt element cu implicaţii negative — poziţia localităţii în 
afara principalelor drumuri comerciale, corelată cu prezența 
pînă acum sporadică a. meşteşugarilor — explică de ce ea n-a 
căpătat, ca alte centre feudale, funcţia de tîrg. În secolul al 
XVIII-lea se constată o înviorare economică şi demografică, 
prin introducerea de noi culturi şi prin extinderea creşterii 
animalelor mari (cai). Imigrarea forţei de muncă specializate 
a contribuit la apariția unei mici grupări industriale cu profil 
variat. Treptat s-a conturat şi ca centru comercial, depăşind 
oraşul Siret. 

Astăzi orașul Rădăuţi a devenit un important centru eco- 
nomie prin Întreprinderea de produse finite din lemr, Între- 
prinderea metalurgică, Fhbrica de spirt. Cele două faze sînt 
clar întipărite în textura oraşului. La nord de actuala cale 
ferată textura este neregulată, corespunzătoare fazei vechi, 
rurale, a satului Rădăuţi, stînjenit în tendința de extindere 
spre terenurile mai bune din sud de către domeniul episcopal 
şi de sectorul mlăștinos central. Partea opusă, cu o textură 
geometrică, poartă insemnele etapei urbane care începe din 
secolul al XVIII-lea (oficializată în 1819), etapă conturată şi 
de evoluţia numărului populaţiei : 1 020 de locuitori în 1784, 
7 400 în 1850, 16 604 în 1910 şi 20256 la 1 iulie 1971. 

Oraş cu adinci rezonanţe istorice, centru cunoscut astăzi 
pentru valorificarea superioară a lemnului, oraş-grădină — iată 
cîteva din caracteristicile înscrise în cartea de vizită a oraşu- 
lui Rădăuţi. 

Oraşul Fălticeni este. situat în partea central-vestică a 


Podișului Sucevei (300 m), în bazinul mijlociu al Şomuzului 


Mare. El are o poziţie avantajoasă, la contactul unor subu- 
nităţi geografice cu caractere specifice — Pcdişul Fălticeni, 
Depresiunea Liteni, culoarul larg al Moldovei, nu departe de 
munte. Cu toate. acestea, iniţial era în afara marilor drumuri 

comerciale ale ţării, cu care era legat doar prin artere secundare. 
Ca aşezare, el a cuprins şi reunit vetrele unor sate vechi, men- 
ționate încă din secolul al XV-lea : Șoldănești, Timpești, Folti- 
ceni (1490), Buciumeni şi Oprişeni. Ca așezare de tip urban 
datează de mai puţin de 200 de ani. La 1780 Constantin 
Moruzi hotărăşte înființarea unui tîrg pe moșia Şoldăneşti a 
stolnicului Ioniţă Başotă. Era de fapt o recunoaştere a situa- 
ției existente, pentru că acelaşi document aminteşte că în 
acest punct erau deja stabiliți tiîrgoveți. Apariţia tirgului, 
cunoscut la început sub numele de Șoldănești, a izvorit dintr-o 
necesitate economică, legată de avîntul general al producţiei 
meșteșugărești şi al schimbului între țările române, ca urmare 
a păcii de la Kuciuk-Kainargi (1774). Iarmarocul de vară era 
cel mai important din Moldova, şi, după cel de la Leipzig, unul 
din cele mai însemnate ale Europei. Era un adevărat „port de 
uscat” al Moldovei (M. Ilacobescu, Gh. Gafencu, 
1970). La numai o jumătate de secol de la întemeiere, tîrgul, 
care prin extinderea pe moșiile vecine Tiîmpeşti şi Folticeni pri- 
mise numele acestuia din urmă (1826), se număra printre ora- 
şele mari ale Moldovei (V. Tufescu, 1941). Înflorirea „,tîr- 
gului cel nou de pe deal” a fost lovitura de graţie dată vechiului 
tîrg Baia, situat în apropiere şi care, alunecat ireversibil pe panta 
unui declin de peste două secole, a dispărut ca aşezare urbană. 

În paralel cu activitatea comercială se conturează şi func- 
ţia meşteșugărească, dar o industrie propriu-zisă nu apare 
înainte de 1944; majoritatea „„,fabricilor”” erau de fapt simple 
ateliere. Construirea sau modernizarea în ultimii ani.a unor 
importante unităţi industriale — Filatura de in şi cînepă (1957), 
cea mai mare din ţară, Întreprinderea forestieră (1960), Fâbrica 
de conserve din legume şi fructe (lărgită în 1961) —, amplasate 
în sud-estul oraşului, a avut drept consecinţă trecerea acestuia, 
din categoria oraşelor de tipul agricol — servicii în rîndul 
celor de tipul industrie — servicii. 

Etapele de evoluţie ale aşezării sînt oglindite şi de curba 
numărului populaţiei, care surprinde fidel fazele de prosperi- 
tate, stagnare sau regres economic (400 de locuitori în 1803, 
2 345 în 1830, 12 584 în 1859, 8 476 în 1898) și reliefează foarte 
bine consecințele nefaste ale celor două războaie mondiale 91 

(1912—13 724 de locuitori, 1930 — 11 894, 1941 — 12 607, 
1948 — 10 563). Astăzi, Fălticenii au depăşit aceste valori, 
devenind al treilea oraş al judeţului (19 317 locuitori în 1971). 

Tîrgul patriarhal de altădată, care trăia doar din aminti- 
rea celor care, trecîndu-i cîndva pragul şcolilor, au devenit 
mai tîrziu cunoscuţi oameni de cultură şi artă, este astăzi un 
oraș dinamic, cu o solidă bază industrială. 

Orașul Cîmpulung Moldovenesc ocupă, cu cei 16 474 de 
locuitori (1 iulie 1971), locul patru în județ. Poziţia lui geogra- 
fică, la mijlocul importantei axe transcarpatice dintre Moldova 
şi Transilvania, i-a sprijinit în mod deosebit dezvoltarea. 
Dacă aşezarea a existat probabil înaintea întemeierii statului 
feudal Moldova, cert: este că prima mențiune documentară 


“datează din timpul lui Alexandru cel Bun (1411). Încă de 


timpuriu Cîmpulungul a reunit în jurul lui 15 sate vecine, 
impunîndu-se ca centru politico-administativ al acestei forma- 
țţiuni teritoriale. 

În secolele XVIII—XIX Cîmpulungul continuă să se 
dezvolte în legătură cu intensificarea exploatărilor forestiere 
şi miniere şi construirea unor noi căi de comunicaţie. De la 
aşezarea rurală, în care creşterea animalelor domina celelalte 
ocupații, treptat Cîmpulungul se transformă, ca funcţii și 
fizionomie, într-un tirg (declarat oficial ca atare în 1794). 
Un alt act îl recunoaşte ca oraş în 1806. 


Abia după 1944 oraşul este dotat cu unităţi îndlvatriăde 
de primă mărime, orientate în mod. just spre prelucrarea unor 
resurse locale care să-i asigure un mers ascendent: secțiile de 
mobilă și de materiale de construcţie din cadrul Întreprinderii 
de industrie locală, Fabrica de conserve din lapte (1961) şi o 
modernă fabrică de mobilă, intrată de curînd, în funcţiune 
(1969). Zona industrială, amplasată în partea de nord-vest a 
oraşului, nu aduce prejudicii celorlalte zone funcţionale. 

A doua funcţie a oraşului este cea turistică. Beneficiind 


“de o aşezare pitorească (620 m), de un cadru natural plăcut, de 


condiţii climatice favorabile mai ales pentru tratarea stărilor 
nevrotice, de vecinătatea Rarăului şi a Giumalăului, a unor 
biserici şi mănăstiri — monumente de artă, Cîmpulungul este 
vizitat tot anul de numeroşi turiști. 

Oraş în plină ascensiune industrială, Cîmpulung Mol- 
dovenesc se va dezvolta în continuare şi ca importantă bază - 
turistică. 

Orașul Vatra Dornei (800 m) este aşezat în partea vestică 
a judeţului, la confluența Dornei cu Bistriţa. Poziţia în cadrul 
depresiunii intramontane Ţara Dornelor i-a imprimat trăsă- 
turi specifice, iar aşezarea la o confluență i-a împrumutat 
forma tentaculară. Clima relativ răcoroasă (valoarea medie 
anuală abia depășește 5”), inversiunile de temperatură, foarte 
frecvente, ca şi numărul mare de zile (250—270) cu cer noros 
şi ceţuri imprimă o amprentă climatică deosebită, alături de 
o cantitate destul de mare de precipitații (aproape 700 mm 
anual). Umiditatea atmosferică este mai redusă toamna, ano- 
timpul cel mai frumos. Vegetaţia naturală primară a fost mult 
modificată de om. Pădurile de molid, care şi astăzi deţin în 
extravilanul orașului primul loc ca suprafaţă (peste 65% din 
total), au cedat totuși mult în favoarea păşunilor şi fîneţelor. 
De mare importanţă economică este prezenţa apelor minerale 
cu proprietăţi terapeutice deosebite. 

Secole de-a rîndul istoria localității Vatra Dornei, ca şi a 
celorlalte aşezări din Ţara Dornelor, a fost strîns legată de 
cea a Cîmpulungului Moldovenesc. Localitatea Dorna, cu rădă- 
cini atestate încă din secolul al X.V-lea, s-a dezvoltat la început 
ca aşezare rurală, cu pronunțat caracter pastoral. Poziţia 
favorabilă pe aceeaşi axă transcarpatică pe care este situat 
Cîmpulungul, cu care se aseamănă dealtfel şi în multe alte 
privinţe, cu toate că i-a adăugat atribute comerciale şi strate- 
gice, n-a fost totuşi suficientă pentru a-i imprima o dezvoltare 
urbană. Această evoluție începe să se contureze abia după 1850, 
odată cu valorificarea apelor minerale şi a nămolului de turbă, 
cînd Vatra Dornei devine o reputată staţiune balneară. În 
paralel s-a dezvoltat exploatarea şi prelucrarea lemnului, ca 
şi activitatea specifică legată de el — plutăritul. Acest moment 
hotăriîtor este reflectat și de curba ascendentă a populației : 
300 de familii în 1819, aproape 5 000 de locuitori în pragul 
declarării sale ca oraş (1909) şi 7759 de locuitori în 1930. 
Astăzi, cu cei 14 765 de locuitori, este al cincilea oraș aljude- 
ţului. 93 

În decursul evoluţiei, oraşul Vatra Dornei a avut un 


__ profil economic pe care l-a păstrat în bună parte pînă astăzi. 


Într-o regiune în care gradul de împădurire este mult mai 
mare ca valoare pe ţară, Vatra Dornei a fost şi rămîne un 
important centru forestier, iar prelucrarea industrială a lap- 
telui, legată de creşterea animalelor — o altă ocupaţie tradi- 
țională în aceste locuri'—, oferă -produse binecunoscute şi 
competitive. Alte unităţi productive completează profilul indus- 
trial al oraşului. 

Vatra Dornei, una din cele mai căutate stațiuni de cură 
și odihnă din ţară (fig. 25), cu un pronunțat caracter subalpin, 
are frumoase perspective. Specificul €i se întregește tot mai 
mult ca bază pentru sporturile de iarnă și valorificarea poten- 
ţialului turistic al "Ţării Dornelor și al masivelor muntoase care 
o străjuiesc. | 

Retras cu 2 — 3 km spre munte faţă de contactul acestuia 
cu dealurile, orașul Gura Humorului (10 230 de locuitori în 
1971) ocupă valea Moldovei la confluența cu piîriul Humor 
(490 m). Valea acestui pîriu este destul de largă, încadrată 
între obcine cu înălțimi de 700—800 m. De cealaltă parte, pe 
piîrîul Voroneţ, peisajul este asemănător. Tocmai astfel de 
„cotloane”, retrase faţă de drumurile principale, erau preferate 
de așezările omenești și de centrele monahale în nesiguranța 
acelor timpuri, cînd „tot răul venea pe drum”. Prezenţa 
localităţii în imediata apropiere a două mari şi vechi mănăstiri 
— Voroneţul şi Humorul —a făcut ca pînă spre mijlocul 
secolului al XIX-lea Gura Humorului să rămînă un simplu 
sat. În timp ce satul Voroneţ este vechi, menţionat încă la 
1435, cel de la Gura Humorului abia avea cîteva case în seco- 
lul al XVIII-lea. Pe măsura activizării drumului comercial 
transcarpatic şi prin construirea căii ferate Dărmăneşti — 
Cîmpulung Moldovenesc, localitatea devine tîrguşor ; oraş este 
declarat abia în 1905. Treptat își dezvoltă şi unele activităţi 
industriale. 

Astăzi, Gura Humorului este un important centru pentru 
exploatarea şi industrializarea lemnului, centru de coordonare 
a activității miniere din nordul Moldovei şi punct turistice 
însemnat nu atît prin el însuşi, deoarece, „orașul în sine nu 

Fig, 25,— Clubul staţiunii balneoclimaterice Vatra Dornei (fotoD. Vinţilă) 


prezintă nici o ademenire pentru un popas îndelungat” (1. 
Simionescu, 1925), ci ca bază de plecare spre două din 
cele mai remarcabile comori de artă românescă din nordul 
Moldovei. 


Oraşul Siret (8 170 de locuitori în 1971), situat în nordul 
Podişului Sucevei (320 m), este una din cele mai vechi așezări 
urbane din Moldova. Prima menţiune documentară sigură 
datează din 1340, deci dinaintea întemeierii statului moldo- 
venesc, dar descoperirile arheologice din vatră atestă o locuire 
foarte veche. Oraşul, pentru o scurtă perioadă capitală a Mol- 
dovei (1365—1388), se dezvoltă sub protecţia a două cetăţi: 
una pe dealul numit sugestiv astăzi „,„Ruina”, alta pe dealul 
Sasca. În 1371 devine reşedinţă episcopală, ocazie cu care 
primește şi atributul de „civitas”. Dar, în tendinţa de afirmare 95 

a independenţei, capitala tînărului stat moldav este mutată 
la Suceava. În aceste condiţii, fiinţa urbană a Siretului este 
perpetuată exclusiv de funcţia comercială, favorizată de așeza- 
rea lui la un vad important pe cunoscutul „drum al Liovului”. 
Din a doua jumătate a secolului al XIV-lea localitatea Siret 
este menționată ca important punct de vamă. Mutarea capita- 
lei Moldovei la Iaşi (1564) afectează indirect şi Siretul, căci o 
ramură importantă a „drumului baltic” se mută acum pe la 
Dorohoi, Ştefăneşti, Iaşi, spre Galaţi. Totuşi la 1759 este decla- 
rat tîrg, iar în paralel îşi dezvoltă şi activitatea meșteşugărească. 
În 1938, Siretul avea cîteva mici unităţi industriale, aparţi- 
nînd, industriei uşoare. Toate aceste condiţii n-au putut sus- 
ţine satisfăcător evoluţia orașului după al doilea război mon- 
dial, aflîndu-se astăzi, ca număr de locuitori, sub cifra anului 
1930. Construirea fabricii de confecţii şi tricotaje (1972) va 
influenţa pozitiv viaţa oraşului. 

Solca, cel mai mic oraş al judeţului, are împreună cu satul 
Poieni-Solca, 4 892 de locuitori (1971). Istoria mai veche a 
aşezării, atestată încă la 1418, se împleteşte cu cea a mănăstirii 
Solea. La începutul secolului al XX-lea, datorită poziţiei sale 
în cadrul unei mici depresiuni (520 m), la contactul Obeinei 
Mari cu Podișul Sucevei, Solca se. dezvoltase ca stațiune 
balneoclimaterică de importanță locală. Avea şi un ferăstrău 
mare cu aburi, dar numele său era legat în primul rînd de vechea 
fabrică de bere, astăzi modernizată. De remarcat că, la fel cu 
oraşul Siret 23, nu are acces direct la calea ferată, element 
care i-ar fi putut sprijini dezvoltarea. Declararea tîrzie ca oraș 
(1926) se explică prin menţinerea funcţiei agricole ca funcţie 
principală. Tot aceasta este şi cauza pentru care Solca se redre- 
sează foarte lent, populaţia sa în 1971 fiind încă sub valoarea 
anului 1930. 


În genere se observă că orașele din zona montană au 
multe trăsături comune, în timp ce oraşele din podiş îmbracă 
aspecte mai variate ca geneză, evoluţie, funcții. 


23 Orașul Siret este situat pe o șosea internaţională importantă, care a pre- 
luat traseul vechiului drum comercial al Liovului. 

Creșterea bunăstării materiale și spirituale a populaţiei 


Planul cincinal 1966—1970 a consacrat judeţul Suceava 
ca judeţ industrial-agrar. Succesele înregistrate pe plan eco- 
nomie au avut drept urmare creşterea continuă a veniturilor 
populaţiei ; semnificativ este faptul că din totalul salariaților 
aproape jumătate lucrează în industrie. Satele și oraşele îşi 
schimbă din temelii înfățișarea. În perioada 1966—1970 s-au 
construit 15 721 de locuinţe din fondurile statului şi ale popu- 
laţiei şi numai în municipiul Suceava peste 70% din locuitori 
trăiese astăzi în case noi. Ultimul an din cincinalul trecut a 
adus şi o altă importantă realizare: cu satul Pocoleni s-a 
încheiat electrificarea întregului județ. 

Pentru ocrotirea sănătăţii şi asistență socială s-au repar: 
tizat, investiții însemnate. O cifră este edificatoare: în numai 
5 ani cheltuielile pentru ocrotirea sănătăţii (666 milioane lei) 
au sporit cu 52% pe cap de locuitor. Pe lingă construirea, 
unor unităţi, ca : modernul spital din Suceava (600 de paturi), 
polielinicile din Gura Humorului, Fălticeni, Cîmpulung Moldo- 
venesc, spitalul din Frasin pentru boli profesionale ale mineri- 
lor, stația de salvare Suceava, 11 dispensare şi case de naşteri 
la sate 24, a crescut și numărul cadrelor cu pregătire medico- 
sanitară superioară și medie. Astfel, în 1970 revenea 1 medie 
la 976 de locuitori faţă de 1 medic la 1170 de locuitori în 1965. În 
toate comunele judeţului există cîte un dispensar deservit de 1—2 
cadre cu pregătire superioară. În judeţul Suceava funcționează 
17 spitale, din care 9 în mediul rural. Raportînd numărul de pa- 
turi la 1 000 de locuitori rezultă o valoare peste media pe ţară. 

Un alt indicator, la fel de expresiv, este volumul mărfurilor 
desfăcute prin comerţul socialist, mai mare cu 234% în 1970 
faţă de 1965 ; în acelaşi timp populaţia a crescut cu numai 113%. 

Factor principal în instruirea şi educarea tinerelor gene- 
raţii, învățămîntul a beneficiat în perioada 1966—1970 de 
investiţii în valoare de 761,5 milioane lei. În 1948 erau 497 
de unităţi şcolare cu 54 700 de elevi și 1 947 de cadre didac- 
tice; azi sint 824 de unităţi şcolare cu peste 127 600 de elevi 


24 În juce; furcţionează 82 de case de nașteri la 90 de comune. 97 

Fig. 26. — Casa de cultură a sindicatelor din Suceava (foto 1. Mîndrescu)). 


şi 5 790 de cadre didactice. Începînd cu anul 1963, prin înfiin- 
țarea Institutului pedagogic, Suceava a devenit al 15-lea 
centru de învățămînt superior din ţară, în prezent cu 4 facultăţi. 

O consecință directă a dezvoltării economice şi sociale 
este înflorirea vieţii spirituale a unui ţinut care a dat ţării 
atitea personalități din lumea artistică și culturală. În. jude- 
țul Suceava funcţionează 178 de cămine culturale, 8 case de 
cultură, în cadrul cărora îşi desfăşoară activitatea 721 de tor- 
majţii artistice de amatori cu peste 12 000 de membri (fig. 26). 
Artiştii suceveni au prezentat în ultimii ani comorile folelorului 
românesc în 12 ţări din 3 continente. Ansamblul ,,„Hora” a 
fost distins cu două premii la Festivalul internaţional de folelor 
de la Zakopane (Polonia) şi tot locul I a ocupat ansamblul 
„„Marama”” la o manifestare similară în Belgia. Comoara fol- 
elorului local, dublată de larga accesibilitate şi participare la 
toate formele de exprimare a artei şi culturii, se reflectă în 
cele peste 40 de premii obținute la concursuri artistice republi- 
cane. Sint bine cunoscute astăzi corurile din Putna, Boroaia, 

Fig. 27. — Meșterul Colibaba din Rădăuţi (foto D. Vinţilă). 


Pojorita, Dolhești, Udeșşti, formaţiile de teatru din Dolhasca, 
Vama, Mănăstirea Humorului sau cele de jocuri populare din 
Pirteşti și Frătăuţi. La festivalurile naţionale studențești de 
la Cluj (1970) şi Bucureşti (1972), formaţiile folclorice ale 
studenţilor din Suceava au obţinut locuri fruntașe. Progra- 
mele artistice susținute de artiștii suceveni în sezonul estival 
pe litoral sau Valea Prahovei s-au bucurat de cele mai bune 
aprecieri din partea oamenilor muncii din ţara noastră aflaţi 
la odihnă și a turiştilor străini. 

Creaţiile culturii materiale sînt rodul aceluiași simţ artis- 
tie deosebit, cu rădăcini milenare. Meşterii care dau viaţă 
lutului inert, ca cei de la Marginea și Rădăuţi, sau care încrus- 
tează în lemn ceva din frumuseţea calmă a obcinelor, cu pajiş- 
tile şi pădurile lor de molid, sînt cunoscuţi şi dincolo de hota- 


rele ţării (fig. 27 şi 28). 99 

i 28. — Incrustaţii în lemn (foto Comb. dice 
„Casa Scînteii'””). 


Muzeele din judeţ expun creaţii ale artiştilor locali la 

Cimpulung Moldovenesc — Muzeul lemnului, la Rădăuţi — 

Muzeul etnografic, la Suceava — Secţia de artă populară a 

Muzeului judeţean. Remareabile creaţii arhitectonice, ca noul 

local al Institutului pedagogic sucevean şi Casa de cultură 
100 a sindicatelor, își au izvoarele în arta populară. 

Plaiurile de legendă, unde veacuri de-a rîndul a pulsat 
inima ţării Moldovei, au devenit astăzi locuri de necontenite 
şi complexe înnoiri. 


ECONOMIA 








Pe harta ţării, Suceava se înscrie pe scara ascendentă a 
judeţelor cu economie în plină dezvoltare. Avînd neasemuite 
frumuseți naturale, valori arhitectonice inegalabile, oameni 
harnici şi minunaţi, judeţul îşi dezvoltă armonios industria 
şi agricultura, participind cu o cotă parte de la an la an mai 
substanțială la înflorirea societăţii socialiste româneşti multi- 
lateral dezvoltate. 


Pămînt străvechi, Suceava a cunoscut încă din epoca 
feudală o permanentă şi intensă activitate de schimb, iar o- 
dată cu întemeierea Moldovei şi stabilirea în timp a capitale- 
lor acesteia pe teritoriul actual al judeţului, produsele muncii 
oamenilor de pe aceste plaiuri au fost cunoscute de la Marea 
Neagră la Marea Baltică, din stepele Ucrainei pînă în inima 
Europei și mai departe. 

Sfârşitul secolului al XVIII-lea marchează începuturile 
industriei extractive, iar în a doua jumătate a secolului al 
XIX-lea se instalează un număr de ferăstraie (gatere) pentru 
prelucrarea lemnului, care devin cu timpul proprietatea şi 
sursa de înavuţire a capitaliștilor autohtoni şi străini. Alte 
ramuri bazate pe bogăţiile solului şi subsolului se găseau în 
faza de meşteşuguri și ateliere cu un foarte mic număr de 
lucrători. Agricultura, ramura economică de pondere a jude- 
țului în România capitalistă, a cunoscut o exploatare moşie- 
rească crîncenă, care a secătuit de cereale și vite satele, men- 

ţinîndu-le în stare de înapoiere și umilință, ca dealtfel în 
întreaga ţară. 

În anii de după eliberare, judeţul Suceava a cunoscut o 
dezvoltare armonioasă a tuturor ramurilor economiei. De la 
etapă la etapă s-a dezvoltat noua industrie suceveană, care 
reflectă politica ştiinţifică a partidului de creștere a ponderii 
industriale în toate judeţele ţării pe baza consolidării ramurilor 
de tradiţie, a valorificării resurselor subsolului, puse în evi- 
dență .în ultimii ani, prin crearea unor noi industrii şi prin 
diversificarea unor subramuri industriale născute în ultimul 
cincinal. Numai în perioada 1966—1970 s-au investit peste 
5,3 miliarde lei, cu peste 41% mai mult ea în cincinalul ante- 
rior, repartizindu-se industriei 3,2 miliarde lei, beneficiind în 
ordine de aceste investiții industria extractivă a metalelor 
neferoase şi a minereurilor nemetalifere, industria celulozei 
şi hîrtiei, industria exploatării și prelucrării lemnului — ramuri 
de bază în industria judeţului —, apoi industria constructoare 
de maşini, industria alimentară şi uşoară, industria energiei 
electrice etc. Pe baza acestor investiţii, în cincinalul 1966 —1970 
s-au construit 33 de întreprinderi industriale, agricole, de trans- 
porturi și telecomunicaţii, s-au dezvoltat şi modernizat 20 de 
unităţi. Numai în primii doi ani ai cincinalului 1971—1975 
au fost puse în funcțiune Fabrica de conserve și semiconserve 
din carne la Suceava, Fabrica de plăci şi așchii de lemn la 
Fălticeni, Fabrica de nutreţuri combinate la Vereșşti, Fabrica 
de sticlă ambalaj la Suceava etc. 


Produselor sucevene, binecunoscute ţării, li s-au adăugat 
baritina, maşinile-unelte pentru aşchierea metalelor, automaca- 
ralele, piesele de schimb pentru industria materialelor de con- 
strucţii, plăcile fibrolemnoase înnobilate, tricotajele de bumbac, 
conservele de carne şi altele. Astăzi, în numai 32 de zile este 
realizată producţia globală a întregii industrii din anul 1950. 
Noua cetate industrială a Sucevei şi modernele fabrici răspîn- 
dite rațional pe întreaga suprafață a judeţului dau produse 
competitive pe piaţa externă (40 de țări din 5 continente 
cunosc produsele acestora), contribuind totodată la creşterea 
substanţială a numărului de salariați. Astfel, în 1970 acesta 
a fost cu peste 22% mai mare faţă de 1965, fiind un factor 

deosebit de important în creşterea numerică a clasei munci- 
toare, a ridicării nivelului de trai al oamenilor muncii de la 
oraşe şi sate. 

Noul plan cincinal va determina modificări importante 
în toate sectoarele vieții economice a județului. Investiţiile 
sporite vor permite construirea a 27 de noi obiective indus- 
triale, dînd o pondere însemnată industriei extractive a sultu- 
lui și metalelor neferoase, industriei constructoare de mașini, 
industriei textile și alimentare. Faţă de specificul industrial 
al judeţului, a resurselor de materii prime folosite, a înființării 
şi dezvoltării de noi capacități, ponderea dominantă va aparţine 
şi pe viitor industriei lemnului (39,3%), urmată de industria 
alimentară (22,9%), industria uşoară (14%), industria locală 
şi de cea minieră. În aceste sectoare, la sfirşitul cincinalului 
se va realiza 92%, din producţia industrială a judeţului. 

Odată cu industria se dezvoltă agricultura, ramură im- 
portantă a economiei județului. Încheierea cooperativizării 
agriculturii a permis aşezarea acesteia pe baze noi, socialiste. 
Sprijinul acordat de stat nevoilor agriculturii, folosirea mai 
rațională şi pe baze ştiinţifice a resurselor solului, dar mai 
ales hărnicia oamenilor muncii au dus de la an la an la reali- 
zarea unor producţii agricole incomparabile cu cele din trecut, 
fapt care situează județul pe primul loc în ţară la producția 
de cartofi şi la cea de lapte (inclusiv laptele praf), pe locul 
trei la carne şi la brînzeturi. Aceste rezultate au făcut să se 
depăşească cu mult sarcinile participării judeţului la fondul 
centralizat al statului, au asigurat producţia-marfă de calitate 
la export, precum şi un surplus de produse necesare nevoilor 
judeţului. Înalta apreciere din partea conducerii de partid şi 
de stat, prin conferirea Ordinului Muncii clasa I unor unităţi 
agricole care au obţinut recolte mari de cartofi în anii 1971 
şi 1972, vine să întărească o dată mai mult angajamentele 
ţăranilor cooperatori, muncitorilor, mecanizatorilor, tehnicie- 
nilor și inginerilor de a depune toate eforturile pentru ridicarea 
pe mai departe a tuturor indicilor producţiei agricole, încît. la, 
sfirşitul cincinalului 1971—1975 să existe o agricultură multi- 
lateral dezvoltată, modernizată, înfloritoare. 

Căile de comunicaţie reflectă fidel dezvoltarea industriei 
şi agriculturii judeţului, a schimburilor comerciale şi a turis- 
mului. În funcţie de particularităţile reliefului, reţeaua de 
comunicații este mai dezvoltată în zona de podiş; în regiunea 
montană, unde s-au păstrat în general traseele vechilor drumuri 
comerciale, se deschid noi căi de acces, exploatarea forestieră 
avînd prioritate, se modernizează căile rutiere cu ajutorul că- 
rora un număr tot mai mare de turiști români şi străini să poată 
vizita şi cunoaște neasemuitele frumuseți şi bogății materiale 
şi spirituale ale judeţului. 


Industria 


Avînd în vedere că astăzi industria participă cu aproxi- 
mativ 70% la realizarea produsului global, Suceava a devenit 
un judeţ cu o economie preponderent industrială. Din ponde- 
rea de 1,9%, cu cît participă la producţia globală industrială, 
a ţării, jumătate revine industriei lemnului, celulozei şi hîrtiei, 
ramură industrială de tradiţie, alături de care s-au dezvoltat 
vertiginos în ultimul cincinal industria extractivă a metalelor 
neferoase, industria constructoare de maşini, industria uşoară, 
şi alimentară (tabelul nr. 7). 

În actualul cineinal, sarcinile sporite ale dezvoltării in- 
dustriale vor face ca producţia globală industrială să înregis- 
treze o creștere de 49% faţă de 1970, cu un ritm mediu anual 
de 11,4%. Acest ritm va fi determinat de amplificarea capaci- 
tăților existente, construirea de noi unităţi, de folosirea rațio- 
nală a investiţiilor; în acelaşi timp, prin angajarea tuturor 
factorilor se va ajunge la o eficiență economică maximă, tot 
mai înaltă. Avînd în vedere aceste eforturi, productivitatea 
muncii în industrie va trebui să crească în 1975 cu 39,4% faţă, 
de 1970, pe seama acestei creşteri urmînd să se obţină circa 


-838% din sporul producţiei globale pe întregul cincinal. 


„Astăzi, în judeţ, există 49 de întreprinderi industriale, din 
care 33 republicane, 6 ale industriei locale și 10 cooperatiste, 
însumînd un număr de 55 133 de salariaţi, din care 49 893 sînt 

Tabelul nr. 7 
Structura producţiei globale industriale a judeţului pe ramuri în 1963 şi 1910* 




















j Ponderea Ponderea 
Ramurile industriale faţă de total judeţ (%) față de total ţară (%) 
1965 | 1970 1965 1970 

Total industrie | 100,0 100,0 2,0 1,8 
Metalurgia feroasă 0,8 0,7 0,2 0,2 
Metalurgia neferoasă | 

(inclusiv extracția) 0,7 3,6 0,4 | 2,1 
Extracţia minereurilor 
nemetalifere 0,3 1,2 2,5 8,7 
Industria construcţiilor 
de mașini 2,5 6,7 0,2 0,5 
Industria materialelor 
de construcţii 1,4 1,4 ă 0,9 0,7 
Industria exploatării şi . 
industrializării lemnului 44,8 34,7 11,1 | 10,1 
Industria de celuloză 
și hirtie 10,8 15,2 17,6 | 20,5 
Industria textilă 6,1 7,8 1,7 | 2,0 
Confecţii 11 1,4 | 0,5 | 0,6 
Pielărie și încălțăminte 2,4 2,8 241 | 2,4 
Industria alimentară 27,8 23,1 2,6 | 2,5 


* Anuarul statistic al Republicii Socialiste România 1971. 


muncitori. Dată fiind dezvoltarea pe mai departe a industriei 
sucevene, numărul mediu scriptic de salariaţi va fi în 1975 cu 
9 270 mai mare faţă de 1970. 

Industria energetică estepuţin dezvoltată în judeţul Suceava. 
Se extrage turba pentru nevoile industriale? de la Poiana Stam- 


„25 Turba se mai folosește ca îngrăşămint în agricultură şi ca factor 
curativ. 

pei. Local se mai exploatează sporadic la Poiana Zvoriştea. 
În 1972, producţia de turbă va spori cu 11%, prin prospectarea 
şi valorificarea superioară a rezervelor din Depresiunea Dorne- 
lor, precum şi prin îmbunătăţirea tehnologică de preparare şi 
împachetar e. 


Industria energiei electrice este în plină dezvoltare. Puterea, 
instalată de care dispunea judeţul în 1970 era de 57,8 mii kW, 
iar producţia dată de grupurile electrogene existente, trei micro- 
hidrocentrale (Iacobeni, Gemenea şi Broşteni) și centrala ter- 
moelectrică de la Suceava, se ridică la 227,3 milioane kWh. 
Necesarul de energie electrică este completat de la sistemul 
energetic naţional. Exprimind din plin pulsul industrial și 
agricol, dar şi nevoile progresului cultural, consumul de energie 
electrică a crescut de la an la an. Totalizînd, în 1966, 195 mii 
kWh, astăzi consumul a ajuns la 508 mii kWh. Cele peste 239 
milioane lei investiţi în cincinalul trecut au sporit reţeaua de tran- 
sport dela 1 700 km în 1966 la peste 5 000 km în 1970, înscriindu-se 
la loc de frunte încheierea electrificării rurale (1970). Dintre 
obiectivele principale realizate în cincinal se numără punerea 
sub tensiune a liniei Bicaz — Barnar, prin care s-a creat a 
doua sursă de alimentare de la sistemul energetice naţional a 
judeţului Suceava, linia de 110 kW Frasin — Cîmpulung Mol- 
dovenesc şi Barnar — Vatra Dornei, cu două staţii de trans- 
formare, precum şi amenajarea dispeceratului la reşedinţa 
judeţului. Desigur că dezvoltarea tuturor ramurilor economice 
ale judeţului şi creşterea continuă a consumului de energie elec- 
trică impun valorificarea în viitorul apropiat a resurselor hi- 
droenergetice de care dispun apele curgătoare ale judeţului, 
mai ales Bistriţa, Moldova și Suceava, în sectorul montan. 


Industria extractivă a cunoscut cea mai spectaculoasă 
creştere ca urmare a descoperirii şi valorificării unor importante 


„resurse ale subsolului. 


Industria extractivă a metalelor feroase s-a dezvoltat dato- 
rită celor mai mari zăcăminte de mangan din ţară, în Munţii 
Bistriţei, răspîndite pe o arie alungită, de 45 km. Prezentîndu-se 
sub formă de corpuri lenticulare prinse în şisturi cristaline, 
zăcămintele de minereu de mangan — rodocrozit (carbonat 

de mangan) și piroluzit (oxid de mangan) — au fost exploatate 
încă din secolul al XVIII-lea. Într-un document din 1860 
se citează existența unor exploatări miniere înainte de 1770 
sub conducerea unor întovărăşiri de moldoveni, exploatări care 
începînd cu 1790 devin sistematice. Principalele guri de extrac- 
ţie a minereului sînt : Arşiţa (la sud de Iacobeni), Orata, Oiţa, 
Nepomuceni, Dealul Rusului (comuna Șaru Dornei). După 
naţionalizarea principalelor mijloace de producţie s-a trecut la 
valorificarea superioară a minereului prin prăjirea carbona- 
tului de mangan brut la Iacobeni, iar după 1960 la prepararea 
oxizilor de mangan prin metode moderne (zeţaj), în scopul îm- 
bogăţirii conținutului de mangan. Producţia anuală este apro- 
ximativ de 116 000 tone, o parte din minereu mergînd la ex- 
port, iar alta la combinatele siderurgice de la Galaţi, Hunedoara 
ete. 

Mineveul de fier (limonitul) a fost descoperit odată cu 
manganul la Arşiţa, cu două secole în urmă. În ultimii ani, am- 
plificîndu-se prospectarea piritelor cuprifere în zona Fundu 
Moldovei, a fost descoperit şi dat în exploatare zăcămîntul de 
minereu de fier (sideroză) de la Delniţa. 

Industria extractivă a metalelor neferoase îşi are începuturile 
în zorii secolului al XIX-lea, prin încercările de exploatare a 
calcopiritei de la Dealu Negru (Fundu Moldovei). Activitatea 
de cercetare şi prospectare sistematică a bogățiilor subsolu- 
lui din Munţii Bucovinei, începută în 1952 şi care se continuă 
și astăzi, a scos la iveală două mari perimetre de metale nefe- 
roase: cel de impregnaţie cupriferă de la Fundu Moldovei, 
situat pe valea superioară a rîului Moldova și cel de sulfuri com- 
plexe din zona Leșu Ursului de pe valea Bistriţei. Exploatarea 
minieră de la Fundu Moldovei a intrat în funcţiune la începutul 
anului 1968, iar cea de la Leşu Ursului în 1965. Înultimii ani, 
exploatările s-au intensificat tot mai mult, încît în 1972 pro- 
ducţia a sporit de 4,2 ori față de anul 1966, avind un ritm me- 
diu anual de 33%. Aceasta a făcut ca, în imediata apropiere a 
zăcămintelor de la Leşu Ursului (Tarniţa) şi Fundu Moldovei, 
să se construiască uzine de preparare a minereurilor, care sînt 
trimise apoi marilor combinate metalurgice din ţară. 

Zăcămintele mnemetalifere în judeţul Suceava sînt repre- 
zentate prin sulf, baritină şi sare. 

Bogatele zăcăminte de sulf descoperite în cîmpul minier 
Negoiu Românesc din Munţii Căliman constituie singura re- 
sursă naturală de sulf nativ din ţara noastră. După stabilirea. 
perimetrului și evaluarea rezervelor, încheiate de curînd, s-a 
procedat la decopertarea sterilului în vederea exploatării ma- 
sive la zi a zăcămîntului prin cariere. Cantităţile mari, ce vor 
fi extrase anual, vor putea duce în anii viitori în înființarea sau. 
lărgirea capacităților unor unităţi chimice. 

Prospecţiunile geologice pentru extinderea exploatărilor 
sulfurilor complexe au pus în evidenţă și rezerve însemnate de: 
baritină pe raza comunei Ostra, reprezentînd cel mai bogat ză- 
cămiînt din ţară. Exploatările intense se fac la zi, iar valorifi- 
carea baritinei în industria petrolieră şi chimică este posibilă, 
în urma preparării şi micronizării în staţia de preparare constru- 
ită de asemenea în ultimul cincinal la Tarniţa. 

Sarea, exploatată încă din 1791 la Cacica, este unicul zăcă- 
mâînt din nordul Moldovei. Extragerea, sării se făcea la început; 
prin evaporare din izvoarele sărate naturale, iar mai tîrziu 
se producea din saramura artificială ; începînd cu 1936 s-a. 
trecut la fabricarea sării extrafine (pachete de 0,500 kg). Pînă, 
în 1959 s-a extras şi sare gemă. De la această dată metoda de 
exploatare este în soluţie prin sonde. Cercetările din ultimul 
timp au permis fabricarea brichetelor furajere antihelmitice: 
din sare cu fenotiazină şi experimentarea unor sorturi de sare 
medicinală. În 1923 s-au extras 4 589 de tone de sare; produc- 
ţia s-a dublat în 1965, iar în anul 1971 salina dădea peste 34 000 
de tone de sare prin evaporare, produsele fiind trimise în toate 
judeţele ţării pentru consum, la fabricile de conserve (Tecuci, 
Tg. Mureş, Bucureşti etc.) şi la export în trei continente. 


În perioada 1966—1970, pentru dezvoltarea industriei 
miniere au fost alocate investiții de peste 778 milioane lei, extin- 
zîndu-se exploatările. miniere, mecanizarea acestora şi sporirea 
capacității de prelucrare a minereurilor, astfel că la finele anu- 
lui 1970 s-au produs de 2,6 ori mai mult cupru şi de 1,3 ori mai 
multă baritină faţă de 1966. În cincinalul 1971 —1975, ponderea 
acestei industrii pe județ va crește de la 3,6 % în 1970 la 5,3% 

în 1975, punîndu-se în exploatare zăcămîntul de sult din Masi- 
vul Căliman, dezvoltîndu-se capacităţile de producţie ale ex- 
ploatărilor miniere Leșu Ursului şi Fundu Moldovei, realizări 
cu importante implicaţii şi transformări sociale în viaţa locui- 
torilor judeţului. Comunele Broșteni, Ostra şi Fundu Moldovei 
au devenit adevărate orășele miniere; spre aceste centre se mo- 
dernizează şoselele (care au şi o mare frecvenţă turistică) de pe 
valea Bistriţei mijlocii, valea Neagra Șarului şi valea superi- 
oară a Moldovei; se formează un puternic detaşament al cla- 
sei muncitoare — minerii — , mai ieri crescători de animale 
sau agricultori. 


Industria construcţiilor de maşini şi a prelucrării metalelor 
a primit în ultimii ani importante investiţii, încît în prezent 
deţine 9,2% din producţia industrială a judeţului. Se poate 
aprecia că această ramură şi-a pus adevăratele temelii în cinci- 
nalul care a trecut. Cele două întreprinderi de reparaţii, care 
fiinţau înainte de 1965 la Vatra Dornei şi Suceawva, au devenit 
în aceşti ani adevărate uzine ; prima este o puternică uzină de 
utilaje şi piese de schimb, iar a doua, Întreprinderea meca- 
nică Suceava, este o modernă uzină producătoare de maşini-u- 
nelte. Anul 1966 înseamnă prima mare realizare în domeniul 
construcţiilor de maşini — punerea în funcţiune, la Suceava, a 
Uzinei de reparaţii auto, care anual efectuează peste 6 000 de re- 
paraţii capitale şi produce noi repere prin adaptarea la unele tipuri 
de autovehicule a unor agregate şi utilaje solicitate de nevoile eco- 
nomiei întregii ţări. În anul 1968 a intrat în funcţiune, la Suceava, 
Uzina de utilaje şi piese de schimb pentru industria materialelor de 
construcţii, unde, la 22 august 1969, în cinstea celei de a 25-a 
aniversări a eliberării patriei de sub jugul fascist, a avut loc 
o premieră de însemnătate istorică pentru judeţul Suceava : 
turnarea primei şarje de oţel. Pînă la finele cincinalului 1966 — 
1970 în această întreprindere s-au produs 4 181 de tone de oţel, 
necesar realizării a peste 2 500 de repere, care pun în evidenţă 
strădania şi priceperea harnicului colectiv de muncitori. 
Aceste mari unităţi industriale, care fabrică masini-unelte şi 
utilaje cu care judeţul se face cunoscut chiar peste hotarele 

țării (maşini de roluit şi bordurat tablă, polizoare, maşini- 
unelte pentru aşchierea metalelor, maşini de găurit M.G. 13 
M, autobasculante, utilaje pentru curățat zăpadă, numeroase 
piese de schimb etc.), au condiționat apariţia unor noi profe- 
siuni (oţelari, forjori, turnători, rectificatori etc.). 

Eforturile deosebite pentru folosirea judicioasă a. investiţi- 
ilor alocate de stat (237 milioane lei în ultimul cincinal), dar mai 
ales traducerea în viaţă a valoroaselor îndrumări date de conduce- 
rea superioară de partid şi de stat, de tovarășul Nicolae Ceauşescu 
personal, au dus la diversificarea producţiei, la extinderea şi 
folosirea raţională a spaţiilor de lucru şi a capacităţilor exis- 
tente, încît industria constructoare de maşini a cunoscut o creș- 
tere de aproape 6 ori față de 1965. Dezvoltarea capacităţii de 
producţie a Întreprinderii mecanice Suceava, lărgirea gamei 
de produse prin dezvoltarea capacităţii Uzinei de utilaje -şi 
piese de schimb Vatra Dornei deschid noi perspective pentru 
ca ponderea pe județ a ramurii construcţiilor de mașini să, 
crească şi mai,mult în viitor. 


Industria chimică. reprezentată prin subramura industriei 
celulozei și hârtiei, a apărut pe scara economică a judeţului odată, 
cu intrarea în funcţiune, în 1962, în lunca Sucevei, a marelui 
combinat de celuloză şi hîrtie, care livrează astăzi ţării şi pieţii 
externe 30% din producţia de hîrtie românească. Folosind ca 
materie primă lemnul rotund de răşinoase şi rămăşiţele de che- 
restea abundente în judeţ, Combinatul de celuloză şi hîrtie 
ridică pe o treaptă calitativ superioară tradiționala industrie 
a lemnului, demonstrînd o dată mai mult cît de mare este sal- 
tul de la micile gatere de cherestea de altă dată, la maşinile 
moderne de fabricat hirtie. 

În cadrul etapei a doua de dezvoltare a C.C.H. Suceava, 
începînd cu 1967, capacitatea de producţie de hîrtie şi celuloză, 
a înregistrat o creştere de 1,3 ori la finele anului 1971 față de 
1965 şi de 2,4 ori faţă de data intrării combinatului în 
funcţiune. Ca urmare, judeţul Suceava ocupă locul întîi pe ţară 
la producţia de hîrtie şi de celuloză și locul al doilea la plăci 
fibro-lemnoase. Construirea la Suceava a acestui complex 
industrial a determinat calificarea şi specializarea a peste 2 200 

de salariaţi, foarte mulţi dintre aceștia fiind fii ai oamenilor 
muncii din ţinutul Sucevei. Dintre produsele mai importante 
ale Complexului de celuloză şi hirtie din Suceava amintim : celu- 
loza sulfat, hîrtia pentru saci, hîrtia extensibilă (Clupack), hîv- 
tia superioară pentru ambalaj, hirtii înnobilate (acoperite. cu 
parafină, polietilenă, bituminată, metalizată), saci şi sfoară de 
hîrtie. Circa 25% din aceste produse ale „Cetăţii chimiei” pleacă 
la. export în 32 de ţări (Brazilia, Olanda, Franţa, R.F. Germania, 
U.R.93.9S., Iran, Irak, Tunisia etc.). 

Mai trebuie menţionat că la Molid (comuna Vama) există 
o fabrică de mucava, care în ultimul cincinal şi-a dublat capa- 
citatea datorită măsurilor de modernizare şi extindere a spa- 
ţiului de producţie existent. 


Industria materialelor de construcţii participă cu 1,4% 
la producţia globală industrială a judeţului, folosind din plin 
resursele naturale pe cît de variate, pe atit de proporţional 
răspîndite din Căliman pînă la apa Siretului. În trecut nu se 
cunoșteau în aceste părți decît micile vărării şi citeva cariere 
de piatră, folosite mai ales pentru nevoile locale. Astăzi, cea 
mai mare pondere în valorificarea materiilor prime în acea- 
stă ramură revine industriei locale. 

Andezitele bazaltice se exploâtază la Dornişoara, unde în 
1970, prin punerea în funcţiune a unei staţii moderne de prepa- 
rare, capacitatea a crescut la 240 000 de tone. 

Calcarele se exploatează în carierele de la Botuş, Izvorul 
Alb şi Pietrele Roşii (Cîmpulung Moldovenesc), fiind folosite 
fie pentru nevoile industriei chimice, fie pentru fabricarea va- 
rului în furnalele de mare capacitate de la Iacobeni, Pojorita, 
Cîmpulung Moldovenesc. 

Gresiile şi conglomeratele exploatate în cariere la Măgura 
şi Muncelu (Pojorita), precum şi la Păltinoasa, sînt extrase sub 
formă de blocuri brute, servind după prelucrare lucrărilor 
de taluzare, la terasamente etc. ; transformate ca şi andezitele 
sau calcarul cristalin în cribluri, mozaic sau praf filler, la fa- 
brica din Vatra Dornei, sînt utilizate ca materiale de construc- 
ţii la şosele, construcții civile ete. 


https://biblioteca-digitala.ro 


ECONOMIA 


111 


D. PAULENCU 


Nisipurile şi pietrișurile se extrag din aluviunile luncilor 
Sucevei (la Suceava, Dărmăneşti, Lisaura, Tişăuţi etc.), Mol- 
dovei (la Berchişeşti, Gura Humorului, Păltinoasa, Drăguşeni) 
şi Siretului (la Dolhasca şi Liteni). În cele 35 de balastiere, pro- 
ducţia materialelor extrase depăşeşte 650 000 m3. Dezvoltarea 
acestei ramuri s-a materializat în cincinalul 1966—1970 prin 
lărgirea capacităţii fabricii de cărămizi de la Dornești, prin 
construirea poligonului de prefabricate a panourilor pentru con- 
strucţii de locuinţe la Suceava, prin utilarea modernă a balas- 
tierai de la Dolhasca, măsuri care au dus în 1972 la obţinerea 
unei producţii de peste 12 milioane bucăţi cărămizi şi blocuri 
ceramice, 500 000 de cahle teracotă, peste 27 000 t var gras, 
2 000 m: prefabricate din beton armat etc. În 1972 a fost pusă 
în funcţiune, la Suceava, o fabrică de sticlărie ambalaj, iar 
pentru nevoile economiei în cincinalui 1971—1975 va începe, 
la Fălticeni, construirea unei noi fabrici de stielărie pentru 
menaj. 


Industria de exploatare și prelucrare a lemnului are vechi 
tradiţii în economia judeţeană. Ca pondere industrială ocupă 
locul întîi în judeţ cu 30,7% (în 1971) şi participă cu 10% la 
producţia globală industrială de ramură. ,,Tara de Sus” este 
cunoscută ca avînd cel mai mare fond forestier, ocupînd locul 
întîi pe ţară cu 456 726 ha (53,2% din suprafaţa judeţului). 
Acesta este repartizat, pe specii, după cum urmează: 77,7% 
rășinoase, ocupînd jumătatea vestică a județului, 14,2% fag, 
răspîndit în regiunea montană joasă, în Subcarpaţi şi în regiu- 
nile mai înalte din Podişul Sucevei, 1,3% stejar şi gorun şi 


6,8% diverse alte foioase. Administrativ, fondul forestier 


este repartizat unui număr de 23 de ocoale silvice. După vîrstă, 
pădurile tinere dețin 37% din suprafaţă, lemnul între 40 și 
80 de ani — 30%, iar cel de peste 80 de ani — 33%. Deci 


„există şi pe mai departe posibilități de a se valorifica la o cotă 

superioară aurul verde al județului. Exploatarea nemiloasă 
desfăşurată de-a lungul deceniilor, precum şi unele calamități 
naturale (doborituri de vînt) au mobilizat pe cei peste 1 800 
de lucrători din sectorul silvic la o vastă campanie de împădu- 
rire și protecţie a pădurilor. Măsurile impuse pentru refacerea 

fondului forestier au făcut ca în cincinalul 1966—1970 să fie 
împădurite 22 667 ha, adică practic întreaga suprafață de 
păduri exploatată în cincinal; pentru ridicarea productivităţii 
fondului forestier se vor extinde speciile cu dezvoltare rapidă 
atît în regiunea submontană, cît şi în Podişul Sucevei (lariţă, brad 
Douglas, pin, plop euro-canadian etc.). Totodată, în ultimii ani, 
ocoalele silvice împreună cu întreprinderile de specialitate 
valorifică fructele de pădure (afine, zmeură, mure), căutate pe 
piaţa internă și la export. 

Exploatarea lemnului, pînă în 1948, era concentrată în 
locurile uşor accesibile, ramura principală constituind-o indus- 
tria cherestelei. Răspîndite pe cursurile superioare ale Sucevei, 
Moldovei şi Bistriţei, cele 80 de ferăstraie şi fabrici aveau o 
capacitate mică de producţie şi un număr redus de muncitori. 
Mai existau încă 7 fabrici de mobilă sau de alte produse de lemn, 
de asemenea cu producție scăzută. 

În anii construcţiei socialiste, industria de prelucrare a 
lemnului s-a transformat fundamental. În primul rînd s-a 
trecut la o nouă repartiție a gurilor de exploatare în vederea 
echilibrării acestora pe bazine, astăzi existind o pondere aproape 
egală în exploatările din bazinul Bistriţei şi cel al Moldovei. 
S-a trecut apoi la exploatarea şi transportul mecanizat al 
masei lemnoase, fapt care a făcut să crească productivitatea 
muncii, iar în al treilea rînd s-a depășit faza industrială a fabrică- 
rii cherestelei, trecindu-se pe scară largă la industrializarea 
superioară a lemnului, etapă care solicită concentrarea produc- 
ţiei şi a forței de muncă în unităţi cu capacităţi sporite, de mare 
productivitate și eficiență economică. Vechile fabrici de cheres- 
tea au fost concentrate fie în centre puternice, cum sînt Moldovi- 
ţa, Iacobeni, Putna, Vama, Falcău, Gura Humorului, Frasin 
pentru rășinoase și Fălticeni, Rişca etc. pentru fag, fie în mari 
combinate, ca cel de la Vatra Dornei (înființat în 1952), cel 
de la Fălticeni (în 1957), unităţi care la finele cincinalului trecut 
fabricau 954 070 m? cherestea, situînd, judeţul Suceava pe pri- 
mul loc în ţară la acest produs, mult mai mult față de producţia, 
altor județe. Unităţilor de valorificare superioară a lemnu- 
lui, Combinatul de prelucrare a lemnului (C.P.L.), înfiinţat 
în 1959, Fabrica de mobilă Rădăuţi (1961), li s-au adăugat 

în cincinalul 1966—1970 alte premiere industriale, ca : fabrica, 
de mobilă Cimpulung Moldovenesc, fabrica de înnobilare a 
plăcilor fibrolemnoase din cadrul C.P.L. Suceava, Fabrica 
de plăci din așchii de lemn (PAL) Fălticeni (1971), încît astăzi 
valoarea produselor obţinute dintr-un m3 masă lemnoasă a 
crescut; cu peste 50%, producţia de mobilă a sporit de 1,3 ori 
(capacitatea anuală a fabricilor de mobilă fiind de 60 000 de 
garnituri), iar produsele unităţilor aparţinînd C.P.L. Suceava 
(mobilă, plăci fibrolemnoase melaminate, placaj, binale etc.) 
sint cunoscute şi apreciate în 19 ţări din patru continente. 


În noul cincinal, ţinînd cont de specificul industrial al 


- judeţului sub aspectul materiilor prime, industria lemnului va 


ocupa în continuare primul loc (39,3% din producţia globală, 
industrială), înregistrîndu-se o creştere a productivității muncii 
de peste 28% pe seama valorificării superioare a masei lemnoase, 
prin intrarea în producţia de serie a noi repere, prin creşterea, 
capacităţii de producţie, prin generalizarea în unităţile indus- 
triale a schimbului doi şi extinderea schimbului trei. 


Industria ușoară deţine 13,5% din producţia industrială, 
a judeţului. 

Industria textilă, subramură importantă a industriei ușoare a 
judeţului Suceava, deţine 9,2% (1971) din producţia industrială. 
Folosindu-se din plin materia primă existentă, pe teritoriul 
judeţului sînt astăzi patru topitorii de in şi cînepă (Vereşti, Su- 
ceava, Dorneşti, Cornu Luncii), care asigură cea mai mare parte 
a materiei prime necesare Filaturii de in şi cînepă din Fălticeni. 
Construită în 1951, filatura din Fălticeni este cea mai mare 
unitate de acest fel din țară, avînd o capacitate anuală de peste 
29 000 t fire de in și cînepă. Reutilată cu maşini noi, dotată în 
1967 cu o linie modernă pentru filarea firelor subţiri, filatura 
produce, pe lîngă firele de in și cînepă, fire de in în amestece 


„cu fibre metalice, aţă cizmărească şi fire de furtun, fiind unicul 

furnizor al acestor articole pe piaţa internă. Anul 1969 marchea- 
ză punerea în funcțiune a unui nou obiectiv al industriei textile, 
Fabrica de tricotaje ,„Zimbrul””, ridicată pe platforma industrială, 
din vestul orașului Suceava (fig. 29). De la 16,7 milioane bucăţi 
tricotaje de bumbac în 1969, fabrica produce astăzi peste 27,4 

Fig. 29. — Fabrica de tricotaje de bumbac ,,Zimbrul”” din Suceava 
(foto I. Mindrescu). 


milioane bucăţi tricotaje în 52 de sortimente. Aici lucrează 
peste 3 000 de salariaţi, din care 80%, femei a căror medie de 
vîrstă este de 22 de ani. Dezvoltarea în actualul cincinal a 
acestei ramuri va trebui să răspundă mai mult cerinței de 
echilibrare a forţei de muncă bărbătești cu plusul de braţe 
de muncă existent încă în rîndul femeilor. Astfel, în anul 1972 
a început construirea filaturii din Cîmpulung Moldovenesc 
şi s-a amenajat Fabrica de tricotaje din Siret, iar pînă la finele 
cincinalului va fi dată în funcţiune Filatura de bumbac de la 
Gura Humorului și Fabrica de tricotaje din lină de la Rădăuţi. 115 

Industria pielăriei și încălțămintei este reprezentată de 
Fabrica „,Străduinţa” din Suceava, unitate care la finele anului 
1971 a sărbătorit 90 de ani de existenţă. În anii socialismului, 
această fabrică a fost complet reutilată, mărindu-i-se capacita- 
tea, încît, astăzi, într-o singură zi realizează producţia anului 
1949. Intrarea în producţie, în 1966, a celor două linii tehnolo- 
gice de fabricare a încălțămintei vulcanizate a însemnat un pas 
înainte în atingerea unor parametri superiori în producţie. Dacă 
în anii 1948—1949 s-au realizat doar două modele de încălță- 
minte, în cincinalul trecut numărul sortimentelor s-a ridicat 
la 16, diversificarea producției ducînd la finele anului 1972 la o 
producţie de aproape 2,7 milioane perechi, o parte din produse 
fiind cunoscute în 10 ţări ale lumii. | 


Industria alimentară reprezintă cea mai veche şi mai dezvol- 
tată ramură industrială a judeţului. Ea oglindește preocupările 
tradiționale ale locuitorilor, care se disting ca buni crescători 
de vite şi pricepuţi agricultori, oameni capabili să asigure 
industriei alimentare materii prime din belşug. La finele anului 
1971, industria alimentară deţinea 24,7%, din volumul produc- 
ției industriale a judeţului, situîndu-se pe locul al doilea după 
industria lemnului, urmînd constant aceeași pondere pe tot 
parcursul cincinalului 1971—1975. În anii socialismului au 
luat ființă noi subramuri ale industriei alimentare, ca industria 
laptelui, industria frigorifică, industria conservelor de legume, 
fructe şi carne, s-au lărgit mult capacităţile vechi, s-au diversifi- 
cat produsele în funcţie de cerințele pieţii interne şi externe. 

Industria cărnii şi a conservelor de carne, reprezentată de 
Întreprinderea de industrializarea cărnii de la Suceava (Burdu- 
jeni), care este utilată cu cele mai moderne maşini și agregate 
(o nouă sală de tranşare şi de prelucrare a cărnii de bovine, 
instalație de tip Cryovac etc.), şi-a dublat producţia faţă de 


anul 1950. Prin extinderea abatorului, în 1970, producţia de 


carne şi preparate de carne s-a ridicat la 40 000 de tone anual. 
În 1971, în cea mai nouă zonă industrială a municipiului Suceava, 
Scheia, s-a construit Fabrica de conserve şi semiconserve de 
carne, cu o capacitate de 4 200 t anual. O mare parte din pro- 


https://biblioteca-digitala.ro 


ECONOMIA 





Fig. 30. — Fabrica de conserve de lapte ,, Rarăul” din Cimpulung Moldovenesc 
(foto I. Miîndrescu). 


dusele semipreparate și din conservele de carne iau drumul 
exportului în mai multe ţări ale Europei. Ca urmare a rezultate- 
lor deosebite obţinute în îndeplinirea şi depăşirea tuturor 
indicilor de plan pe 1972, Întreprinderea de industrializarea 
cărnii Suceava a primit Ordinul Muncii clasa a III-a. 


Industria laptelui și a produselor lactate este o subramură 
care, prin succesele înregistrate ca urmare a valorificării su- 
perioare a laptelui, ocupă locul întîi pe ţară în producţia pe 
ramură. Fabrica de lapte praf ,,Rarăul” din Cîmpulung Moldove- 
nesc (fig. 30), dată în funcţiune în 1961, are o producţie de 
peste 3 000 de tone lapte praf anual şi 910. tone unt, produse 

apreciate în întreaga ţară, competitive pe plan internaţional. 
Întreprinderea pentru industrializarea laptelui Vatra Dornei, 
cu mai multe secţii răşpîndite în comunele din Ţara Dornelor 
(Panaci, Dorna Arini, Șaru Dornei, Dorna Candrenilor), este 
binecunoscută în ţară şi peste hotare pentru brînzeturi, dar 
mai ales pentru produsul ,,Schweizer de Dorna”. 


Industria conservelor de fructe şi legume este cunoscută 
prin gama largă a produselor celor două unităţi de la Suceava 
şi Fălticeni, cărora în cincinalul trecut li s-au adus serioase 
înnoiri prin sporirea capacităţilor de producţie şi prin diversifi- 
carea produselor semiconservate şi conservate (compoturi, 
dulceţuri, gemuri etc.), avînd astăzi o producţie anuală de peste 
11 000 t. 


Industria morăritului este bine reprezentată atit prin 
morile ţărăneşti răspiîndite mai în toate comunele din zona 
de podiş, cît şi prin morile sistematice de mare capacitate de la 
Suceava, Rădăuţi, Dorneşti; de asemeni printr-o modernă 
fabrică de piine la Suceava, cu capacitatea de 30 de tone piine 
pe zi. În judeţ mai există o fabrică de amidon la Hănţeşti 
(comuna Adiîncata), amplasată într-o largă zonă de cultură a 
cartofului, o fabrică de spirt la Rădăuţi şi una de bere la Solca. 
În prezent este în construcţie o fabrică de bere la Suceava, 
iar pînă la sfîrșitul cincinalului 1971 —1975 se va începe construc- 
ţia unei mari fabrici de produse lactate la Suceava, menţinîn- 
du-se şi pe mai departe un ritm susținut de dezvoltare al acestui 
sector care asigură cu produse alimentare nevoile de aprovizio- 
nare a populaţiei județului şi a întregii ţări, a altor ramuri 
industriale şi a exportului. 


Industria locală, concentrată în şase unităţi, deţine astăzi 
10,4%, din producţia globală industrială a judeţului. Acordîn- 
du-se o atenție sporită valorificării intensive a resurselor 
naturale existente în judeţ, s-a ajuns ca în 1972 să se realizeze 
o gamă largă de sortimente, producţia industrială fiind cu 72,8% 
mai mare ca în 1965. Lemnul, rocile, deşeurile de mase plastice 
şi textile etc. sînt cîteva din materiile prime ale acestei industrii, 
la care se adaugă extracția și valorificarea turbei, îmbutelierea 
apelor minerale, producerea unor piese de schimb în vederea 

autodotării şi cooperării cu alte unități din industria republica- 
nă etc. Fabrica mixtă „Cheile Dornei” din Vatra Dornei îm- 
buteliază anual de la izvoarele Poiana Negrii, Șaru Dornei, 
Poiana Coşnei şi Poiana Vinului peste 20,5 milioane litri apă 
minerală, deosebit de eficientă în tratarea diverselor afecţiuni 
cardiace şi gastrointestinale. 

În cincinalul 1971—1975, ponderea industriei locale se 
va menţine la 10,2% din producţia industrială a judeţului prin 
diversificarea produselor, prin evidenţierea şi valorificarea unor 
noi rezerve de creştere a producţiei şi productivităţii muncii, 
prin răspunderea promptă la nevoile altor ramuri industriale 
şi la cerințele consumului intern și extern. 

Cooperaţia meșteşugyărească a preluat pe scară largă vechile 
preocupări ale localnicilor, perpetuînd bogatele tradiţii folelo- 
rice din bazinele Sucevei, Moldovei şi Bistriţei, tradiţii materiali- 
zate prin producţia de ceramică neagră, ţesături şi covoare, 
cojocărie, împletituri etc. 


Agricultura 


Agricultura, a doua ramură de bază a economiei judeţului 
după pondere şi importanță, participă cu peste o pătrime 
(28,3%) la produsul global, între producția vegetală (59,2%) şi 
cea animală (49,8%) fiind un raport aproape egal. 

Pe ansamblul economiei naţionale, judeţul Suceava deţine 
2,4% din suprafaţa agricolă a ţării şi, respectiv, 2% din cea ara- 
bilă, precum şi 3,0% din producţia globală agricolă, cele mai 
întinse terenuri cultivate situindu-se în partea estică a judeţului 
(Podişul Sucevei). 


Beneficiind de condiţii naturale favorabile, agricultura 
s-a putut dezvolta intens și multilateral numai odată cu 
încheierea procesului de cooperativizare. Organizarea agricultu- 
rii pe baze, socialiste a necesitat investiții substanţiale din 
partea statului, dotarea cu tractoare şi maşini agricole, chimi- 
zare, îmbunătăţiri funciare şi ameliorări, irigații, cadre cu 
pregătire superioară şi medie, o vastă activitate de cercetare 

pusă în slujba sporirii producţiei vegetale şi animale. Toţi 
aceşti factori au mobilizat țărănimea muncitoare la realizarea, 
unor indici sporiţi în cultura plantelor şi creşterea animalelor, 
au determinat transformări serioase în conștiința oamenilor, 
în pregătirea lor profesională. Investiţiile acordate agriculturii 
judeţului (peste 701 milioane lei în perioada 1966—1970, din 
care peste 203 milioane fonduri ale C.A.P. şi credite pe termen 
lung) au dus la consolidarea tinerelor unități cooperatiste, la 
dezvoltarea unor ferme agricole și zootehnice de mare pro- 
ductivitate. 

Judeţul dispune de o bază tehnică importantă atît în ceea 
ce priveşte numărul mașinilor agricole, cît şi diversitatea lor. 
Astfel, la finele anului 1971 au lucrat pe ogoarele judeţului 
1 961 de tractoare fizice, cu 568 mai multe ca în 1965 (fig. 31). 
Cincinalul trecut a adus în plus 264 de mașini pentru plantarea 
cartofilor, 136 de tractoare pentru lucrări în legumicultură şi 
terenuri în pantă, 182 de combine pentru păioase, peste 200 de 
mașini diferite pentru împrăgiat îngrășăminte chimice. Aceste 
dotări, care au mărit parcul de tractoare și maşini agricole 
existente, au permis lărgirea mecanizării lucrărilor şi, ţotodată, 
eliberarea forței de muncă fizică necesară industriei sucevene 
în plină dezvoltare. Astfel, în 1971 reveneau 80 ha teren arabil 
pentru un tractor în C.A.P. şi 33 ha în L.A.S. față de 109 și, 
respectiv, 47 ha în anul 1966. Amplificînd efectul pozitiv al 
prelucrării solului, îngrășămintele chimice au contribuit la 
sporirea producţiei agricole, dind posibilitatea utilizării unor 
hibrizi şi soiuri intensive. Cantitatea de îngrăşăminte chimice 
a crescut cu 40,6%, încît în 1970 reveneau în medie 353 kg la 
hectar faţă de 251 kg în 1965. Erbicizarea a devenit o preocu- 
pare curentă a unităților agricole. Numai în 1970, suprafaţa 
erbicizată a fost cu 89%, mai mare ca în 1966, ceea ce reprezenta 
un plus de 2 451 ha. Dacă la acestea mai adăugăm intensificarea 
combaterii bolilor şi dăunătorilor cu ajutorul aviaţiei (peste 


"105 000 ha) şi măsurile fitosanitare de protecție a pomilor 


fructiferi (anual aproape 5 milioane bucăţi), ne putem imagina 
o vastă campanie de folosire a chimizării în scopul sporirii 
producţiei agricole. La finele anului 1970, suprafaţa irigată era 
de 6 037 ha faţă de 829 ha în 1965, respectiv o creștere de peste 

Fig. 31. — Brigadă de tractoare de la S.M.A. Iacobești (foto 1. Mîndrescu). 


7 ori. Concomitent, în cincinalul trecut s-au executat lucrări 
de desecare pe 7 400 ha şi de combatere a eroziunii solului pe 
9 951 ha. Conducerea științifică efectivă a agriculturii judeţului 
revine celor 468 de specialişti cu studii superioare, față de cei 
298 cîţi lucrau în 1965, sprijiniți îndeaproape de cercetătorii 
Staţiunii de cercetări agricole de la Suceava și Staţiunii experi- 
mentale pomicole de la Fălticeni. 

Proprietatea agricolă socialistă aparţine celor 4 I.A.S.-uri 
(5,2% 'din întreaga suprafață agricolă), cu 9 ferme vegetale 
şi 12 ferme zootehnice, care deţin 5,2 din întreaga suprafaţă 
agricolă, apoi unui trust de maşini agricole și tractoare, cu mai 
multe subunități pe raza judeţului, precum şi celor 95 de 

Fig. 33. — Repartiția terenu- 
rilor pe folosințe. 
1, Fond forestier; 2, păşuni; 3, fi- 
neţe; 4, arabil; 5, livezi: 6, construc- 
ţii, drumuri; 7, neproductiv. 





C.A.P-uri (83,9% din suprafaţa agricolă a judeţului). Gospo- 
dăriile agricole individuale reprezintă un procent redus (9,0%), 
fiind situate numai în zona montană. 


Structura terenurilor. Condiţiile naturale de relief, sol 
şi climă explică repartiţia pe folosințe a teritoriului judeţului 
Suceava (fig. 32). Se detaşează net două regiuni naturale 
distincte, zona de munte şi zona de deal, în cadrul cărora 
cele 855 500 ha sînt repartizate astfel: păduri 455 726 ha 
(53,2%), păşuni 82 207 ha (9,5%), fineţe 73557 ha (8,7%) 
teren arabil 191 535 ha (22,4%), livezi 7 837 ha (0,9%), vii 47 ha; 
terenuri inundabile, ape, terenuri neprcductive 22 524 ha, 
(2,7%), căi de comunicaţie, intravilan 21 067 ha (2,6%) (fig.33). 

Judeţul are un pronunţat caracter forestier, cu deosebire 
în zona muntoasă. Terenul arabil aparţine zonei deluroase. 
Păşunile și fineţele au o largă răspîndire, mai ales la munte, 
ca pășuni submontane, cu o mare productivitate demasă 
verde, fapt ce denotă potenţialul zootehnic ridicat al judeţului 
Suceava. 

„Zona de păduri şi zona de teren agricol se suprapune celor 
două unităţi naturale, muntele şi podişul, contactul fiind 
brusc. Se mai detaşează o mică dar valoroasă zonă pomicolă 
pe valea Şomuzului. 

Fig. 32. — Harta repartiţiei terenurilor pe folosințe. 


1 Păduri; 2, pășuni; 3, finețe; 4, teren arabil; 5, alte 7, limita zonei pomicole (suprafaţa de teren a fiecărei 
terenuri ; 6, limita între zona forestieră şi zona de cîmp ; comune este redată prin cercuri proporționale). 

Comunele de munte au terenuri foarte întinse spre deose- 
bire de cele de deal, cu suprafețe mult mai mici. Comunele din 
zona arabilă au terenuri care depăşesc 5 000 ha suprafaţă, pe 
cînd comunele din zona de munte rar coboară sub 7 000 ha. 

În ceea ce priveşte folosinţa terenurilor, suprafața agricolă 
(41,5%, din suprafața judeţului) este distribuită astfel: teren 
arabil — 54,0%, păşuni şi fineţe — 44,0%, livezi şi vii — 2,0%. 


Cultura plantelor. Culturile cerealiere deţineau în anul 
1970 primul loc în economia agricolă a judeţului, ocupînd 
38 534-ha, adică 46,2% din suprafaţa arabilă (tabelul nr. 8). 

Cultura grîului ocupă 38% din suprafaţa cultivată 
cu cereale (33 738 ha), fiind răspîndită mai mult în partea cen- 
trală şi sudică a Podișului Sucevei. La recomandarea Staţiunii 
de cercetări agricole Suceava s-au experimentat şi introdus cu 
succes în cultură pe 80% din suprafață soiurile Bezostaia 1 și 
Bucureşti 1, astfel încît producția medie la ha a fost, în 1971, 
de peste 1 800 kg, cu toate condiţiile climaterice nefavorabile. 

Porumbul ocupă ca suprafață primul loc (41 405 ha 
sau 44,2% din terenurile arabile), principalul producător 
fiind O.A.P-urile (66% din producţie). Suprafeţele cultivate 
sint răspîndite în Podişul Sucevei şi în mai mică măsură pe 
văile rîurilor din regiunea montană. În anul 1971 s-a obţi- 
nut o producţie totală de 80622 tone, adică o medie de 
1940 kg/ha, folosindu-se pe întreaga suprafață cultivată hi- 
brizi dubli din grupele 90 (98 şi 99) şi 100 (101). 

În cultura griului şi a porumbului se practică cu succes 
rotația. Celelalte culturi (orz, ovăz, secară) ocupă împreună 
15% din suprafaţa cultivată cu cereale. : 

Leguminoasele (fasolea și mazărea) ocupă o 
suprafaţă redusă, fiind mai răspîndite în culturile intercalate. 
Producţia de fasole şi mazăre s-a ridicat la finele anului 1971 
la 2 267 t, fiind folosită în alimentaţia curentă sau ca materie 
primă la Fabrica de conserve din Suceava. 

Culturile de plante industriale sint reprezentate în primul 
rînd prin plantele textile (5 209 ha sau 2,6%), care sînt cultivate 
de O.A.P.-uri şi de gospodăriile individuale, îndeosebi pe valea 
Sucevei, Siretului şi a Moldovei. 

Inul de fuior este răspîndit pe cea mai mare parte 
din suprafaţa cultivată cu plante textile, respectiv pe 4 235 ha, 
înregistrînd o producţie de 5 917 t (2 300 kg/ha), situînd judeţul 
Suceava pe locul trei pe ţară. Aşa se și explică prezenţa topitori- 
ilor de in şi cînepă amplasate în cele mai intensive zone de cul- 
tură a inului, cît şi cea mai mare filatură de in şi cînepă din 
ţară. 

Cultura sfeclei de zahăr (4005 ha), cu o pro- 
ducţie totală de 102 178 t în 1971, se practică mai ales în C.A.P.- 
uri (97%). Suprafeţele cele mai intens cultivate se află în unită- 
țile de pe văile Siretului şi Sucevei, în imediata apropiere a 
fabricii de zahăr de la Bucecea (judeţul Botoşani). 

Cultura cartofului ocupă o suprafaţă de 39 786 
ha (20,7% din arabil), judeţul Suceava situîndu-se pe primul 
loc în ţară (suprafaţa este de aproape 2 ori mai mare decit cea 
cultivată cu cartofi din judeţele Braşov, Covasna și Harghita). 
Introducîndu-se treptat în cultură, pe lingă soiul Mercur, şi 
soiurile semitimpuriu Urgenta, cel timpuriu Ostara și cel semi- 
tîrziu Dâsir6, în toamna anului 1971 s-a obţinut o producţie 
totală de 700 116 t de cartofi, judeţul celasîndu-se pe primul loc 
în ţară. La realizarea unei asemenea producţii, pe primele locuri 
s-au situat C.A.P. Chilişeni (38 181 kg/ha) și Reuseni (32 516 kg/ 
ha) din valea Sucevei (fig. 34), Moara (31 528 kg/ha), Dumbră- 
veni, Ipotești, Bosanci, I.A.S. Suceava (26 030 kg/ha), precum 
şi Staţiunea experimentală agricolă Suceava (28 600 kg/ha), 
judeţul fiind și în viitor un mare producător, avînd, cele mai 
propice condiţii pedoclimatice pentru cultura intensivă a cartofu- 
lui. Cu asemenea producţii a fost posibil să se livreze la fondul 
centralizat al statului, în 1970, 129 000 de tone de cartofi, 
cu o creştere de 66,7% faţă de 1965. 

Legumicultura este strîns legată de nevoile de consum ale 
populaţiei și de cerinţele industriei alimentare. Faţă de 1965, 
suprafeţele destinate culturii legumelor au crescut cu 1 068 ha, 
dezvoltindu-se sectoare puternice atît în zona periurbană a 
oraşelor Suceava (C.A.P. Dumbrăveni, Salcea, Vereşti) şi 
Fălticeni (C.A.P. Fălticeni și Fintina Mare), cît şi în unităţile 
de pe valea Siretului. Producţii mari s-au obținut la ceapă 

Fig. 34. — Sortarea cartofilor la C.A.P. Reuseni (foto 1. Mindrescu). 


(5 140 kg/ha) şi la varză (18 250 kg/ha). În cultura legumelor 
sînt binecunoscuţi în întreaga ţară castraveţii de Rădăuţi. 

Plantele de nutreţ constituie o a doua sursă importantă 
de hrană pentru animale. Ele totalizează 43 199 ha (22,5% din 
suprafața arabilă), din care 25 294 ha sint cultivate cu plante 
perene pentru fin, 12 632 ha cu trifoi, 1518 ha cu borceag și 
7266 ha cu porumb siloz. Rezervarea în ultimii ani a unor 
terenuri, în care peste 50% din suprafațe sint cultivate cu 
plante leguminoase bogate în proteine, a asigurat un spor de 
furaje necesar dezvoltării sectorului zootehnic. 

. Pomicultura este o subramură de tradiţie în cadrul judeţu- 
lui Suceava. Astfel, din timpuri îndepărtate se cunose aici 

Tabelul nr. 8 


Suprafaţa cultivată şi producţia vegetală în anii 1965 şi 1970* 










































































Suprafaţa | Producţia R 
per i 1965 1970 
| z medie medie 
1965 1970 | totală: | aha | ei | dă ma 
chintale one | chintale 
Cereale pentru 
boabe (total), 105 154 88 534 157 281 — 110 198 — 
din care : i | 
griu 40 545 33 738 59 788 114,8 35 019 10,4 
__ secară 3880 | 2422 | 5897 | 15,2 1 753 7,2 
orz și orzoaică ră 690 4879 | 4 951 | 10,6 _ 5123 10,5 
| | = SII 
ovăz 4 985 6035 | 3 553 Zid 3 695 6,1 
za | - | 
porumb 50 818 41 405 | 83 017 | 16,3 64 569 15,6 
Leguminoase | | 
pentru boabe | 3 237 2 069 | 4 540 — 2 250 — 
Plante textile | | | 
(total), | 4 503 | 5290 | — — | — — 
din care: | | | 
| | 
in pentru fuior | 3 664 4235 | 7 841 21,4 | 5 917 14,0 
cinepă pentru | | | | 
fuior | 839 |  974'| 2739 32,7 | 2237 23,0 
Plante uleioase .1 000 | 740 931 | — 290 — 
Sfeclă de zahăr | 5 030 | 4 005 75 493 150,1 75 251 187,9 
Cartofi 32 568 | 39 786 | 314930 | 96,4 | 380 083 95,4 
Plante de nutreţ,| 32613 | 43199 — — — — 
din care: | 
„porumb pentru! | | | | 
însilozare 3 752 | 7 266 45 857 122,2 | 57079 717,9 
| | 
perene vechi și | | 
noi pentru fin 19658 | 25294 | 63661 — 71 381 — 











* Anuarul statistic al Republicii Socialiste România 1971. 

merele de Rădășeni. Transformarea socialistă a agriculturii 
a permis extinderea suprafeţelor cultivate cu pomi fructiferi 
atit în bazinul amintit, cît şi în alte zone pedoclimatice favora- 
bile. Sint cunoscute localităţile Preuteşti, Rădășeni, Fălticeni, 
Vultureşti, Horodniceni, Buneșşti ete., în primul rind pentru 
cultura mărului, apoi a părului, cireşului, vişinului şi prunului. 
Suprafaţa cultivată cu pomi fructiferi ocupa în 1970 — 
7 837 ha, adică 2%, din suprafaţa agricolă, din care 474 ha erau 
livezi intensive (în 1965 asemenea livezi existau doar pe 28 ha). 
Cea mai mare întindere o au livezile din cadrul unor C.A.P.- 
uri, precum şi cele aparţinind Staţiunii experimentale pomicole 
Fălticeni. Aici s-a creat şi omologat în 1968 un nou soi de prun, 
„Tuleul dulce”, cu productivitate ridicată şi însușiri superioare 
pentru deshidratare şi industrializare ; totodată s-au ameliorat 
unele soiuri de meri și peri. Pentru ridicarea producţiei pomicole, 
în sectorul socialist au fost repartizate în cincinalul 1966— 
1970 54 de tractoare pentru terenuri înclinate, 28 de mașini 
de stropit pomi, de săpat gropi etc., amenajindu-se totodată 
livezi pe rod, pe pantele altădată supuse degradării torențiale. 
Ca urmare a intensificării culturii celor peste 2,1 milioane pomi 
fructiferi (în 1971), în cincinalul 1966—1970 producţia totală, 
de fructe a fost de 162 500t; în 1971 s-au obţinut 13 538 tde 
mere (locul cinci pe ţară), 3 921 t de pere (locul doi pe ţară), 
apoi 4 645 t de prune, 1 365 t de cireşe şi vişine ete. 


Creşterea animalelor joacă un rol deosebit în economia 
judeţului. Ocupaţia de bază a locuitorilor din trecut este cu- 
noscută în zona montană încă de pe timpul „,descălecatului”. 
Despre stinile de oi de pe Rarău și Giumalău sau despre 
conflictele celor din „ocolul? Cimpulungului cu bistriţenii 
pentru păşunile din Ţara Dornelor şi Suhard sint suficiente 
documente scrise (Balan T., 1960). Vitele, oile, brinzetu- 
rile, pieile constituiau pentru muntenii din obeine mijloacele 
unui schimb activ cu transilvănenii și oamenii de la şes. Această 
îndeletnicire se păstrează parţial şi astăzi. 


Numeric, cele mai multe sint ovinele, apoi taurinele, porei- 
nele și cabalinele. Creșterea continuă a numărului de animale 
corespunde solicitărilor de produse pe piaţa internă şi externă. 

Aceasta s-a putut realiza însă numai prin dezvoltarea bazei 
tehnico-materiale a zootehniei, concentrarea ei: în unităţi 
specializate, folosirea rațională a furajelor şi nutreţurilor 
concentrate, asigurarea unei tot mai bune asistențe sanitar- 
veterinare. Prin investiţiile acordate zootehniei s-au dat în 
producţie mari și moderne complexe zootehnice. În 1966, la 
Suceava s-a dat în funcţiune Complexul avicol (capacitate 
1,2 milioane păsări), în 1967, la Rădăuţi, îngrăşătoria de taurine 
(6 000capete/an), în 1970, Complexul zootehnic Vereşti (capaci- 
tate 150 000 capete poreine/an), alături de care s-a construit, 
în 1971, Fabrica de nutrețuri concentrate, cu capacitatea de 
200 000 tone furaje/an. i 

În sectorul cooperatist, în perioada 1966—1970, au fost 
construite 35 de grajduri pentru vaci și tineret taurin, cu o 
capacitate de circa 3 500 de locuri, şi 30 de saivane, cu posibili- 
tatea de a adăposti 25 000 de oi. Acest complex de măsuri a 
ridicat judeţul Suceava pe primul loc în ţară în ceea ce priveşte 
numărul de taurine (în 1972 —253 900 de capete, din care 112 200 
vaci cu lapte), revenind 73,3 capete/100 ha teren arabil, densi- 
tate ce depășește cu mult media pe ţară (39,1 capete/100 ha). 
Producţia de lapte la finele anului 1971 a fost de 1818200 hl, 
situînd judeţul Suceava pe locul întîi pe ţară. Rasele mai răspîn- 
dite sînt Pinzgau și Siemental. 

Creșterea ovinelor este răspîndită pe întreaga suprafaţă 
a județului, cu precădere în zona muntoasă, unde densitatea 
lor este mai mare (fig. 35), totalizind 298 900 de capete (1972). 
Producţia de lapte a fost de 92 000 hl, iar cea de lină de 
463 t. Rasele mai importante sînt Ţurcana şi Ţigaia. 

Poreinele ocupă numeric locul trei, cu un efectiv total de 
238 700 de capete, cu 49,3% mai mult în 1972 tață de 1966. 
Din acest efectiv, 8,5%, sînt scroafe de prăsilă, ponderea cea 
mai mare revenind I.A.S.-urilor (fig. 36), care deţin şi numărul 
maxim absolut pe ţară la suta de hectare teren arabil (1002,7 
capete). Rasele principale sînt Marele Alb, Landrace, Hampshire, 
precum şi metiştii Duroc, Cornwall, Pietrain. 

Creșterea cabalinelor constituia în trecut o preocupare 
de seamă a locuitorilor acestor ţinuturi. Astăzi există la Rădăuți 
o herghelie de prăsilă, iar la Lucina o secție a acesteia, care 

Fig. 35. — Păstorit în Obcina Feredeului (foto 1. Mindrescu). 


se ocupă cu creşterea şi selecționarea cailor, în mod deosebit 
a calului huţul. Ă 

Creșterea păsărilor se face întensiv în unele unități special 
construite sau în C.A.P.-uri. În moderna unitate avicolă din 
Suceava, în 1970, s-au obţinut rezultate deosebite, producţia 
de carne fiind de 1 349 000 kg. De la cele 1,2 milioane păsări 
(1 ianuarie 1972) s-au obţinut circa 91 milioane ouă. 


“Apicultura, îndeletnicire străveche, găseşte condiţii favora- 
bile de dezvoltare pe întinsele fineţe şi cîmpuri cultivate 


https://biblioteca-digitala.ro 


ECONOMIA 


129 


D. PAULENCU 





130 


Fig. 36. — Întreprinderea de stat pentru creșterea și industrializarea porcinelor 
Verești (foto D. Vinţilă). 


cu plante furajere. Sint înregistrate astăzi un număr de peste 
20 200 de familii, care dau anual circa 135 000 kg de miere și 
5 500 kg de ceară. 

Vânătoarea şi pescuitul şi-au găsit din totdeauna condiţii 
prielnice, datorită varietăţii formelor de relief, desimii rețelei 
hidrografice, gradului mare de împădurire a suprafeței județu- 
lui. Suceava deţine cel mai mare fond de vînătoare din ţară, 
obţinînd de fiecare dată numeroase premii internaţionale la 
trofee de cerb, căprior, urs, mistreţ, ris etc., animale care 
populează Munţii Bistriţei, Rarăul şi Giumalăul, Călimanul, 
Suhardul şi obeinele. Numai la expoziţia de vînătoare de la, 
Budapesta (1971), din cele 499 de medalii de aur obţinute 
de ţara noastră, trofeelor judeţului Suceava le-au revenit 64, 
rezultate deosebite obţinîndu-se şi în 1973 la Torino. În podiș 

se vînează, pe lingă unele răpitoare, iepurele şi în ultima vreme 
fazanul (Pătrăuți). Judeţul participă cu peste 18% la planul 
de carne de vînat pe ţară. 

Rîurile judeţului oferă condiţii deosebit de favorabile 
pentru pescuit. În apele de munte, locul principal îl ocupă 
păstrăvul şi lipanul, iar în cele de podiș cleanul, mreana, cra- 
pul, avatul, ştiuca. Pentru repopularea apelor Bistriţei, Mol- 
dovei şi Sucevei cu peşte, există astăzi două păstrăvării, una 
la Valea Putnei şi cealaltă la Prisaca Dornei, ultima dată în 
exploatare după 1965. De asemenea, pentru pescuitul sportiv 
există un fond lacustru corespunzător, cu o suprafață de peste 
220 ha, precum şi iazuri şi amenajări pentru creşterea intensivă 
a crapului în regiunea de podiş (pe Şomuzul Mare, Şomuzul 
Mic). 

- 

Potrivit legilor obiective de dezvoltare echilibrată a eco- 
nomiei judeţului, noul plan cincinal prevede măsuri menite 
să ridice nivelul producţiei agricole şi animaliere cu mult peste 
indicii realizaţi pînă în prezent. În acest scop, importantele 
investiţii acordate vor fi îndreptate spre dezvoltarea mecaniză- 
rii şi chimizării complexe a agriculturii, punîndu-se accent pe 
utilizarea maşinilor de mare randament, adaptate condiţiilor 
pedoclimatice ale judeţului. În pomicultură vor spori plantajţi- 
ile intensive în bazinul consacrat, dar în acelaşi timp se vor 
extinde plantațiile noi de pomi fructiferi în cadrul C.A.P.-uri- 
lor. Pentru următorii 5 ani se prevede irigarea a încă 600 ha în 
sisteme noi, desecări pe 15 000 ha şi lucrări pentru combaterea 
eroziunii solului pe 17 400 ha. (T.N i tu, 1966). În cincinal atât 
efectivele, cit şi producţia animală vor crește substanţial. 
Pină în 1975 numărul bovinelor va fi cu 45%, mai mare decît 
în eineinalul 1966 —1970, producţia de lapte pe vacă furajată 
crescînd simţitor. Rezultate cccsebite se prevăd şi la producţia 
de carne de bovine, de porcine şi păsări. La aceste realizări îşi 
vor aduce contribuţia atît unităţile I.A.S. şi C.A.P., dar şi con- 
struirea unor noi obiectve, dintre care complexele intercoope- 

ratiste, specializate în creșterea păsărilor, a bovinelor şi. a por- 
cinelor. Un element nou în zootehnie îl constituie organizarea, 
în sectorul cooperatist, a unor complexe de tip industrial, ba- 
zate pe o tehnologie modernă de creştere, cu o productivitate 
şi o rentabilitate sporită. Creşterea producţiei agricole va asigura 
un plus de produse la fondul centralizat al statului, va răs- 
punde solicitărilor de consum în continuă creştere ale judeţu- 
lui. 

În funcţie de dezvoltarea celor două sectoare ale agricul- 
turii judeţului se poate vorbi de o zonare a acesteia, astfel: 


1) zona montană, cu predominarea creșterii animalelor 
(a taurinelor îndeosebi), aflată într-o vastă arie de fineţe şi pă- 
şuni naturale ; 


2) zona de podiş, caracterizată prin cultura cerealelor, a 
plantelor textile şi prin creşterea animalelor. Aici -deosebim două 
areale restrînse : 


— arealul de cultură intensivă a cartofului, pe valea Sire- 
tului şi pe ambele părți ale văii Sucevei în podiş; 

— bazinul pomicol Fălticeni, caracterizat prin cultura 
mărului ; 

3) zona periurbană a Sucevei, caracterizată printr-o mare 
dezvoltare a culturii legumelor, prin creşterea animalelor pentru 
lapte si a păsărilor. 


x 


Sintetizînd rezultatele deosebite ale economiei județului, 
se cuvine să se evidenţieze aceste eforturi, ca o încununare a 
succeselor oamenilor muncii conduşi de comunişti, concretizate 
prin următoarele locuri fruntașe : 

— în industrie, locul întîi pe ţară la producţia de mangan, . 
baritină, hîrtie, cherestea, fire de in, locul doi la celuloză şi 
lapte (inclusiv lapte praf), locul patru la carne şi produse din 
carne şi locul cinci la brînzeturi ; 

— în agricultură, primul loc la producţia totală şi medie 
la cartofi, precum şi la numărul de bovine, locul doi la produe- 
ţia de plante textile, locul patru la producţia de pere și locul 
cinci la producţia de mere. 

Existenţa unor variate forme de relief, a unor străvechi 
drumuri comerciale, dar mai ales dezvoltarea rapidă a econo- 
miei au dus la răspîndirea unei întinse rețele rutiere si ferovi- 
are, care înlesnește transportul de călători şi mărfuri de la un 
capăt la altul al judeţului şi în întreaga ţară. 

„Căile ferate au lungimea totală de 430 km, densitatea 
fiind de 50,3 km/1 000 km?, față de 46,3 km media pe ţară. 
În 1869 s-a dat în exploatare linia ferată Cracovia — Cernă- 
uţi — Iţeani — Roman şi Dărmăneşti — Vatra Dornei. Între 
cele două războaie mondiale s-a realizat legătura cu Transil- 
vania, prin construirea căii. ferate Vatra Dornei — Ilva Mică. 
În perioada 1961—1964 s-a construit o nouă cale ferată, lungă 
de 42 km, între Suceava şi Păltinoasa, evitîndu-se rampa grea 
a vechiului traseu Strigoaia — Cacica. 

Principala arteră o constituie calea ferată București — 
Suceava — Vieşani, cu legătură spre U.R.3S.S. si R.P. Polonă. 
Din acet traseu se desprind linii secundare, şi anume : Dolhasca 
— Fălticeni (25 km), Vereşti spre Botoşani şi Dorohoi, Dăr- 
măneşti — Păltinoasa (34 km) şi Dorneşti — Rădăuţi — Nisi- 
pitu (59 km), cu ramificaţia Gura Putnei — Putna (6 km). Din 
artera internaţională se desprinde, la Suceava, linia de legătură 
între inelul feroviar extracarpatic şi cel intracarpatic, care pînă 
la Beclean pe Someş însumează 239 km. Pe teritoriul judeţului, 
din această linie ferată derivă traseele secundare Vama — Mol- 
dovița (20 km), Pojorita — Fundu Moldovei (7 km), Floreni — 
Dornişoara (22 km), care deservesc atît; localităţile de pe văile 
afluente mai importante ale Moldovei si Bistriţei, cât şi nevoile 
industriei lemnului. 133 

Nodul feroviar cel mai important este Suceava, reședința 
judeţului, municipiul avînd trei gări, dintre care cea din 
Burdujeni este o monumentală construcţie arhitectonică care 
datează din 1869. Prin acest nod feroviar rulează atît cel mai 
mare tonaj de mărfuri și materii prime necesare industriei 
sucevene, cît şi cel mai mare număr de călători. Pe magistrala 
internaţională și apoi pînă la capătul de vest al judeţului se 
face şi transportul cocsului metalurgic din Silezia spre Hunedoa- 
ra. Pentru traficul de mărfuri prezintă importanţă şi nodurile 
feroviare Dornești şi Vereşti. 

Vigoarea industrială a judeţului a făcut ca volumul de măr- 
furi transportat pe căile ferate să crească cu peste 47% în 1970 
faţă de anul 1965, 80% din trenurile de marfă fiind remorcate 
astăzi de locomotive Diesel electrice. 

Dintre lucrările deosebite, realizate în domeniul căilor 
ferate cu ecartament redus, trebuie amintită realizarea tunelu- 
lui Aluniș (6 km), între Tarniţa şi Leşu Ursului, linie care de- 
serveşte transportul minereului. Este în curs de execuţie 
dublarea căii ferate Bacău — Suceava. 

Căile rutiere sînt repartizate neuniform pe supra- 
faţa judeţului. Dintre cele mai vechi este cunoscut fostul ,,drum 
al Sucevei”, artera ce lega vechea capitală a Moldovei cu ora- 
şul Bistriţa, precum și „drumul Siretului”. Astăzi şoseaua 
națională modernizată, care traversează obcinele pînă în 
Depresiunea Dornelor, este principala arteră rutieră a ju- 
deţului (fig. 37). Ea leagă reşedinţa judeţului de oraşele Gura 
Humorului, Cîmpulung Moldovenesc şi Vatra Dornei, trecînd 
peste Mestecăniş, unul dintre pasurile înalte ale Carpaţilor, 
frecvent circulat, De la sud la nord, teritoriul judeţului este 
străbătut de şoseaua internaţională E 20, Bucureşti — Bacău — 
Siret, din care se desprinde drumul judeţean ce duce la Rădă- 
uţi şi mai departe la Putna sau Suceviţa. În regiunea montană, 
densitatea reţelei rutiere a crescut ca urmare a deschiderii de 


„noi şantiere, exploatări miniere sau drumuri forestiere. Lungi- 


mea totălă a şoselelor este de 2 219 km, din care 367 km sînt 
modernizaţi. Din totalul reţelei, 470 km sînt drumuri naţio- 
nale (290 km modernizate), restul: fiind drumuri de interes 

Fig. 37. — Magistrala rutieră și feroviară transcarpatică Suceava — Cluj 
(foto 1. Mindrescu). 


local. Reţine atenţia faptul că spre obiectivele turistice de va- 
loare internaţională pornesc şosele modernizate. În prezent, ac- 
țiunea de modernizare a drumurilor se desfășoară cu toată in- 
tensitatea, urmînd ca în curînd să se dea în folosinţă şoseaua 
asfaltată Suceava — Liteni — Paşcani, Vatra Dornei — Poiana 
Teiului, iar în următorii ani Iacobeni — pasul Prislop — Vi- 
şeul de Sus si altele. 
Transportul interurban de călători şi de mărfuri este asi- 
gurat în întregul judeţ de un număr de peste 230 de autobuze 
şi “microbuze, precum şi de un număr mare de autocamioane 135 

repartizate la şase autobaze. Aceste mijloace de transport 
asigură atît buna deservire a traficului de călători şi de marfă, 
cît şi condiţii pentru deplasarea zilnică la locul de muncă a 
unui însemnat număr de salariaţi. 

Transportul aerian este asigurat prin cursele 
TAROM (două pe zi), spre Bacău şi Bucureşti. În cincinalul 
1966—1970 s-a modernizat aeroportul de la Salcea. Traficul 
de pasageri a crescut, în perioada 1966—1970, de 6 ori. 

Poşta şi teleco mumnicaţiile au cunoscut înnoiri. 
Asttel, în 1967 s-a dat în folosință un releu de transmisie — 
recepţie de'televiziune, mărindu-se numărul abonaților la 22 701 
(cu 35% faţă de 1968), iar în 1969 s-au construit la Suceava un 
nou sediu P.T.T.R. și o centrală telefonică automată de mare 
capacitate. 


OBIECTIVELE TURISTICE 





136 


Prin potenţialul său turistice ridicat, judeţul Suceava este 
prin excelență unul dintre importantele judeţe turistice ale ţării 
atît ca varietate a obiectivelor, cât şi ca frecvenţă a acestora. 
El se situează alături de regiunile clasice de turism ale ţării, 
litoralul Mării Negre şi Braşov — Valea Prahovei, dar le depă- 
şeşte prin diversitate. Regiunile amintite sînt profilate pe turis- 
mul sezonier legat de plaje sau de munte. Suceava oferă remar- 
cabile monumente ale naturii, o bogăţie fără egal de artă populară 
nealterată, numeroase monumente istorice, fiind o regiune de 
veche tradiție turistică (fig. 38). 

Dacă Dobrogea se recomandă prin vestigiile antichităţii» 
Suceava este, în schimb, neîntrecută prin monumentele ei de 
artă feudală. Drumeţia de munte, alpinismul, sporturile de iarnă 

Fig. 38. — Principalele obiective turistice din judeţul Suceava. 


1, Cale ferată; 2, drum modernizat ; 3, drum de interes ment al naturii; $, monument arhitectonic; 9, muzeu; 
turistic ; 4, şosea internaţională ; 5, localitate de interes 10, artă populară; 77, zona muntoasă; 72, defileu (chei). 
turistice; 6, punct turistice (cabană, camping); 7, monu- 

sînt la ele acasă prin părţile Braşovului, dar molidişurile şi 
tinoavele sucevene sînt; unice în ţară, ca şi frescele exterioare 
ale monumentelor de artă feudală. 

Dimitrie Onciul scria cîndva: „nicăieri pe tot 
pămîntul românesc nu se află pe un spațiu atît de mic atîta 
bogăţie de istorie românească”, iar George Vâlsan, refe- 
rindu-se la munţii ,, dascălecatului Moldovei”, arăta că „acest 
ținut de munţi are frumuseţea lui proprie; în preajma acestui 
ținut şi în cuprinsul lui se află una din cele mai mîndre, mai 
istețe şi mai rezistente populaţii din tot cuprinsul românesc”. 

Obiectivele turistice ale judeţului sînt numeroase şi felu- 
rite, ceea ce permite gruparea lor în mai multe centre turistice 
ca aşezare geografică : Țara Dornelor, Căliman, Munţii Bistriţei, 
obcinele etc. sau în categorii de obiective turistice după specifice 
(monumente ale naturii, monumente istorice, monumente de 
arhitectură, artă populară, muzee, case memoriale etc.). 


Monumente ale naturii. Marea întindere a spațiului muntos 
şi zona piemontană oferă o gamă întreagă de astfel de obiective 
şi abundă în frumuseți peisagistice. Sînt două tipuri de turism 
proprii regiunilor muntoase : turism itinerant automobilistic 
sau drumeție şi turism de sejur pentru tratament sau odihnă. 
Şoselele de mare interes turistic ale Sucevei, care reprezintă ] 
totodată şi căi de acces pentru turismul de drumeţie, sînt : Gura 
Humorului — Cîmpulung Moldovenesc — Vatra Dornei — 
Birgău și Cirlibaba — Vatra Dornei — Broşteni, în lungul 
Bistriţei. Cele două şosele se întretaie la Vatra Dornei, care este 
şi cel mai important centru montan rutier şi de drumeţie al 
judeţului. De la Vatra Dornei se pot organiza pe cele cinci 
şosele, care converg aici, tot atîtea trasee radiare şi tot de la 
Vatra Dornei se pot ataca în modul cel mai lesnicios toate masi- 
vele muntoase principale din judeţ: 

a) Vatra Dornei — Prislop — Maramureș, pe Bistriţa 
Aurie. Acest drum oferă două obiective turistice : Ciocăneşti, 
ca zonă de pescuit a lostriţei, și Cirlibaba, pentru rezervaţia; 
naturală Lala-Bila și Piatra 'Țibăului. 137 

b) Vatra Dornei — Zugreni — Broşteni, pe Bistriţa în jos. 
Se traversează frumosul defileu de la Zugreni și Toance, dintre 
masivele Giumalău, Rarău şi Barnar. 

c) Vatra Dornei — Broşteni, pe Neagra Broștenilor, o 
frumoasă şosea de munte care traversează Munţii Bistriței prin 
pasul Păltiniș. 

d) Vatra Dornei — Poiana Stampei, cu rezervaţia botanică 
Tinovul Mare şi cele mai importante turbării din România cu 
valoare terapeutică. 

e) Vatra Dornei — Mestecăniş — Cîmpulung Moldovenesc. 
Trecătoarea Mestecăniş oferă o vedere panoramică asupra mun- 
ţilor din jur: Suhard, Căliman, obeine şi Giumalău. Coborînd 
către Sadova Cimpulungului, pe valea Putnei, se ajunge la 
rezervaţia forestieră cu molid secular. 

Atingînd la Pojorita valea Moldovei şi mergînd pe vale 
în sus se întîlnesc mai multe rezervaţii botanice : la Breaza — 
tinovul Găina, cu floră relictă glaciară, la Moldova-Suliţa— 
coasta Răchitișul Mare, pe coastele Obcinei Mestecănișului, 
la Lucina, rezervaţia cu un alt relict glaciar — mesteacănul 
pitic. Călătorul temerar urcă Obcina Feredeului de la Mol- 
dova-Suliţa, pentru a cobori în valea Brodinei la Falcău. 

De la Vatra Dornei, drumeţul de munte are trei căi pentru 
a ataca Masivul Căliman : pe Neagra Șarului şi Valea Haitei, 
pentru a ajunge la Pietrosu Călimanului — piscul culminant şi 
singurul vîrf de peste 2 000 m al județului —, şi pe drumul ca- 
rosabil pînă la exploatarea de sulf de la Negoiu Românesc. La 
Pietrosu se mai poate ajunge pe o cale ocolită prin Dornişoara. 

n fine, spre zona cea mai pitorească a Călimanului, creasta 
Lucaciului şi rezervaţia geologică 12 Apostoli (200 ha), se poate 
merge pe Negrișoara, dinspre vest, sau de la Neagra Șarului, 
dinspre est. 

Turiștii pot folosi ca adăposturi, în zona turistică a Dornelor, 
cabana și campingul Mestecăniş, casele de vînătoare Barnar, 
Valea Putnei şi Prinosul Mare de la Cîrlibaba, Cabana Rusca 


„de pe Giumalău, în vecinătatea cheilor de la Zugreni, aparţi- 


nînd Institutului pedagogic din Suceava. 
Zona turistică a Dornelor este cu atît mai valoroasă cu 
cît; aici se poate desfăşura şi un intens turism de sejur pentru 

tratament la admirabilele staţiuni balneoclimaterice din regiune, 
amplasate într-un cadru natural pitoresc : Vatra Dornei (800 m 
altitudine), stațiune deschisă tot anul, amenajată cu cele mai 
moderne dotări pentru cură, Dorna Candrenilor şi Neagra Șarului. 
Acestora li se mai adaugă şi alte staţiuni balneare de interes 
local, cum sînt : Coșna, Poiana Negrii şi Șaru Dornei. Folosinţă 
balneoclimaterică prezintă şi localitățile Broşteni (630 m) şi 
Iacobeni (845 m). 

Al doilea centru turistic montan este oraşul Cimpulung 
Moldovenesc. Pentru turism automobilistic se poate folosi, în 
afară de șoseaua modernă de pe valea Moldovei, și frumoasa 
şosea a obcinelor : Sadova — Vatra Moldoviței — Suceviţa peste 
Obcina Feredeului şi Obcina Mare. De la Moldoviţa se poate 
ajunge la Argel, a doua zonă de pescuit după Ciocăneșştii Bistriţei 
Aurii. În fine, o şosea nouă pînă la cabana Rarău. 

Pentru drumeție, de la Cîmpulung se desfac cele mai bune 
căi de acces spre Giumalău și Rarău, acesta din urmă fiind, după 
Ceahlău, cel mai falnie munte din Carpaţii moldovenești prin 
pitorescul stincilor Pietrele Doamnei (fig. 39) şi ,, Popchii” 
Rarăului. De aici se pot organiza minunate excursii cu piciorul 
prin toţi munţii din jur şi pînă la Toance, trecînd pe lingă 
Schitul Rarău. Peticele de calcare compacte de sub Rarău per- 
mit dezvoltarea unor variate forme carstice, dintre care un 
colț deosebit de pitoresc îl constituie cheile Moara Dracului pe 
valea Caselor și Piatra Buhei pe Izvorul Alb, lîngă Cîmpulung, 
precum și rezervaţia geologică ,, Adam şi Eva” de la Pojorita. 
Este interesant de vizitat rezervaţia forestieră Giumalău 
(233 ha), cu pădure seculară de molid. 

În afara modernului hotel turistic ,, Zimbrul” din Cîmpu- 
lung Moldovenesc (fig. 40), turiştii pot găsi adăpost la cabanele 
Rarău (1 520 m) şi Deia (680 m), la Casa de vînătoare Argel 
şi la campingul Vatra Moldoviței. 

Cîmpulung Moldovenesc este un important centru de turism 
de sejur pentru odihnă, ca staţiune climaterică. Împreună cu 
Vatra Dornei sînt cele mai indicate centre pentru sporturile 
de iarnă, în special pentru schi. 

Pentru a încheia cu zona montană şi cu frumuseţile natu- 
rale legate de aceasta, trebuie semnalat pitorescul drum de legă- 139 

Fig. 40. — Hotelul ,, Zimbrul” din Cimpulung 
(foto D. Vinţilă). 

Fig, 39. — Pietrele Doamnei (Masivul Rarău) (foto Al. Florescu). 

tură între valea Moldovei şi valea Bistriţei. Acesta porneşte de 
la Frasin, de lingă Gura Humorului, urcă pe Suha, trece prin 
centrul minier Ostra, taie Munţii Stînişoarei pe la Tarniţa şi 
coboară în valea Bistriţei la Holda. 

Tot în zona turistică a Cîmpulungului, care poate fi pre- 
lungită pînă la Gura Humorului, se află codrul secular de la 
Slătioara şi rezervaţia floristică Todirescu. 


Monumente ale naturii, situate în afara domeniului muntos, 
sînt mai puţine ; între acestea trebuie menţionate stejarul multi- 
secular de la Caşvana, stejarul monumental de la Botoşana, 
specia multiseculară de tisă de la Capu Cimpului, rezervaţia 
de 24 ha a fineţelor seculare de la Ponoare (Bosanci) şi rezervaţia 
de cerbi lopătari de la Pătrăuți. O atracţie pentru turişti este 
lacul Dragomirna, folosit pentru pescuitul sportiv, și pădurea 
de agrement Adîncata, ambele în apropiere de Suceava; de 
asemenea, obiectivul estetice parcul dendrologic (5 ha) din 
comuna Ciprian Porumbescu. 


Un traseu turistic presărat cu numeroase obiective natu- 
rale şi istorice este drumul din lungul piemontului: Mănăs- 
tirea Putna — Marginea — Solca (staţiune climaterică de inte- 
res local) — Cacica (530 m, una din cele mai mari saline din 
ţară, staţiune balneară de interes local) — Humor — Fălti- 
ceni (Rădăşeni, centru pomicol) — Baia — Mănăstirea Riîșca, 
Turiștii întîlnesc pe acest drum hanul şi campingurile de la 
Putna şi Solca,. hotelurile turistice de la Gura Humorului şi 
Fălticeni, hanul şi campingul de la Ilişeşti (fig. 41), campingul 
de la Rădășeni, hanul Drăgușeni. 

Suceava dispune de un bogat fond cinegetic şi de pescuit, 
care acoperă întreaga suprafaţă a judeţului, constituind o 
atracţie pentru vînătorii şi pescarii sportivi. De la Broşteni 
la Cîrlibaba, de la Brodina la Voroneţ şi pînă la Dragomirna şi 
Rişea, munţii, pădurile şi apele sînt bine populate faunistic. Se 
citează recordul mondial la urs carpatin pe valea Putnei (1966) 
şi recordul la căpriori de la Pătrăuți. 


Monumente social-istoriee. Turiştii iubitori de vestigiile 


trecutului sau de comorile artistice ale prezentului găsesc în 
judeţul Suceava o variată gamă de astfel de obiective. Cen- 141 

Fig. 41. — Motelul Ilișești (foto Ion Popescu Argeșel). 


trul cel mai reprezentativ din acest punct de vedere este muni- 
cipiul Suceava, iar personajul cel mai luminos este Ştefan cel 
Mare (fig. 42). Acest mare voievod este prezent pretutindeni, 
şi nu numai în Ţara de Sus, ca făuritor al neîntrecutelor monu- 
mente de artă teudală, la, Voroneţ şi Sf. Ilie, la Pătrăuți și 
Volovăţ, la Reuseni şi Milişăuţi şi în multe alte locuri, iar ală- 
turi de el vrednicul său fiu şi urmaş Petru Rareș, care s-a im- 
pus la Moldoviţa şi Probota, la Rişea şi Baia. 

Obiectivele social-culturale de interes turistic se grupează 
după specifice în: monumente de arhitectură, obiective isto- 
rice, vetre folelorice şi de artă populară, muzee şi case memoriale, 
iar ca obiectiv complex Suceava însăși. 

Fig. 42. — Monumentul lui Ștefan cel Mare de la Suceava (foto 1. 

a) Suceava intră viguros în istorie, în ultimul pătrar al 
veacului al XIV-lea, cu Petru Mușat fondatorul dinastiei Muşa- 
tinilor, prin construirea cetăţii Scheia sau cetatea de vest, repede 
părăsită, ale cărei ruine se mai păstrează încă, şi apoi prin Ce- 
tatea de Scaun sau cetatea de est, atestată documentar din 
1388 prin nucleul ei, „fortul muşatin”. Ruinele celor două 
cetăți se află pe cei doi versanţi ai piriului Cetăţii, la 
vărsarea acestuia în valea Sucevei. Între ele se afla curtea 
domnească, încă nedezgropată. Cetatea de Scaun este mărită, 
întărită şi atinge strălucirea în epoca lui Ştefan. Niciodată, 
de-a lungul a 200 de ani de trăire intensă, această cetate n-a 
putut fi cucerită cu armele, decît o singură dată, prin trădare, 
în 1538. Cetatea Sucevei a dăinuit pînă în 1675, cînd a fost 
arsă şi distrusă de Dumitraşcu Cantacuzino din ordinul Porții 
Otomane. e 

Dintre numeroasele obiective istorice ale oraşului Suceava 
trebuie menţionate în mod deosebit bisericile „,Mirăuţi” şi 
„Sf. Gheorghe”. Biserica ,,„Mirăuţi”, ctitoria lui Petru Muşat, 
a fost numită astfel, fiind locul de ungere (miruire) a domnilor 
Moldovei. Forma originală nu se mai păstrează, biserica fiind 
reconstruită integral în secolul al XVII-lea. Biserica „Sf. 
Gheorghe”, începută în 1514 de Bogdan, fiul lui Ştefan, şi ter- 
minată de Ștefăniță în 1522, cunoscută. sub numele de „Sf. 
Ioan cel Nou”, cu funcţie de catedrală metropolitană începînd 
cu secolul al XVI-lea. 


Există şi două monumente de arhitectură : biserica „Sf. 
Dumitru”, ctitoria lui Petru Rareș din 1535, şi mănăstirea 
armenească ,,Zamea”, construită în 1606. 


La Suceava se găsește un bogat muzeu judeţean, cu spe- 
cific istoric şi naturalistic, apoi Hanul domnesc, de la finele 
secolului al XVI-lea, care găzduieşte în prezent o secţie de 
artă populară. Tot la Suceava se află două construcţii moderne, 
unice în felul lor în ţară; Casa de cultură a sindicatelor şi loca- 
lul Institutului pedagogic. 


b) Monumente de arhitectură. Au fot inventariate în judeţ 


24 de monumente de arhitectură. Dintre acestea demne de amin- 


tit sînt următoarele : mănăstirile Rîşca şi Probota din sudul ju- 
dețului, ambele ctitorii ale lui Petru Rareş. Probota (1530), 

Fig. 43. — Biserica Bogdana din Rădăuţi (foto lon Popescu Argeșel). 


cea mai importantă necropolă domnească (gropniță) din Mol- 
dova, cuprinde mormintele familiei Rareş. Este o mănăstire- 
cetate şi prima biserică pictată din Moldova; frescele exteri- 
oare însă s-au şters. 
Bogdana (biserica „Sf. Nicolae”) din Rădăuţi este cea mai 
veche construcţie de zid conservată din Moldova, anterioară 
anului 1365, în stil romanic, înălțată de Bogdan fondatorul 
statului feudal Moldova (fig. 43). 
Biserica „Sfînta Treime” din Siret, capelă a curţii dom- 
nești, a cărei vechime nu se cunoaște (poate este mai veche decît 145 

Fig. 44. — Biserica mănăstirii Voroneţ (foto lon Popescu Argeșel). 


Bogdana), datează din vremea cînd târgul Siret era capitala, 

Moldovei. Monumentul din Siret este prima construcţie cu 

plan trilobat din Moldova, fiind prototip în istoria arhitecturii 
moldoveneşti. 

Cele mai valoroase monumente de arhitectură sînt cele 

cinci biserici ale mănăstirilor Voroneţ — ctitoria lui Ştefan 

(1488) (fig. 44), Arbore — a hatmanului Luca Arbore (1503), 

Humor — a logofătului Teodor Bubuiog (1530), Moldoviţa — 

146 “a lui Petru Rareş (1532) şi Suceviţa — a boierilor Movileşti 

Fig. 45. — Biserica minăstirii Suceviţa (foto Edit. pentru turism). 

Fig. 46. — Fresca „Asediul Con- 

stanlinopolului””, minăstirea Mol- 

doviţa (foto Comb. poligr. „,Casa 
Scinteii””). 





Fig. 47. — Minăstirea Suceviţa (foto 
Comb. poligr. „Casa Scinteii”). 

(1584). Acestea sînt singurele biserici pictate, din multe câte au 
fost, conservate ca atare, monumente de importanţă univer- 
sală incluse în evidenţa UNESCO. Ele au fost pictate în epoca 
“lui Rareș, la iniţiativa vărului său, mitropolitul Grigore Roşea, 
de şcoala de pictori moldoveni ce luase ființă la Voroneţ, unde 
se formase un important centru cărturăresc, cunoscut şi prin 
Codicele Voroneţean. Frescele exterioare, „de o mirifică exu- 
beranţă cromatică” sînt comparate ca valoare artistică cu pic- 
turile murale de la San Marco din Veneţia (fig. 45). Dintre 
aceste cinci monumente de artă feudală, Voroneţul este cea 
mai valoroasă prin picturile sale monumentale, prin amploarea 
şi efectul lor decorativ ; ea este situată de istoricii de artă înain- 
tea bisericilor din Athos şi Pisa. Suceviţa, care prin fresce con- 
tinuă tradiţia statornicită de Rareş, încheie seria marilor mo- 
numente din epoca formării şi apogeului stilului moldovenesc. 

Compoziția culorilor — albastrul de Voroneţ, roșul de 
Humor, galbenul de Moldoviţa şi verdele de Suceviţa, culorile 
de fond ale frescelor — a rămas încă necunoscută. Prospeţimea 
culorilor, deşi pictate între 1537 şi 1547 (Suceviţa pictată în 
1597), a rămas nealterată. Opera artiştilor (anonimi) moldo- 
veni este comparată, ca valoare, cu operele unui Giotto, Leo- 
nardo da Vinci sau Michelangelo. Aceasta a îndreptăţit pe 
George Vâlsan (1965, p. 175) să noteze că „numai un 
popor de păstori munteni, al unui ţinut cu lumina învăluită 
în abur, ca în obcinele Bucovinei, a putut născoci o astfel de 
minune artistică, socotită azi ca una din cele mai alese reali- 
zări artistice populare ale Europei” (fig. 46). 

Seria monumentelor de arhitectură se continuă cu Putna 
lui Ştefan (1466), cu Slatina lui Lăpușneanu (1561), cu Dra- 
gomirna lui Anastasie Crimea (1609), model de broderie în pia- 
tră (turla), cu Solea lui Ştefan Tomşa (1621) şi multe altele, 
focare de cultură şi biserici fortificate (fig. 47). Întreaga istorie 
a Moldovei se înscrie în aceste monumente de artă. 

În general, mai toate monumentele feudale de zid au fost 
ridicate pe locul altora mai vechi, de lemn, care au dispărut sau 
de zid, ale căror ruine se mai păstrează pe alocuri. 

€) Obiective istorice. Cel mai important obiectiv istoric este |, 
Baia, prin reşedinţa domnească a Moldovei sub Dragoş. Aici 147 

Fig. 48. — Casă din satul Ciocănești (foto L. Burac). 


se păstrează ruinele catedralei în stil gotic, de mari dimensiuni, 
unica de acest fel rămasă în Moldova, ridicată în 1415 de Ale- 


xandru cel Bun doamnei sale, Margareta. Tot la Baia, în amin- 


tirea bătăliei din 1467 purtate cu Matei Corvin, Sata înalță 
Biserica Albă. . 

La Cîrlibaba se află monumentul comemorativ care aminteş- 
te locul unde în 1359 Bogdan a descălecat, venind din Maramureş. 

La Vama este „,Stilpul lui Vodă”, ridicat în 1717 de voe- 
vodul Mihai Racoviţă în amintirea unei bătălii câştigate. 

d)Vetre folclorice și de artă populară, muzee, case memo- 
riale. Vetrele folelorice şi etnografice abundă în judeţul Sucea- 
va în forme multiple și originale, de la cîntecele și dansurile 


_populare, la port, tip de casă (fig. 48) şi gospodărie, obiecte 


casnice, datini şi obiceiuri străvechi etc. Toate acestea repre- 
zintă atracţii turistice inedite. 

Arta populară se remarcă îndeosebi în următoarele locali- 
tăţi : Arbore, pentru ţesături şi cusături, Cîmpulung Moldo- 

Fig. 49. — Arhitectură populară din satul Ciocănești 
(foto lon Popescu Argeșşel). 


venese pentru cojoace şi instrumente de suflat din lemn, Cio- 
cănești, care se poate dezvolta chiar ca sat turistic, pentru chi- 
mire și arhitectură populară (fig. 49), Cacica și Marginea, pentru 
ceramică, îndeosebi Marginea, renumită pentru ceramica nea- 
gră (atelier), Brodina şi Vatra Moldoviței. i 149 

Fig. 50.— Casa memorială Ciprian Porumbescu (fotolonPopescu Argeșel), 


Judeţul este bine dotat cu o rețea de muzee, unele dintre 
acestea specializate pe un anumit profil şi dispunînd de colecţii 
bogate. În afară de muzeele mănăstirilor Dragomirna, Putna, 
Suceviţa, Moldoviţa şi Probota, cu adevărate comori de artă 
medievală, sînt muzeele cu specific etnografic de la Rădăuţi, 
Gura Humorului şi Cimpulung Moldovenesc (cultura naţională 
a lemnului). În fine, Muzeul de vînătoare de la Fălticeni și Muzeul 
de ştiinţe naturale de la Vatra Dornei. 

Trebuie amintită şi seria de case memoriale, cum sînt; cele 

150 de la Stupca, satul lui Ciprian Porumbescu (fig. 50), Ilişeşti, 


https://biblioteca-digitala.ro 


. OBIECTIVELE TURISTICE 


locul natal al foleloristului Simeon Florea Marian, Spătărești, 
satul unde s-a născut actorul Matei Millo, Mălini, satul poetu- 
lui Nicolae Labiş. La Fălticeni se află casa lui Mihail Sadoveanu 
şi casele în care au locuit Ion Creangă, Nicu Gane, Ion Dra- 
goslav, Artur Gorovei. 


Perspective de dezvoltare. Potenţialul turistic al judeţu- 
lui Suceava este deosebit de bogat şi variat. Trebuie însă am- 
plificată şi modernizată baza materială turistică prin constru- 
irea de moteluri, cabane, campinguri, modernizarea în conti- 
nuare a şoselelor turistice, deschiderea de căi de acces spre 
unele obiective turistice, în prezent mai greu de atins, şi alte 
măsuri oranizatorice. 

După cum rezultă din datele 0.J.T. Suceava, obiectivele 
turistice din judeţ au fost vizitate, în grupuri organizate, de 
un număr sporit de turişti de la un an la altul. Dintre aceştia, 
în medie, 45%, sînt turişti străini, veniți în special din Franţa, 
U.R.S.S., R.F. Germania şi din multe alte țări. Se constată 
că ponderea turiştilor străini, în raport cu turiştii interni, este 
tot mai mare. Obiectivul turistic cel mai căutat este Voroneţul. 
Lunile cu cel mai ridicat flux de tusişti sînt aprilie —octombrie. 

Este un fapt necontestat că între principalele regiuni turis- 
tice ale României, județul Suceava se situează, ca valoare, la 
nivel internaţional, fiind a doua regiune turistică a ţării. 

